
Prefata 


Elena Dumitrescu, sculptorita cu merite recunoscute, lector la Catedra de sculptură a 
Universităţii Nationale de Artă, este preocupată de multi ani, încă din timpul elaborării tezei sale 
de doctorat, de tehnica profesiunii ei. Dar, cum am mai avut ocazia să notez, ea a înţeles pe urmele 
unui mare istoric de artă, Henri Focillon, că „tehnica e activă şi vie”. Constanţa acestui interes a 
îndrumat-o spre un subiect emblematic pentru sculptura românească - Ecorșeul lui Brâncuşi 
care nu degeaba străjuieşte de câţiva ani buni intrarea în Universitatea de artă bucureşteană, 
de vreme ce, iată, a stârnit apetitul analitic al cărui rezultat îl avem în studiul de fata. 

Cu câţiva ani în urmă o invitam pe Elena Dumitrescu să participe la un colocviu al Institutului 
de Istoria Artei,„G.Oprescu” pe teme brâncuşiene şi de sculptură in sens larg, cu ocazia donatiei 
arhivei istoricului de artă Barbu Brezianu pe care Institutul o primise de curând. Doream să 
asociez cercetărilor lui Barbu Brezianu, cunoscutul exeget al lui Brancusi şi propriilor noastre 
cercetări, ale istoricilor de artă din sectorul de artă modernă, un sculptor, convinsă că un 
punct de vedere din interiorul domeniului nu putea fi decât stimulator. Mă gândisem atunci 
că o investigaţie a Capetelor de copii în bronz ale lui Brâncuşi, aflate în ţară, din perspectiva 
unui cunoscător de detaliu al turnării în bronz (Elena Dumitrescu a publicat în 2010 lucrarea 
Artă şi tehnologie. Sculptura în bronz ) nu putea să nu fie contributivă. Însă Elena Dumitrescu 
a preferat să se aplece asupra chestiunii Ecorseului. Desi Ecorşeul nu avea cum să depăşească 
limitele unui studiu anatomic impersonal, lucrarea făcea în mod strălucit dovada insusirii unor 
cunoştinţe indispensabile, atunci cel puţin, unui viitor sculptor. Brâncuşi însuşi nu a încetat 
să o evoce în diverse împrejurări şi chiar să tina în mod special să fie expusă, fie şi numai cu 
ajutorul unei fotografii, la importanta sa expoziţie din 1933 de la Brummer Gallery din New- 
York. Ecorseul, prin simpla lui prezenţă, măsura distanța parcursă de sculptura modernă de 
la convenţia academică a redării figurii umane la un mod radical nou de înţelegere a artei 


sculpturii. 


Atunci când am conceput proiectul „Sfântul din Montparnasse” de la document la mit: o sută de 
ani de exegeză brâncuşiană, aprobat în 2011 de Centrul Naţional pentru Cercetarea Ştiinţifică, 
colaborarea, printre alti participanţi la proiect, cu Elena Dumitrescu s-a impus de la sine. 

Intrigată de o oarecare neclaritate sau lipsă de concordanţă a datelor prezente în vasta 
bibliografie brancusiana, Elena Dumitrescu a întreprins o minuțioasă cercetare în primul rând 
a exemplarelor înseşi ale Ecorseului, deplasându-se la Craiova, laşi şi Cluj pentru o examinare 
directă a lucrărilor şi nu doar cu ajutorul unor fotografii mai mult sau mai puţin concludente. 

Aici cunoştinţele ei de practician au fost esenţiale în a delimita originalele de copii, ca 
urmare a luării în considerare a tuturor elementelor de turnare, colorare, finisare, inscriptionare 
a fiecărui exemplar. Cercetarea directă a lucrărilor, la fata locului, a fost coroborata cu 
informaţiile şi concluziile pe care diversii istorici de artă care s-au aplecat asupra Ecorseului 
le-au furnizat de-alungul secolului trecut, uneori ipoteze neverificate trecând de la un autor 
la altul. Recursul la documentaţia de arhivă a completat şi orientat constant cercetarea Elenei 
Dumitrescu. Cu o acribie impresionantă autoarea studiului de față a adus argumente acolo 
unde era vorba mai degrabă de intuitii sau supozitii, a umplut goluri, a nuantat afirmații, 
producând cea mai detaliată cercetare a unei lucrări, care şi astăzi îşi îndeplineşte menirea în 
învățământul artistic românesc . 


loana Vlasiu 


Argument 


Evoluţia rapidă a conceptului formei artistice şi a elaborării formei plastice tridimensionale 
în contextul tot mai reclamat al alinierii ei la nivelul actual al artei contemporane, aduce uneori 
învățământul de specialitate românesc într-o poziție de subapreciere a valorilor sale istorice. 

Mostenirea noastră patrimonială este, grație oamenilor de cultură importanţi care au ştiut să 
vadă dincolo de orgoliile personale, suficient de bogată ca să ne furnizeze un material valoros 
pentru studiu. O descifrare şi o recontextualizare a subiectelor poate fi un bun început pentru 
elaborarea unui concept artistic actualizat. Aşadar avem create premizele unui altfel de început. 

Pornim astfel într-o descifrare desfăşurată în plan teoretic, de astă dată, animați de cuvintele 
pe care sculptorul şi exegetul operei brancusiene Sidney Geist le asternea pe hârtie în 19731: 
„[.....] jupuitul lui Brâncuşi a rămas, de altfel, până în ziua de astăzi, obiect de studiu în România”. 
Am constatat cu un sentiment de mândrie că afirmaţia mai sus citată este valabilă şi astăzi la 
Universitatea Naţională de Arte, şcoală care îşi trage rădăcinile din vechea şi prestigioasa Şcoală 
de Belle Arte de la Bucureşti înfințată în 1864 de marele om de cultură şi pictor Theodor Aman. 

„Ecorşeul”, lucrare realizată de Constantin Brâncuşi pe vremea când era student la secţia 
de sculptură a şcolii de Belle Arte din Bucureşti alături de profesorul său de anatomie 
Doctorul Dimitrie Gerota, ne priveşte de la înălțimea poziţiei sale, ridicat pe un soclu în casa 
scărilor din sediul central al Universităţii Naţionale de Arte din Bucureşti, şi stă mărturie 
asupra performanţelor profesionale plastice, şi pedagogice în aceeaşi masură, ale acestui 
lăcaş de învățământ artistic. 

Acest important simbol şi reper plastic a fost un imbold pentru cercetarea noastră dorind 
să aflăm cât mai multe date despre momentul realizării, al multiplicării, iar apoi al drumurilor 
pe care exemplarele realizate le-au luat de-a lungul timpului. 

“Ecorşeul” este o lucrare des amintită în biografiile lui Brâncuşi, mai ales în contextul operei 


sale de tinereţe, dar destul de sumar cercetată îndeaproape, iar în ceea ce priveşte concordanța 


1. Geist Sidney, Brâncuşi-un studiu asupra sculpturii, Editura Meridiane, Bucureşti, 1973, pag.34. 


Ecorseul, UNARTE Bucuresti / foto Arhiva Muzeului UNARTE Bucuresti. 


datelor biografice, a numărului de exemplare si al contextului realizării ei, sunt destul de multe 
informații aproximative uneori preluate fără a fi însă verificate. 

Materialul arhivistic din perioada realizării lucrării este publicat în mare parte, dar o analiză 
a exemplarelor existente astăzi şi o urmărire a traseului multiplicărilor executate la acea vreme 
de Brâncuşi nu a fost dusă până la capăt. În mod paradoxal în afară de câţiva renumiţi istorici 
de artă ca, Petre Oprea, V.G. Paleolog, Barbu Brezianu sau Petru Comarnescu, care au adus 
informaţii noi în ceea ce priveşte urma acestor exemplare, nu istoricii de artă au fost cei care 
s-au preocupat mai acut de problema multiplicării acestei opere, ci medicii. Ei au încercat în 
câteva scrieri să lămurească problema exemplarelor, făcând-o fiecare într-un mod mai mult 
sau mai puţin documentat. Toate aceste scrieri apărute pe marginea naşterii acestei lucrări ne- 
au fost de folos în încercarea de a lămuri subiectul şi au constituit un punct de plecare pentru 
acestă incitantă cercetare. 

Începând cercetarea în anul 2010, şi analizând la faţa locului fiecare exemplar original care 
există astăzi, nu putem spune că nu ne-am lovit de o inexplicabilă atitudine de a trata acest 
subiect ca pe unul tabu. Am pus acest lucru pe seama recurentei furii revendicative care a 
cuprins de ani buni nu numai patrimoniul imobiliar ci deopotrivă şi pe cel cultural. 

Argumentele pe care le-am prezentat în favoarea analizelor aduse în discuţie aici sunt 
bazate pe o muncă susținută desfăşurată în arhive la care s-a adăugat în egală masură şi 
formaţia noastră de sculptor şi restaurator. Datorită numărului destul de mare de copii ale 
respectivei lucrări precum şi a imposibilității de a face o analiză aprofundată a originalelor 
existente, bunăoară o analiză radiologică sau chimică a materialului, am desfăşurat cercetarea 
pe o investigare exclusiv vizual-comparativă. Aceasta ne-a dat prilejul să stabilim clar starea de 


conservare a originalelor şi să aproximăm numărul copiilor existente. 

Palatul Universităţii, primul sediu al Şcolii de Belle Arte din Bucuresti înfințată în 1864 
/ foto Arhiva UNARTE. 

Ecorseul în contextul învățământului artistic al în- 
ceputului de secol XX 


Putem spune că în acel moment, anul 1901, acest studiu a însemnat pentru Constantin 
Brâncuşi elev la „secţiunea sculptură” a Şcolii de Belle Arte, o provocare importantă pentru a 
dovedi capacităţile sale vocationale, lucru care va marca, după cum scria profesorul şi omul de 
cultură Gheorghe Ghitescu? „un nou orizont, hotărâtor pentru întreaga sa evoluţie artistică”. 

Un artist în formare, de multe ori în parcursul său creativ îşi propune anumite ţinte dificile 
care, odată atinse îi ajută evoluţia demersului său plastic să devină mult mai limpede. Probabil 
aşa s-a întâmplat şi în cazul lui Brâncuşi. Studiile aprofundate realizate în şcoală, continuate cu 
experienţa şcolii pariziene, l-au făcut să se decidă asupra direcţiei evoluţiei artei sale. 
„Sensibilitatea sa la realitatea imediată şi expresivitatea au fost sacrificate începând cu acest 
eveniment, în favoarea căutării valorilor şi formelor universale, astfel încît Ecorşeul poate fi 
considerat ca punctul de plecare al unei noi viziuni asupra realului în activitatea creatoare a 
genialului artist” spunea Gheorghe Ghitescu. 

“Ecorseul’, pe lângă importanţa majoră pe care a avut-o în dezvoltarea performanţelor sale 
ca tânăr sculptor, a fost un risc pe care Brâncuşi, alături de profesorul său de anatomie, şi l-a 


asumat. 


2. Ghitescu Gheorghe, Permanentele Artei, Editura Meridiane, Bucuresti, 1976, pag. 158. 

Nu ne referim aici numai la dimensiunea lucrării ce constituia o provocare pe care puțini 
elevi o înfruntau la acea dată, ci mai ales la subiectul abordat, care era primul de acest gen din 
România. 

Era un subiect care trata din dublă perspectivă corpul uman, cea artistică si cea anatomică, iar 
realizarea si multiplicarea lui a avut ca țintă clară cele două domenii ale invatamantului românesc, 
domenii în care Doctorul Dimitrie Gerota activa deopotrivă cu mare succes în acea epocă. 

Lucrarea a avut un mare impact asupra peisajului artistic al vremii şi al invatamantului de artă 
si a fost momentul prin care Brancusi si-a dovedit siesi si celor de lângă el că a ajuns la un nivel 
care la vremea aceea nu era atins de un tânăr de 25 de ani, câştigând respectul şi admirația celor 
din jur, dar mai ales marcând un nivel pe care îl va asimila şi îl va integra studiilor sale de mai 
târziu, ca apoi să îl sintetizeze în opera sa de maturitate. 

Nu întâmplător la expoziția organizată la Brummer Gallery din New York din anul 1933, a 
ţinut ca pe unul din pereţi să fie aşezată fotografia Ecorşeului, lucrare pe care toți biografii o 
catalogau drept un studiu de şcoală, pentru că aşa putea dovedi celor ce-i criticau tipul de artă, 
că evoluţia formelor lui a avut un parcurs firesc şi că toate capacităţile de sinteză la care ajunsese 
prin lucrările sale erau izvorâte dintr-o cunoaştere profundă şi temeinică a corpului uman. Însuşi 
Brâncuşi scria, într-unul din aforismele sale, legat de această viziune asupra formei: “simplicitatea 
nu e un scop țintă în artă însă dar ne apropiem de simplicitate cu cât ne apropiem de sensul real 
al lucrurilor simplicitatea este complexitatea resolvată şi ca să o pricepem ar trebui să nehranim 
ne nutrim de ea însăşi sa-fim-nutriți-de-esența-ei...” 3 

“Ecorşeul”a fost lucrarea care a marcat încă din şcoală, nivelul profesionalismului muncii sale 
şi i-a asigurat notorietatea în cercurile artistice ale vremii. 

Astfel el lasă învățământului artistic românesc şi de asemenea medicinei, respectiv anatomiei, 


în ramura sa didactică, o lucrare indispensabilă studiului corpului uman, aşa cum, ajuns la 


3. Lemny Doina, Velescu Cristian-Robert, Brâncuși inedit, însemnări şi corespondenţă romănească, Editura Humanitas, 
Bucureşti, 2004, pag. 44 


Theodor Aman 

(1831-1891) directorul si 
întemeietorul Şcolii de Belle Arte 
de la Bucuresti 

/ foto Arhiva UNARTE Bucuresti. 


maturitatea creaţiei sale, va dori să lase 
poporului său sinteza operei sale, concretizată 
în ansamblul de la Târgu Jiu. 

Privită din acestă perspectivă, putem 
considera că evoluţia creaţiei sale, deşi 
plăsmuită pe alte meleaguri, se săvârşeşte 
într-o cheie circulară şi fiecare din cele două 
etape, cea de formare şi cea de maturitate, 
marchează printr-un reper istoric incontestabil, 
apartenenţa sa românească. 

Să ne imaginăm pentru câteva minute 
cadrul artistic în care Brâncuşi şi doctorul 
Dimitrie Gerota concep această lucrare - 
amintim încă odată că este prima lucrare de 
acest gen care s-a făcut în România - deci miza 
era una foarte importantă, iar de reuşita ei 
depindea prestigiul celor doi autori implicaţi 
în realizarea ei. 


Pentru timpurile în care ea a fost realizată 


părea o idee deosebit de îndrăzneață cu o 
mare încărcătură de profesionalism, criterii 
care abia atunci începeau să-şi facă loc în şcoala de artă şi de asemenea în sculptura românească 
a acelor timpuri. 

Şcoala de Belle Arte de la Bucureşti ca de altfel şi sora ei geamănă de la laşi, era în acele vremuri 
o instituţie cu un buget destul de mic şi lipsită de un local propriu. În perioada când Brâncuşi era 
student, şcoala traversa cel de al patrulea directorat, în persoana pictorului George Demetrescu 

Mirea, el făcând parte din generaţia de elevi ajunsă la maturitate care lua locul fondatorilor de 
şcoală. 

Director devotat, cârmuind şcoala timp de trei decenii, Mirea se luptă în permanenţă cu 
ministerul pentru condiţii mai bune în instituţia pe care o reprezenta. Lucrurile nu se mişcau cu 
rapiditate şi pentru un timp în şcoală rămân cam aceleaşi condiţii precare de lucru,ca şi înainte. 

Se remarcă însă o viziune diferită asupra învățământului, adaptată curentelor la modă în 
Europa acelor vremuri. 

Continuând eforturile predecesorului său şi întemeietorului de şcoală Theodor Aman, 
Mirea stăruieşte la Minister pentru construirea unui local destinat atelierelor. Un prim semn al 
acestor eforturi îl găsim în arhive, sub forma unei adrese, scrisă la data de 31 mai 1913“ trimisă 
ministerului, prin care ruga Ministrul să nu mai aprobe organizarea expozițiilor în sala deținută 
de Societatea Geografică, pentru că ea avea să servească pe viitor elevilor şcolii pentru studiile 
teoretice “deoarece în Calea Griviței abia li s'a construit 3 ateliere pentru studiile lor practice“. 

lată cum, după mai bine de 40 de ani de la infintarea şcolii de arte găsim o confirmare care 
încununează toate eforturile celor care au păstorit acestă instituţie, sacrificandu-si arta şi chiar 
sănătatea pentru o şcoală care să dea natiei române creatori de care avea atâta nevoie. 

Realitatea însă era destul de dură, mulţi elevi descurajându-se “în atmosfera închisă a acestor 
ziduri... după cum scria Fritz Stork într-o scrisoare către Comănescu’ “Actualul local e o ruşine...e 
clădit in mod provizoriu şi provizorat a rămas de la 1913; ...urit, prost construit şi conceput şi cu 
săli puţine şi neîncăpătoare”. Situaţia deplorabilă ajunge însă la apogeul ei în anul 1937, când se 
interzice utilizarea localului din cauza iminentei prăbuşiri. 

Arhivele ne arată cum în perioada în care Brâncuşi a studiat la Bucureşti, cursurile de pictură 


aa 
l 


si sculptură se țineau, în continuare “în localul scoalei” adică la “Palatul” Universității (actuala 


4. A.N.I.C.- MC..P, dos. 3199/1913,fila, 51 
5. Sorban Raul ,Nanu Adina, Schileru Eugen, Constantin Paul, “700 de ani de la înființarea Institutului de Arte Plastice 
“Nicolae Grigorescu din București 1864-1964” Editura Meridiane, București 1964, pag. 67 


clădire a Universităţii n.a.) unde functionau încă de la înfiinţarea şcolii, atelierele. La Ateneu 
funcţiona Pinacoteca, a cărei director onorific era chiar directorul Şcolii, si tot în acelaşi local se 
desfășurau si cursurile teoretice: Anatomia umană“ predată de Doctorul Gerota, Perspectiva, 
Teoria Artei decorative, Estetica şi Istoria Artei acestea din urmă predate de istoricul de artă 
Alexandru Tzigara-Samurcaş. Tot la Ateneu întâlnim în anul 1907 şi cursul de anatomia calului 
predat de profesorul Wallenstein. lar în acea perioadă (7-XI-1907)’ se achiziționează şi un 
schelet de cal, montat pe postament de lemn vopsit, care supravieţuieşte în laboratorul de 
anatomie până în zilele noastre. 

Fetele aveau cursurile practice separate de băieți în aşa numita “Secţiune a Domnisoarelor” 
fondată abia în anul 1894, a căror programă era uşor diferită, cuprinzând cursurile teoretice 
comune de anatomie, perspectivă, istoria artei, dar axată preponderent spre artele decorative. 

Cercetând arhivele vremii întâlnim la secțiunea de sculptură primele nume feminine în anul 
19108, făcând referire la studenta Stroici Lucretia din anul al treilea la secțiunea sculptură. 

Tot la Ateneu se desfăşurau şi expozitiile “Artistilor în viata’, sau ale“Tinerimii Artistice” precum 
şi alte manifestări artistice ale timpului la care participau tinerii absolvenţi ai şcolilor de artă din 
tara şi nu numai, cât şi cei întorşi de la studii din străinătate. 

Trebuie să amintim cititorilor noştri mai tineri că “moda” studiilor în străinătate din acele 
vremuri era de cele mai multe ori o necesitate pentru că învățământul românesc abia începea să 
se dezvolte, iar cel specific de artă a trebuit să funcționeze un timp cu profesori scoliti în Europa 
până la formarea unei generații de artişti şi dascăli români. 

Este cazul sculptorului de origine germană Karl Stork, care slujeşte catedra de sculptură 
înfințată la un an după deschiderea şcolii, din 1865 până la moartea sa în 1887 fiind, după cum 


ne arată arhivele “singuulu care posedă într'unu gradu superiori la noi în tera arta sculpturei”?, 


6. A.N.I.C.- M.C.LP., dos. 2543/1908, filele, 41,42 
7. A.N.I.C.- M.C.I.P.,, dos. 2540/1908, fila 38. 

8. A.N.I.C.- M.C.LP., dos. 2170/1910, fila 

9. A.N.I.C.- M.C.LP., dos. 138/1868, fila, 153 

Statuia ecvestră a lui Mihai Viteazu din București, înaugurată 
în 1874, realizată de Albert-Ernest Carrier-Belleuse. 


urmat la ceva vreme de sculptorul Wladimir Hegel, polonez de origine, naturalizat, şi el, român. 

De asemenea numeroși absolvenţi ai Școlii de Belle-Arte plecau la studii în Franţa, Italia sau 
Germania, fie pe cont propriu fie trimişi de statul român care începea să-şi dezvolte un sistem de 
burse şi pentru şcolile de artă. Totuşi bursele erau destul de mici şi puţine la număr, iar situaţia 
elevilor care studiau artele nu era dintre cele mai fericite, multi dintre ei trăind uneori la limita 
sărăciei. După cum scria |.D.Stefănescu, “Elevii săraci, unii prea săraci, mîncau cînd şi unde puteau. 
Ei dormeau, ascunși, în podul Şcoalei din Calea Griviței, de multe ori nemincati. Nu am auzit pe 
nici unul să se plingă. Arborau un fel de mîndrie personală dintre cele mai înduioşătoare ” 1° 

În ceea ce priveşte ambianța artistică a Bucureştiului începutului de secol în care Brâncuşi 
începe a se forma, nu putem vorbi de un peisaj foarte complex. Aşa precum descrie foarte 
plastic V.G. Paleolog"! , “sînt anii seci ai sculpturii româneşti”. “D.Demetrescu Mirea, frate, [fratele 
lui G.D.Mirea] Filip Marin(escu) Bălăcescu, lordanescu si [sic] şireaua nemteasca: Oscar Spaethe 
şi fiul, Vladimir Heghel şi domnişoara lui, [sic] dinastia Stork: bunic, tată şi fii. Un vienez, Gustav 
Gunding, advenea sporadic şi eratic în Bucureşti, căutând împământenirea. Valbudea, mai mult 
pedagog,...prins mai degrabă de slijbele lui şcolăreşti decît de sculptură”, era “mediul sculptural” 
în care Brâncuşi căuta cu îndârjire să se formeze. 

Existau drept repere ale profesionalismului în materie de sculptură monumentală creațiile 
comandate francezilor, Mihai Viteazul al lui Carier-Belleuse la Universitate, lon C. Brătianu şi G.C 
Cantacuzino de Ernest Dubois, Alexandru Lahovary al lui Antoine Mercié, care înnobilau vizual 
ambianța Bucurestului acelori vremuri. Probabil toate acestea constituiau prin notorietatea lor, 
modele ce l-au făcut pe tânărul şi ambițiosul Brancusi să aspire la o artă care se concepea şi 
se concretiza dincolo de graniţele ţării sale. Alături de generaţia sa, el începând a aduce „multe 
contribuţii care au schimbat mult monotoniile determinate ale unor procedee obosite şi epuizate 


de repetiri seculare” ?? 


10. Şorban Raul (coord.) “op. cit” ,pag. 68. 
11. Paleolog Vasile .Gheorghe., Tinerețea lui Brâncuși, Editura Tineretului, Buc, 1967, pag. 101 
12. Doicescu Octav, Brâncuşi- Le bon dieu, apărut în Secolul 20, nr 11, 1967, pag.178. 


Bucuresti. Monumentul Jon. C. Brătianu. 

Statuia lui Alexandru Lahovari din București, inaugurată în 1901, realizată de Jean Antonin Mercié. 
Monumentul lui lon C. Brătianu din București, inaugurată în 1903, realizat de Ernest Dubois, demolat în 1948. 

Spiru Haret 

Ministrul Instrucțiunii Publice între anii 1897-1899, 
1901-1905, 1907-1911 

/ foto Biblioteca Academiei Române. 


În Scoala, pe lângă studiul modelului viu, modelele care constituiau subiecte de studiu erau câpii 
în gips după capodoperele artei antice, copii pe care neobositul director Aman le procurase de 
la Paris încă de la infintarea şcolii. Această colecție este îmbogăţită în anul 1869 cu “modeluri în 
platru din Italia” aduse de colegul său, sculptorul Karl Stork’? , “modeluri”, care, dupa indelungi 
staruinte ale directorului, rămân se pare, în cele din urmă, partial plătite de minister. Această 
colecție este adesea completată de numeroase donații făcute de către profesori, artişti, absolvenţi 
sau iubitori ai artei. 

În cartea sa „Învățământul artistic românesc 1830-1892", profesorul şi istoricul de artă Adrian 
Silvan lonescu™ , ne furnizează un tablou amplu al dotării şcolii de Belle Arte înainte de anii în 
care Brâncuşi ajunge să fie student. Mulaje de ghips aduse de Aman de la Paris, comandate la 
Luvru, Apollo de Belvedere, Diana, Venus, Antinous, un ecorşeu la dimensiune redusă, şi zece 
metope de pe Partenon se numărau printre primele transporturi de mulaje făcute în 1864. Tot 
aici se aminteşte de “Atlasul Anatomic al doctorului Fau pe care, în 1868, Petru Verussi, bursier al 
statului la Paris, îl dăruieşte Şcolii de Belle-Arte, în dorinţa sa de a veni în ajutor elevilor’, precum 
şi de contribuţia pe care Gheorghe Tattarescu o aduce “la desăvârşirea profesională a elevilor, 
publicând în 1865, lucrarea Percepte şi studii folositore asupra proportiunilor corpului uman şi 
dessemnu dupe cei mai celebri pictori”. 

Alături de studiile după gipsuri antice şi de cele după model viu, “Printre lucrările obligatorii 
pe cari studenții arhitecţi, pictori şi sculptori sunt datori să le facă pentru obținerea diplomei 
de absolvire a şcolii” ei trebuie să lase la terminarea şcolii şi un număr “de reproduceri de pe 
monumentele nationale romanesci, sau în legătură intimă cu arta românească, fie din ţară, fie 
din străinătate”. Aşa suna scrisoarea insistentă a Ministrului Instrucțiunii Publice Spiru Haret din 
19 aprilie 1903,'5 adresată şcolilor de Belle Arte din Bucureşti şi laşi, pentru că “Monumentele 


13. A.N.I.C.- M.C.I.P, dos. 142/1870, filele, 33, 51. 
14. lonescu Silvan-Adrian, Învățământul artistic românesc 1830-1892, Editura Meridiane,Bucureşti, 1999, pag. 154. 
15. A.N.I.C.- M.C.I.P, dos. 259/1904, fila, 23 


Bustul sculptorului Karl Stork 

realizat de fiul său Carol Stork, 

ghips, 1889 

/ colecţia Muzeului UNARTE Bucuresti. 


Brâncuşi cu pălărie în mijlocul colegilor săi de la Bucureşti, 1899-1901 / foto Arhiva MNAM Paris. 

noastre artistice ameninţă a se perde'şi se indica introducerea în regulamentul celor două şcoli 
(Bucureşti şi laşi), această prevedere. Chiar dacă profesorii şcolii nu sunt prea entuziasmați de 
această adresă a ministrului, încercând să-i propună înfiinţarea unei secţiuni de artă decorativă, 
mai nimerită a se ocupa cu aceste câpii, sunt nevoiţi să se supună atunci când Spiru Haret 
hotăreşte alocarea unei sume de bani pentru premierea celor mai bune câpii executate. 

Temele elevilor se axau în principal pe studii după antici şi model viu, iar în ceea ce priveşte 
compoziția lucrurile stăteau încă destul de timid, neexistând o istorie prea bogată în exemple 
naționale, concepția fiind tributară şcolilor clasice franceze sau germane. 

“Directiunea Şcoalei Nationale de Arte Frumoase din Bucuresti“, cum suna titulatura oficială, 
făcea frecvent apel la Ministerul Cultelor şi Instrucțiunii Publice, deşi bugetele erau foarte limitate, 
solicitând un local propriu şi mărirea dotărilor menite a stimula performanţa tinerilor invatacei 
într-ale artei. 

Astfel în septembrie 1903, Directorul G.D. Mirea trimite către minister o scrisoare (anexa 
1) prin care îl roagă pe Ministru să faciliteze reproducerea statuilor antice aflate într-un singur 
exemplar în şcoală, necesare atelierului domnisoarelor, “statui de cari avem absolută trebuinţă”. 
Directorul spunea: “Atelierul în care lucrează elevele acestei scâle — instalat in una din sălile de 
jos ale Pinacotecei - a fost înzestrat la infintarea lui cu busturi, ornamente şi diferite fragmente; 
acum însă când elevele au înaintat în studii au neapărată nevoie şi de statui antice, după care 
să-şi completeze studiile prevăzute în regulament. 

Şi cum şc6la n6stră nu posedă de cît numai cite un singur exemplar din acele statui, am 
convenit cu un turnător să ne reproducă aceste modele in numer de Il adică: Apolon, Achile, 
Antinous, Ariana, Copilul cu Lebăda, Diana, Faun cu flueru, Gladiatoru, Mercur în repaus, Venera 
de Medicis şi Venera de Millo, pentru suma de lei 1650- sumă ce este mai avantajoasă fata de 
preţul cu care s'au cumpărat aceste modele de la Paris.’ 16 


“Comptul”cheltuielilor de turnare a reproducerilor“statuelor antice în mărimea originalelor” 


16. A.N.I.C.- M.C.I.P, dos. 848/1903, filele, 155, 156. 


Brancusi alaturi de colegii sai la Scoala de Belle 
Arte din Bucuresti avand in plan secund temele 
de „Studiu dupa antic” şi „Cap de expresie” 
/foto Arhiva MNAM Paris. 


G.D. Mirea (1852-1934), pictor, cel de al patrulea 
director al Şcolii de la Bucureşti / foto Arhiva 
Muzeului UNARTE București. 

era facut de firma “Luigi Brida- Primul Atelier Italian DE SCULPTURA Ornamente de Ipsos si 
Ciment“. Aflăm astfel, că numărul statuilor antice existente şi multiplicate apoi în 1903, era 
de 11 bucăţi. 

Luigi Brida tehnicianul, turnător în ipsos, cu pravălia situată în Calea Victoriei 126, este cel 

care apare frecvent în relația cu Școala de Belle Arte de la Bucureşti. El este prezent vreme de 
mai bine de douăzeci de ani, pe mai toate adresele cu cheltuieli de reparaţii, turnări de lucrări 
sau materiale didactice, sau albiri ale mulajelor de gips ale Școlii de Belle-Arte. 
După cum ne informează arhivele, Scoala nu avea un astfel de tehnician iar în listele de 
cheltuieli ale secţiunii erau cuprinse, pe lângă o căruţă de pământ pentru modelaj şi 2,3 saci de 
gips, “sîrmă pentru armăturile sculptorilor’, foarte puține materiale destinate lucrului elevilor. 
Încă din vremea lui C.I.Stancescu (1896), profesor de estetică şi istoria artei şi director timp de 
şapte ani, înaintea lui G.D.Mirea, găsim în actele justificative, Una factură cu plata turnătorului 
in ghips” sau „Un compt cu plata formatorului şi turnătorului în ghips”? . 

C.I. Stancescu reuşeşte să menţină tradiția turnării în ipsos a lucrărilor premiate la sfârşit 
de semestru, atât la secţiunea sculptură cât şi la cea de arhitectură, care ia ființă în timpul 
directoratului său. Turnarea se realiza adesea cu ipsosul achiziționat de către Școală şi de cele 
mai multe ori de către Luigi Brida, sau ocazional de către Albert Kirăly-formator, pe al cărui 
compt putem citi: 

„Una Statue formată şi turnată în ipsos;/ Trei Busturi Neobea; [sic] / Trei Busturi Faon / Trei 
Baso-reliefe formate tornate şi ciocănite / Un Baso-relief mai mic”. 

Astfel Scoala reuşeşte să-şi formeze treptat un patrimoniu al lucrărilor realizate de către 
studenţi deşi de la minister i se notifică fecvent faptul că trebuie să taie din aceste cheltuieli. 
Această tradiţie este păstrată şi de G.D.Mirea care reuşeşte să continue turnarea lucrărilor 


pentru o perioadă, iar in, compturi” apare ca tehnician, Luigi Brida. Într-o chitanta pe care acesta, 


17. A.N.I.C.- M.C.LP., dos. 551/1896, filele 30, 32, 84, 87, 88. 


Constantin |.Stăncescu, (1837 -1909), 
pictor, profesor de estetică și istoria artei, 
cel de al treilea director al Școlii de Belle 
Arte / detaliu din pictura realizată de 
A. Bănulescu, în anul 1888 
reprezentând „Profesorii şi elevii Şcolii de 
Belle-Arte din Bucureşti” 

/ colecţia Muzeului UNARTE Bucuresti. 


Profesorul lon Georgescu, ţinând o lecţie de perspectivă (1896-1897) / foto Arhiva UNARTE Bucuresti. 

o trimite scolii'® stă scris: 


“4 studii natură formate şi turnate în gips, / 3 idem, idem, statue antică, / 2 idem, idem, busturi 
antice / cap natura.” 

Din această chitanta reiese clar că o parte din studiile recompensate, se turnau de către acest 
tehnician la cererea directiunii şcolii şi cu aprobarea ministerului. 

Nu credem însă că în cazul Ecorşeului s-a întâmplat acelaşi lucru. Mai întâi, studiul Ecorşeului 
a fost recompensat la secțiunea de anatomie, nu la cea de sculptură, pe care o absolvă Brâncuşi, 
iar apoi cererea elevilor de la Belle-Arte (anexa 2), organizaţi într-o societate, trimisă ministerului 
pentru achiziționarea Ecorseului, certifică faptul că în şcoală nu exista un exemplaral lucrării. Toate 
aceste date ne conduc spre ipoteza că turnarea în gips a Ecorşeului, chiar dacă a fost realizată 
fizic în şcoală, pentru că, datorită dimensiunii transportul lucrării era imposibil, ea nu a fost 
susținută financiar de către Școală. De asemenea credem că multiplicarea în gips a exemplarelor 
din Ecorşeu nu a fost realizată în şcoală, pentru că Brâncuşi însuşi, pune “în vânzare”, după cum 
reiese din documentul publicat de |. Bercuşi, ultimul Ecorşeu (anexa 3). 

În perioada studenţiei lui Brâncuşi (1898-1902) Școala îl are ca dascăl la secţiunea de sculptură 
pe lon Georgescu, în primă fază, urmat apoi de Wladislaw Hegel. 

lon Georgescu (1856-1898) activează în instituţie!” de la data de 27 octombrie 1892, data 
numirii cu titlu provizoriu, apoi numit profesor de sculptură şi perspectivă, cu titlu definitiv pe 
data de 29 noiembrie 1896, până când moare subit în urma unui atac de inimă la 30 noiembrie 
1898. Brâncuşi îi va păstra o plăcută amintire, deşi l-a avut profesor doar o foarte scurtă perioadă 
de timp. “Brâncuşi trebuie să fi fost cîştigat de calităţile umane ale profesorului său, de ideile pe 
care le-o fi comunicat studenţilor de măiestria-i de portretist” scria Petru Comarnescu 2. 

Profesionalismul lui lon Georgescu, format la Bucureşti cu sculptorul Karl Stork şi desăvârşit 
la Paris în atelierul lui Auguste Dumont, precum şi calitățile sale pedagogice, notabile în epocă, îl 


18. A.N.I.C.- M.C.I.P, dos. 1594/1904, fila 50. 

19. A.N.I.C.- M.C..P,, dos. 256/1897, fila, 20. 

20. Comarnescu Petre, Brâncuşi mit şi metamorfoză în sculptura contemporană, Editura Meridiane, 
Bucureşti, 1972, pag.90. 


lon Georgescu (1856-1898), sculptor, primul 
profesor de sculptură a lui Brancusi 
/ foto Biblioteca Academiei Romane. 


Wladislaw Constantin 
Hegel ,(1838-1916), profesorul de 
sculptură a lui Brancusi. 


pag.26 Wladislaw Constantin Hegel, “O lecţie de anatomie”, frontonul Facultăţii de Anatomie de la laşi, 1896. 

fac pe Brâncuşi să îi poarte o deosebită recunoştinţă. De altfel el este dascălul pe care directorul 
C.I. Stăncescu îl propune ca profesor de desen şi modelaj?' la proaspăta secțiune de arhitectură 
a Şcolii, ocazie cu care Georgescu prezintă Ministrului Spiru Haret, pe lângă mulțumiri şi o schiță 
de program a respectivului curs. 

Wladislaw Constantin Hegel (1838-1918), la origine polonez, scolit şi stabilit la Paris, se impune 
energic în peisajul monumental românesc al acelor vremuri. Pe lângă importantele monumente 
ridicate la Bucuresti şi laşi, realizează „O lecţie de anatomie” pe frontonul Institutului de Anatomie 
de la laşi, lucrare terminată în 1896. 

Sub îndrumarea lui lon Georgescu şi a lui Wladislaw Hegel, Brâncuşi realizează o serie de 
lucrări recompensate la acea vreme pentru calităţile lor deosebite. Astfel, la concursul “Antic bust 
sculptură” ia două menţiuni onorabile, la 22 dec. 1898 şi 22 dec. 1899 şi o medalie de bronz, 
la 30 iunie 1900 pentru “Capul lui Laocoon”. Tot în anul 1900, în iunie, este recompensat cu o 
menţiune onorabilă la “Antic figură sculptură”, la “Anatomie”, şi de asemenea la temele “Cap de 
expresie”, şi la “Natură sculptură”, unde mai câştigă încă o menţiune şi în iunie 1901. Tot la “Natură 
sculptură” din iarna anului 1901 câştigă medalia de argint cl.Il-a??, iar la “Estetică şi Istoria Artelor” 
şi “Perspectivă” câştigă câte o menţiune onorabilă. În vara anului 1901, capătă o menţiune la 
“Compoziţie” şi medalia de bronz pentru studiul Ecorşeului la “Anatomie” 

Locul lui lon Georgescu este preluat de C. Hegel care rămâne profesor până în aprilie 190973, 
când este scos la pensie iar succesor îi v-a deveni Dimitrie Paciurea ales în urma unui concurs de 
machete, aşa cum se obişnuia în acele vremuri. 

Putem spune că există o contribuţie importantă pe care aceşti doi profesori, au avut-o la 
formarea ca sculptor şi modelator a lui Brâncuşi şi că alături de ajutorul doctorului Dimitrie 
Gerota, au contribuit la reuşita modelajului care reprezenta studiul ecorşat al corpului omenesc. 


“Ecorşeul reprezintă în activitatea lui Brâncuşi o muncă îndelungată şi anevoioasă, întreprinsă 


21. A.N.I.C.- M.C.I.P, dos. 5216/1897, fila 197. 
22. A.N.I.C.- M.C.I.P, dos. 256/1902, filele, 6,7,8. 
23. A.N.I.C.- M.C.I.P, dos. 2593/1911, fila, 12. 


Dr. Dimitrie Gerota 
(1867-1939), profesorul de 
anatomie a lui Brancusi 

/ foto Biblioteca Academiei 
Române. 


dintr-o curiozitate ştiinţifică, dintr-o necesitate 
de cunoaştere a tainelor ființei umane,[...]. Nu 
făcea parte din îndatoririle unui student obişnuit, 
ci din căutările unui spirit scormonitor şi de largi 
cuprinderi. Studiile anatomice au pasionat pe 
o seamă din marii creatori - de la da Vinci si 
Michelangelo la Rembrandt şi multi alții.” 
Într-adevăr provocarea pe care realizarea 


acestei lucrări o încerca, însemna pentru tânărul 


elev un prim prag al profesionalismului său. 
Vasile Georgescu Paleolog? povesteşte că 
Brâncuşi are la dispoziție în timpul lucrului la ecorşeu, Anatomia Artistică lui Paul Richet, din 
anul 1893 cu 110 planşe şi 300 de figuri şi “lucrarea Dr. Liharzik din Viena (1871) despre structura 
Corpului Uman şi ea cu figuri dar mai modest prezentată”, dar mai ales foloseşte, sub îndrumarea 
profesorului său Dr. Gerota, “materialul după natură direct uman, pe care acesta îl recupera din 
munci profesionale de disectii la facultatea de medicină sau autopsice de la mortăria oraşului 
Bucureşti”. V.G.Paleolog descrie în termeni foarte romantici toată această muncă de scoatere a 
mulajelor după cadavre care l-au dus în cele din urmă pe Brâncuşi să afirme că urăşte carnalul, 
“biftecul”, însă afirmaţia în legătură cu “mortăria oraşului”, trebuie citită în cheia plasticitatii 
descrierilor pe care acesta le face despre Brancusi: “Zeci de zile şi uneori nopţi sub flacăra 
plăpândă şi tremurândă a “gazului aerian” de odinioară, adunate în luni de zile şi totalizate 
in ani (lucrarea era grea şi de migală), doi - Brâncuşi şi doctorul Gerota - au compulsat 
zeci de cadavre şi sute de parti anatomice separate, întinse lat pe mesele reci ale Facultăţii 


de medicină, sau ale mortăriei oraşului, în căutarea proporţiilor potrivite care s-ar fi brodit 


24. Comarnescu Petre, op. cit., pag. 97 
25. Ziarul Înainte (Organ al Comitetului Regional Oltenia al PCR şi al Sfatului Popular Regional), Craiova, 20 nov. 1966. 

pag.31. Fotografia ecorseului modelat, realizată de Brancusi / foto Arhiva MNAM Paris. 


canonului de perfecțiune a proporţiilor lui Antinous. “ 7° 

Ce stim din surse documentare este că Brancusi frecventează orele de disectie de la 
facultatea de medicină unde are permisiunea să facă mulaje după cadavre pe care apoi să le 
folosească in studiul său. Faptul că participă la disectii este amintit în adresa” societății elevilor 
Şcolii de Belle Arte din Bucuresti care cere in anul 1903 achiziționarea Ecorseului pentru orele 
de anatomie precizând: “Scoala noastră, fiind lipsită de mijloace materiale de care noi avem 
absolută nevoie, între alte multe, ne lipseşte; “planse şi ecorsiuri artistico-anatomice” după care 
să ni se explice formele corpului omenesc; ceeia-ce face ca cursul de anatomie-artistică, să fie 
imposibil de înțeles - de noi elevii- cu toată munca ce ne depunem şi cu tot zelul şi înteresul 
ce-şi dă Domnul Profesor pentru acest însemnat curs” şi se adugă mai departe “Un coleg al 
nostru, de curând absolvent al sectiunei de sculptură- d. C. Brancusi- a făcut un studiu anatomic 
servindu-i ca model statuia “Antinous”- un studiu care merită totă atentiunea, de dre-ce este 
făcut sub conducerea D-lui prof. respectiv Dr. D. Gerota,- servindu-se de studii îndelungate, 
după cadavrele ce | s'au procurat la Disectia- Facultății- de -medicină si care ecorşiu' dacă l'ar, 
avea în timpul anului. Înaintea n6stră la curs la explicaţiile D-lui prof. ne-ar inlesni forte mult , 
înțelegerea formelor artistice- ale omului din punct de vedere anatomic.’ 

De asemenea şi în fotografia Ecorşeului modelat care există din acea perioadă, aflată astăzi 
în arhivele MNAM din Paris, apare în fundal un fragment de mulaj anatomic după un picior 
ecorsat şi un fragment de bust cu brat, ecorsat şi el. Mai apare de asemenea un schelet uman, 
şi ecorşeul în mărime redusă a lui Jean Antoine Houdon, realizat după originalul lucrat în 1767, 
mulaj de care am amintit că exista în Scoala achiziționat de către Aman. Alături de Ecorseul in 
gips apare mulajul lui Antinous şi câteva desene, toate aceste lucrări servindu-i lui Brâncuşi ca 
material didactic pentru studiul său. 


Deşi în diverse biografii apar presupuneri cu privire la sursele pe care Brâncuşi le-a avut 


26. Paleolog Vasile .Gheorghe., op.cit., pag. 91. 
27. A.N.I.C.- M.C.LP., dos. 259/1903, filele, 33, 48. 

în timpul lucrului la Ecorşeu, această fotografie rămâne un reper foarte clar şi explicit asupra 
etapelor de lucru şi a documentaţiei folosite pentru realizarea acestei lucrări. Este imortalizarea 
unui moment foarte limpede al etapei de modelare a ecorşeului, momentul de după 19 
iunie 19017 când elevul Brancusi este recompensat la Concursul de Anatomie cu cea mai 
înaltă distincție, medalia de bronz. Această afirmaţie o facem tinind seama că documentele 
fotografice care au rămas în arhiva personală a lui Brâncuşi, au fost atent selecţionate de către 
acesta în timpul vieţii. Brâncuşi nu păstra decât fotografiile care erau reprezentative pentru 
opera sa, pentru activitatea sa. Puţine fotografii din cele rămase în arhiva sa proprie, nu erau 
făcute de el însuşi sau modificate ulterior. 

Revenind la reîntregirea tabloului didactic al acelor vremuri la Scoala de arte, amintim de 
prof. Gh. Ghiţescu? profesor timp de aproape 35 de ani la catedra de anatomie artistică, și care 
prin studiul său completează informaţia în ceea ce priveşte Ecorşeul. „Metoda anticului nu era 
nouă în anatomie. Cu două secole înainte, Charles Errard ecorsase (în gravuri) statuile antice: 
Laocoon, Gladiatorul, Faunul, Hercule Farnese, etc. 

Cu un secol înainte, Jean-Galbert Salvage se oprise din nou asupra statuii Gladiatorului 
Farnese, creând celebrul ecorşeu aflat astăzi la Şcoala naţională de Arte din Paris. Ambii autori 
au ales exemplarele statuarei antice demonstrative pentru musculatură, în special operele 
elenistice, care reprezentau ele însele o demonstrație anatomică. Brâncuşi care avea o repulsie 
înnăscută pentru “biftecuri”, alege pe elegantul Antinous, androginul cu forme mulsculare 
învăluite, de o frumoasă proporţie şi ritmică a mişcării. El avea în fata în timpul lucrului şi 
ecorşeul lui Houdon, executat după natură, pe care încercase odată să îl copieze (schiţa în lut, 
Philadelphia) dar acesta ca şi un model viu oarecare, nu putea să-i ofere secretul măsurilor!” 
Trebuie să amintim aici documentata şi admirabila analiză a lucrării pe care o face prof. 


Gh.Ghitescu în cartea sa. Numeroasele măsurători ale Ecorşeului pe care le face în laboratorul 


28. A.N.I.C.- M.C.LP., dos. 419/1901, filele, 16,17,57. 
29. Ghitescu Gheorghe, op.cit., pag. 162. 


de anatomie artistica de la Institutul de Arte Plastice din Bucuresti in comparatie cu tipurile de 
„Antinous” cunoscute il conduc la concluzia „că artistul a folosit modelul grec, ca si lucrul,,dupa 
natură”, refăcând opera antică într-o interpretare care păstrează maniera greacă, cu o înțelegere 
desăvârşită a stilului şi o execuţie magistrală a detaliilor anatomice, subordonate ansamblului 
arhitectonic şi constructiv. ...Ecorşeul se inspiră cu libertate din faimoasa statuie. El imprimă 
personajului său aceeaşi poză şi mişcare ritmic cadentata. Interesant este transpunerea gratiei 
şi farmecului modelului în formele musculaturii”; el descoperă odată cu „recrearea anticului 
grec în Ecorseu’,,,subtilele speculaţii pe temele geometrice ale secțiunii de aur”. 

Dimensiunile pe care ecorşeul le are sunt de 1.77/52/32 cm, cu mici variatiuni, datorate 
modului de măsurare sau copierii, acestea fiind şi dimensiunile copiilol sale. 

Deşi statuia lui Antinous apare consemnată printre materialele didactice aparţinând Şcolii 
la acea vreme, Petru Comarnescu este printre primii care identifică statuia al cărei mulaj l-au 
folosit Brâncuşi şi doctorul Gerota provine „de la Muzeul Capitolin din Roma. Este o operă 
caracterizată ca „elegantă” în unele ghiduri, făcută după un original din secolul al IV-lea” Tot 
în acest sens, găsim în arhiva lui Barbu Brezianu o notă prin care, ajutat de Sidney Geist care 
îi comunică o carte intitulată “Antinoos, eine kunstarchăologische Untersuchung” [“Antinous, 
o cercetare artistică” n.a.], scrisă în 1884 de Dietrichson Lorentz, reuşeşte să-şi argumenteze 
afirmaţia prin care, mulajul lui “Antinous” este de fapt o reprezentare a lui Hermes având 
„atitudinea” sclavului lui Adrian, zeitate confundată mult timp cu figura sclavului Antinous. 
Originalul se află astăzi în Muzeul Capitolin din Roma şi figurează în catalog cu indicatia,Statua 
di Hermes da archetipo del IV sec. A.C.- versione Adrianea”. În arhiva lui Barbu Brezianu, lăsată 
Institutului de Istoria Artei, se păstrează fotografia după respectiva lucrare, a cărei copie a fost 
adusă la şcoala de arte din Bucuresti, alături de celălalte mulaje, sub denumirea de „Antinous”. 
El infirmă astfel şi ipoteza lui V.G. Paleolog care scrie în cartea sa „Tinerețea lui Brâncuşi”, că 
modelul este statuia lui Antinous, aflată astăzi în Muzeul din Neapole. 


Se dicută în literatura de specialitate pe marginea alegerii subiectului pe care Brâncuşi 


xu 


“Antinoos, eine kunstarchăologische Untersuchung” [“Antinous, o cercetare arheologică de arta” n.a.] de Dietrichson Lorentz 
/ fotografii reprezentând cele două tipuri de Antinous. 

l-a infatisat ecorşat. V.G.Paleolog* scrie că Prof. Gerota şi Prof. de geometrie D.Atanasiu 
îşi opresc alegerea la statuia Doriforului mai potrivită proporţiilor “Sectiunii de aur”, iar în 
final se hotărăsc pentru frumusețea clasicului Antinous, chiar dacă, spune el, Brancusi ar fi 
preferat primul mulaj. 

Credem însă că dincolo de alte raţiuni în privinţa alegerii subiectului pentru această temă, 
prof. Gerota şi Brâncuşi au trebuit să se plieze pe ceea ce Şcoala oferea ca material didactic 
în acel moment, pentru că o atare temă nu se putea modela după o fotografie. Alegerea 
subiectului era un lucru foarte important în care trebuia să se tina cont de mărimea modelului, 
de mişcarea personajului şi mai ales de proporţia lui pentru că aceste date, pe care modelul 
antic le avea, trebuiau imprimate studiului ecorşat. Probabil că din suita de mulaje de care 
Scoala dispunea la acel moment, alegerea lui Antinous a fost cea mai potrivită. 

În ceea ce priveşte sprijinul total pe care Brâncuşi îl primeşte din partea Şcolii, acesta este 
de netăgăduit. De la director, profesor de anatomie, şi neîndoielnic cel de sculptură, toată 
lumea îl admiră şi îl pretuieste pe tânărul elev pentru curajul său. Directorul Mirea îi permite 
accesul în şcoală pe timpul vacanței pentru terminarea lucrării, acordându-i şi certificatul datat 
28 august 1901(anexa4) „prin care se atestă că D-ul Const. Brancusi.......din vacanţa acestui 
an fiind autorisat de consiliul şcâlei să termine studiul de Anatomie recompensat, a lucrat şi 
lucrează şi în present in atelier”! , necesar lui Brancusi pentru a-şi reînnoi bursa acordată de 
Biserica Madona Dudu din Craiova. Dr. Gerota îl ajută în asimilarea cunoştinţelor anatomice 


ma 
l 


si il recompensează cu „Medalie bronz” în vara anului 1901 la concursul de anatomie, iar 
profesorul de sculptură îl recompensează la finele anului 1901, pentru deosebitele sale merite 
la „Concursul de Natură sculpt” cu o „Medalie Argint cl.Il" 

Chiar dacă realizarea studiului şi mai apoi a exemplarelor pe care Brâncuşi le va comercializa, 


reprezenta o „consacrare pe linia sculpturii cuminţi, didactice, ortodoxe”? ea marca 


30. Paleolog Vasile .Gheorghe., op.cit., pag. 91. 
31. D. J.A.N. Dolj, fond Epitropia bisericii Madona Dudu, dos. 62/1901, fila7. 
32. Paleolog V.G., op.cit., pag. 94. 


neîndoielnic începutul celebritatii sale ca sculptor. Participărille sale ulterioare la expoziţiile 
Tinerimii Artistice organizate în ţară îl va anunţa, datorită notorietății acestei lucrări, ca pe un 
sculptor important al generaţiei lui. 

Trebuie să amintim faptul că prima variantă a Ecorşeului este expusă la Ateneu în anul 
1903, apoi tot aceasta, sau cea care rămâne în muzeul Dr. Gerota, este expusă în anul 1906 
(6 iunie- 23 noiembrie) la Expoziţia Generală Română, din Câmpia Filaretului (denumit Parcul 
Carol I), în Pavilionul Dr. Gerota. 

Barbu Brezianu consemnează faptul că varianta aflată la Institutul de Arte Plastice „N. 
Grigorescu” a fost expusă la Muzeul Naţional de Artă din Bucureşti la expoziția omagială din 
1956 (24-31 dec.), realizată cu prilejul celei de a 80-a aniversări a sculptorului. 

De asemenea, în catalogul Expoziţiei retrospective realizată în anul 1970 (5 iun.—20 iul.) la 
Muzeul Naţional de Artă al României, apare o fotografie a unei variante de Ecorşeu, alb, fără 
brațe, şi organ genital, cu soclul pătrat, vizibil reparat, care credem că este mai degrabă o 
reproducere a Ecorşeului aflat la Liceul de Arte Plastice din laşi. Indicatia din dreptul fotografiei 
este cea a ecorşeului de la Liceul Carol din Craiova, care este în fapt, o variantă colorată, cu 
braţe şi aflată într-o stare mult mai bună de conservare. Din informaţiile noastre Ecorşeul aflat 
la liceul din Craiova nu a figurat în vreo expoziţie, iar probabil la acest eveniment expozițional 


a fost expus un exemplar de la Bucureşti. 


Brancusi alături de Dr. Gerota si soţia sa Maria, la vila de la Saftica, în anul1938/ foto Arhiva personală Dr. lon Gerota. 


Brancusi si influenta profesorului sau de anatomie 
Dimitrie Gerota 


În ceea ce priveşte naşterea Ecorseului, şi mai apoi realizarea exemplarelor originale care-i 
asigură lui Brâncuşi notorietatea şi un oarecare beneficiu material, lucrurile trebuie văzute într- 
un tablou indisolubil legat de figura profesorului de anatomie Dr. D. Gerota. 

El este iniţiatorul acestui proiect, susținătorul, care mijloceşte accesul la informatie, la 

documentare, la cunoaştere şi mai apoi cel care asigură suportul material al realizării şi 
multiplicării lucrării, în vederea achizițiilor exemplarelor realizate. Cum vom vedea Dr. Gerota 
este persoana cea mai în măsură să influenţeze în mare parte destinaţia instituțională a acestor 
exemplare. 
Dimitrie Gerota îşi are obârşia pe meleagurile doljene asemenea lui Brâncuşi. Dimitrie Gerota 
chirurgul şi anatomistul era fiul lui Dumitru, preot la Sfântul Ilie din Craiova, care era fiul lui 
Dimitrie Constantin, preot la Gioroc, (satul de obârşie a familiei Gerota, de unde se pare că se 
trage şi numele familiei) venit din Macedonia. 


Tatăl doctorului, preotul Constantineanu Gerota?” îl remarcă şi îl ajută pe Brâncuşi în anii 


33. În primii ani ai secolului al XIX-lea, în lipsa unui registru de stare civilă la sate, fii lui Constantin se chemau uzual 
„Constantineanu', asa se face că preotul Gerota de la Sfântul Ilie apare în documente cu acest nume el fiind fiul lui 
Constantin, preot la Gioroc. Aceste date ne-au fost puse la dispoziție de către unul dintre ultimii reprezentanţi ai 
familiei, Dr. lon Gerota. 

Dr. Gerota la Facultatea de Medicină 
din Berlin 1892 / foto Arhiva 
personală Dr. lon Gerota. 


petrecuţi la Craiova şi prin intermediul fiului său înnoadă o legătură, sudată apoi temeinic, în 
anii de formare profesională a sculptorului de la Bucureşti. Tot preotul Gerota este cel care îi 
este sprijin pe lângă “Epitropia Bisericei Maica Domnului-Dudu”pentru ajutoarele băneşti de 
care Brâncuşi are parte între anii 1899-1900%, 1900-1901% , şi respectiv 1902-1903 . 

Doctorul Dimitrie Gerota se naşte la Craiova în 1867, studiază medicina la Bucureşti între 
anii 1886 şi 1892, în anul 1888 ocupă primul post oficial ca preparator la catedra de anatomie. 
Pleacă în 1893, câştigând bursa “Răducanu-Simonide” acordată de Ministerul Instrucțiunii 
Publice, pentru patru ani în Franţa şi Germania pentru completarea studiilor, unde, deşi se 
întreține cu greu, reuşeşte să ajungă în trei ani asistentul marelui anatomist Heinrich Wilhelm 
Gottfried von Waldeyer-Hartz, la Berlin °°. 

La întoarcerea în ţară, devine cadru didactic al catedrei de anatomie a Şcolii de Belle Arte. 
Dimitrie Gerota predă din anul 1897 ca profesor suplinitor apoi ca profesor cu titlu provizoriu 
până în 1914, la catedra de anatomie artistică a Şcolii de Belle-Arte. Este primul radiolog de la 
noi din tara, pregătire care îi asigură în anul 1899 predarea cursurilor de radiologie, la Institutul 
Medico-Militar, din cadrul Ministerului de Război. Din 1900 devenind docent funcţionează ca 
agregat [şef de lucrări n.a.] la Facultatea de Medicină din Bucureşti, la catedra de anatomie 
topografică şi chirurgicală condusă atunci de Prof. Thoma lonescu. 

Dimitrie Gerota munceşte asiduu pentru a dobândi treptele profesionale ca dascăl la 
Facultatea de Medicină, nu fără a întâmpina însă destule obstacole ale colegilor săi de breaslă. 

Multe din materialele didactice folosite la cursurile studenţilor de la medicină şi arte plastice 
deopotrivă, erau procurate de Dr. Gerota din banii proprii şi de asemenea multe dintre ele erau 


realizate de el însuşi. Prof. Dr. Gerota înființează un muzeu de piese anatomo-chirurgicale cu 


34. Direcţia Judeţeană a Arhivelor Nationale (D. J.A.N) Dolj, fond Epitropia bisericii Madona Dudu, dos. 13/1900, 
filele. 26, 27. 

35. D. J.A.N. Dolj, fond Epitropia bisericii Madona Dudu, dos. 4/1903, fila. 35. 

36. Atanasiu lon, Activitatea ştiinţifică şi socială a lui Dimitrie Gerota, apud. Brătescu Gheorghe, Trecut si viitor în 
medicină- studii şi note, Editura Medicală, Buc., 1981, pag. 415. 


figuri realizate exclusiv de el însuşi, prin metoda injectării cu ceară colorată, metodă care-i 
poartă numele si astăzi. Pentru acest muzeu a fost premiat cu medalia de aur şi diploma 
de onoare în cadrul “Expoziţiei Ştiinţifice” organizate la Bucureşti, în anul 1903. Mărturie a 
deosebitei aprecieri pe care o căpătase în urma acestei realizări stă răspunsul din 25 dec. 
1903, la o scrisoare?” pe care o primeşte de la Dr. Constantin l.Istrati, multumindu-i pentru 
atenţia “ce ati bine voit a-mi arăta, cu ocaziunea Expozitiunei de Ştiinţe şi pentru curagiul ce 
mi-ati dat în a munci”. 

Este membru al Atheneului Român în 1904 iar în 1916 ales membru corespondent al 
Academiei Române. Desfăşoară o intensă activitate de culturalizare, se implică în activităţile 
sociale, filantropice şi de pionierat în domeniul medicinei prin clinica proprie pe care o 
înfiinţează în 1909 în str. Cantacuzino nr. 9, unde aveau acces pacienţi de toate categoriile 
sociale la serviciu medical de specialitate. 

Ca profesor al Facultăţii de medicină a fost unul dintre cei mai apreciaţi dascăli, ajutând şi 
susținând profesional şi material studenţii dornici să pătrundă tainele acestei profesiuni. 

Caracterizarea foarte elogioasă care însoţeşte adresa: (anexa 5) pe care directorul şcolii 
de Belle Arte, o înaintează ministrului, şi care rămâne fără răspuns, pentru numirea Dr. Gerota 
ca profesor cu titlu provizoriu o putem asemui drept un frumos omagiu adus muncii sale la 
această catedră. Ea spune: 

“Domnul Dr. Gerota, prin textul cursului său atât de concis, prin desemnele sale colorate 
pe care le face la tablă, în timpul lectiunilor sale, ca să pâtă înțelege mai lămurit elevii, fie care 
parte a pieselor anatomice ce le studie, prin conducerea elevilor une-ori, la spitaluri, unde au 
prilegiul d'a vedea în natură şi a pipăi diversele părţi ale corpului uman, spre a li se tipări mai 


bine în minte, apoi, prin visitele împreună cu elevii la Museul de Anatomie comparativă, de la 


37. Biblioteca Academiei Române(B.A.R.), Gerota Dumitru, Cabinetul de manuscrise, dos. S 34/DCLXX, Scrisoare către 
Constantin I.Istrati. 
38. A.N.I.C.- M.C.I.P., dos. 288/1904, fila,24. 

Facultatea de Medicina; Domnia sa a inaugurat la noi un curs de Anatomie artistica, care se 
pote compara cu cele mai bine făcute, din scolele similare de prin streinatate....contribuind 
mult la Instructia şi Educaţia artistică a elevilor scolei nâstre de Arte-frumdse.’ 

În anul 1908 găsim un alt document apreciativ cu ocazia scoaterii la concurs a postului 
provizoriu pentru respectiva catedră de la Şcoala de Belle Arte, concurs desfăşurat printr-o 
expoziţie la Ateneu. Dr. Gerota care preda deja de 11 ani anatomia la această şcoală şi activa şi 
ca agregat la Facultatea de Medicină se înscrie la acest concurs, alături de Dr. Anton Dobrovici, 
prilej cu care, prin procesul verbal din 13 septembrie 1908% (anexa 6), i se aduc deosebite laude 
pentru contribuţiile sale la acestă catedră: "D-sa a înţeles a preda cursul său pe cât posibil mai 
practic şi mai pedagogic, pentru folosul elevilor. D-sa s'a distins ca bun desenator cu creta pe 
tabelă, făcând figuri demonstrative şi absolut necesare spre a se face înțeles de elevi pe lângă 
explicatiunile sale teoretice. 

D-sa a condus şi lucrările practice de modelaj ale elevilor în ce priveşte piesele de 

Anatomie. 
Sub conducerea sa, s'au lucrat una figură (ecorche) de Anatomie, care se găseşte expusă la 
Ateneu, şi care se prezintă ca o foarte bună şi exactă lucrare de Anatomie a sa proprie. Această 
figură a şi fost copiată în mai multe exemplare, dintre cari una se află şi în atelierul de sculptură 
al şcolii de arte frumoase din laşi, pentru trebuintele elevilor, figură ce a fost cumpărată de 
Ministerul Cultelor.” 

Munca sa desfăşurată în paralel la cele două instituţii de învățământ este foarte utilă pentru 
Brâncuşi care beneficiază cum se ştie de un foarte generos suport moral şi material din partea 
profesorului său. 

Dr. Gerota, pe lângă faptul că intermediază achiziționarea de către diverse instituţii a 


exemplarelor turnate după ecorşeu, asigurându-i lui Brâncuşi recompensa materială pentru 


39. A.N.I.C.- M.C.LP., dos. 2541/1908, fila,86. 


Doctorii: |. Fagaraseanu, Al. Crainiceanu, |. Atanasiu, D. Gerota, Eugen Missu. 


Ecorseul, vedere posterioara 
/ foto Arhiva Institutului de 
Istoria Artei. 

munca sa, îl ajută şi cu o sumă de bani“ (25 de franci), “aproape jumătate din cat îmi trebuie 
ca săm pot continua studiile”, spune tânărul sculptor, după ce acesta pleacă din ţară, pentru a 
se putea susţine la Paris (anexa 7). 

Tot la îndemnul Doctorului, Brâncuşi scrie Ministerului, în aprilie 1905, cerându-i acordarea 
unui ajutor material pentru studii, pentru a nu se “întoarce în tara far de nici un folos”, În urma 
acestei scrisori, din bugetul anului 1905-1906 al Ministerului, i se acordă lui Brâncuşi bursa 


“i 


“Răducanu -Simonide“, în valoare de 600 de lei. Alături de el pe lista bursierilor statului român 
se afla şi Theodor Pallady, “pentru continuarea studiilor de pictură în străinătate”, dar cu o sumă 
de mai bine de patru ori mai mare. 

Dr. Gerota se numără printre prietenii devotați ai sculptorului, care îl ajută în primii ani ai 
existenței sale pariziene, când trăia cum se ştie cu foarte puţini bani, executând diverse comenzi 
de portrete realizate după fotografii. El este cel care, alături de pictorul Ştefan Popescu, ii 
intermediază comanda văduvei lui Petre Stănescu, pentru care Brâncuşi realizează ansamblul 
funerar de la Buzău, alcătuit dintr-un bust şi statuia “Rugăciunea”, în schimbul cărora primeşte 
7000 de franci lunar, plătibili în rate de 500 fr. lunar, “sumă care îi va permite să închirieze 
imediat un nou atelier în Rue Montparnasse no. 54 şi să ducă o viata mai luminoasă" 

Deşi existau nouă ani diferenţă de vârstă şi o relație de subordonare, care îl despartea pe 
elev de profesor (Dr. Gerota fiind născut în 1867 iar Brâncuşi în 1876) nu constituie un obstacol, 
în legătura de prietenie a celor doi, care să-l facă pe Dr. Gerota să nu devină un devotat prieten 
şi un neobosit admirator al operelor marelui sculptor. 

Pretuirea şi respectul pe care cei doi îl aveau unul fata de celălalt se regăseşte pe parcursul 
întregii vieţi a celor doi chiar dacă documentele corespondenţei lor nu mai există în mare 
parte. Stau însă mărturie fotografiile celor doi, realizate de către fiul marelui anatomist, tot 


Dimitrie Gerota, la moşia lor de la Săftica în anul 1937, când Brâncuşi întors în ţară pentru 


40. A.N.I.C.- Casa Şcoalelor., dos. 149/1905, fila,89. 
41. Brezianu Barbu, Începuturile lui Brâncuşi, în Secolul 20, nr.3 din 1964, pag. 156. 

Brancusi alături de Dr. Gerota, fratele General lancu Gerota si nepotul Dr. Dan Gerota, la vila de la Săftica, în 
anul1938/ foto Arhiva personală Dr. lon Gerota. 

supravegherea lucrărilor la Targu Jiu, isi vizitează vechiul prieten. 

Legătura dintre cei doi, este întărită si continuată de Dimitrie Gerota, fiul anatomistului, 
doctor în drept magistrat şi avocat, care în timpul studiilor pe care le face la Paris, îl frecventează, 
pe Brancusi. “Primeşte, mult iubite Maestre, expresia întregului meu respect si o imensă 
admiratiune” erau cuvintele ce încheiau una din scrisorile”? lui Dimitrie Gerota, avocatul, către 
Brâncuşi, datată 1927. 

Este de admirat faptul că Brâncuşi păstrează o strânsă legătură cu fiii prietenilor lui din 
tinereţe. Astfel găsim în corespondenţa sa publicată, scrisorile pline de căldură ale lui Dispré 
Paleolog sau Tretie Paleolog, fiii vechiului său prieten V.G. Paleolog si autor al primelor cărți 
publicate despre Brâncuşi în timpul vieţii lui şi cu acordul lui. 

Revenind la personalitatea complexă a Profesorului Gerota, merită consemnat faptul că 
din numeroasele documente de arhivă găsite cu acest prilej, care în marea lor majoritate erau 
scrisori oficiale trimise către minister, către directoratul şcolii de arte sau facultății de medicină, 
tonul de adresare a Doctorului Gerota era unul foarte cordial, foarte plăcut, extrem de elegant 
dar nu lipsit de duritate sau ironie. Chiar şi atunci când este pus în fata unui fapt mai putin 
plăcut, o “scenă de răsbunare a Doctorului Toma lonescu”* la care asistă şi Dr. Marta Rainer, îi 
scrie acesteia o scrisoare sinceră, cu note ironice, la adresa colegului său, prin care încearcă să 
lămurească şi să scuze neplăcuta situaţie la care cei doi au fost părtaşi. 

Plină de căldură este de asemenea scrisoarea pe care Dr. Gerota o trimite pe 30 oct. 1933% 
ca răspuns la invitaţia prilejuita de “Serbările Centenarului Liceului Carol I” din Craiova, al cărui 
elev fusese: 

“Împrejurări de forță majoră, m'au impedecat de a lua parte la festivitatea Liceului Carol |; 
totuşi cu gândul şi cu sufletul am fost între Dvâstră. 


Port toată recunoştinţa şi slavesc memoria, foştilor mei profesori ai Liceului Carol |, pentru că ei 


42. Lemny Doina, Velescu Cristian-Robert, op.cit., pag. 198. 
43. B.A.R., Gerota Dumitru, Cabinetul de manuscrise, dos. S 55/MXxXIl, Scrisoare către Marta Rainer. 
44. D.J.A.N. Dolj, fond Liceul Carol |, Dosarul Centenarului, 3/1932-1933, fila. 87. 


au pus temelia culturei mele, iar prin exemplul vietei lor de apostolat, mi-au jalonat adevaratele 
sentimente cetatenesti. 

Sunt mândru de a mă număra printre foşti elevi ai Liceului Carol |. 

Primiti vă rog, Domnule Director, asigurarea stimei şi a deosebitei mele consideraţiuni.” 

Se cunosc de asemenea luările sale de pozitie,intransigente, la adresa politicienilor atunci 
când venea vorba de situaţia socială de la noi din ţară afectată de dezastrele Primul Război 
Mondial %."...0 ţară în care viciul şi luxul tin locul virtuţii şi în care îmbogățirea prin orice mijloace 
formează singurul scop al clasei conducătoare; în care afacerile personale sînt amestecate cu 
politica şi politica ea însăşi este o afacere rentabilă; în care a fi om cinstit este o prostie, iar 
a-ţi face datoria este o excepţie; în care caracterul şi cinstea în politică este o chestiune de 
oportunitate, [un asemenea război] putea oare să aibă un alt sfirşit?..:. Severele sale declarații 
politice nu îi aduc viaţă foarte Iniştită, astfel că în noiembrie 1935 este închis la Malmaison 
[fosta principală Cazarmă a Capitalei, devenită loc de detenţie. n.a.] iar la finele anului următor 
întemnițat la Jilava. Este pus în libertate din pricina amânării fără termen a procesului judecat 
de instanţele militare. Se stinge din viaţă la 3 martie 1939, lăsând în urmă un sanatoriu şi un 
mare crez ce l-a călăuzit toată viata, acela de a fi de ajutor celor aflaţi în neputinţă. 

În anul 1981 lon Bercus*® , publică o lucrare în care aduce la lumină un document datat 
17 mai 1904, (anexa 4) descoperit în arhiva documentară a Catedrei de istoria medicinii de la 
Facultatea de medicină din Craiova, document ce este preluat şi de istoricul Barbu Brezianu în 
“Brâncuşi în Romania’editia publicată în 1998. Documentul scris de altă mână, lucru frecvent în 
acelevremuri,spune printre altele:” ..cum situația mea bănească e dintre cele mai îngrijorătoare, 
am pus în vînzare ultima reproducere după un “écorché” (după statuia lui Antinous), lucrat sub 


conducerea d-lui agregat dr. Gerota; cum însă după o dureroasă experiență am convingerea că 

lucrările de artă, la noi în tara, nu prea găsesc cumpărători, căci în citi-va ani n-am putut plasa 
de cit 2 reproduceri la Ministerul Instr. Publice şi 1 la Inst.Med. Militar, situaţia mea însă cerînd o 
plecare cît mai grabnică, în chinul meu sufletesc, m-am oprit poate la fericita idee, că în locaşul 
Societăţii stud. în medicină ar trebui să fie aşezat ultimul exemplar reprodus după pomenitul 
écorché” Cererea este adresată după cum am putut vedea Societăţii Studenţilor în Medicină, 
înregistrată cu nr. 102 din 18 mai 1904 şi avizată favorabil de comitetul societății în şedinţa de 
la 23 mai 1904, proces verbal nr. 19 pct.5. 

Aducem în discuţie acest document pentru a sublinia faptul că vânzarea a cel putin 
două din cele patru exemplare ale Ecorşeului, i se datorează în mare măsură influenţei pe 
care Dr. Gerota o are la nivelul instituţiilor şi intelectualilor acelor vremuri. Este recunoscut şi 
apreciat pentru profesionalismul său, iar faptul că Brâncuşi apelează la o instituție medicală 
şi la o societate studenţească, tot medicală, pentru a vinde câte un exemplar din Ecorşeul 
său, este lesne de intuit cine îl sfătuieşte în această privinţă. Am arătat anterior că Dr. Gerota 
a predat cursuri de radiologie la Insititutul Medico-Militar, este prin urmare o instituţie unde 
probabil avea o influenţă considerabilă în instructia tinerelor cadre medicale şi putea influența 
achiziționarea unui atare material didactic. Cât priveşte Societatea Studenţilor în Medicină, 
stim că Dr. Gerota a dus o intensă muncă de ajutorare a studenţilor medicinişti, şi nu numai, şi 
mai ales a fost un neobosit apărător a drepturilor acestora. Donează, după cum ne informează 
Dr. lon Atanasiu“, unul dintre cei mai vechi studenţi şi asistenţi ai săi, “un fond important 
pentru începerea construirii localului propriu, dăruind apoi anual o sumă de bani şi, în plus, un 
epidiascop, pe lîngă multe alte ajutoare.” 

Pe data de 14 mai 1903* elevii “Şcolei de Belle Arte din Bucureşti constituiți de curând în 
societate, sub presidentia Domnului Director” trimit o scrisoare ministrului prin care îl roagă 


să dispună de “o modestă sumă pentru cumpărarea acestui «Ecorşiu» atât de necesar nouă”. 

Scrisoarea amintea sumara dotare a şcolii precum şi “zelul şi interesul ce-şi dă Domnul Profesor 
pentru acest însemnat curs”şi prezenta lucrarea realizată de catre,,Un coleg al nostru, de curând 
absolvent al sectiunei de sculptură- d. C. Brancusi- a făcut un studiu anatomic servindu-i ca 
model statuia «Antinous»- un studiu care merită tâtă atentiunea, de ore-ce este făcut sub 
conducerea Dlui prof. respectiv Dr. Gerota,-servindu-se de studii îndelungate, după cadavrele 
ce i s'au procurat la Disectia Facultăţii de Medicina şi care ecorşiu dacă l'am avea în timpul 
anului, înaintea ndstra la explicaţiile Dlui prof- ne-ar înlesni forte mult, înțelegerea formelor 
artistice- ale omului din punctul de vedere anatomic” 

Presupunem că datorită influenței Directorului Mirea cu sprijinul căruia Brâncuşi reuşeşte să 
termine studiul început în şcoală, Ecorşeul este achiziționat în cele din urmă, deşi pe scrisoarea 
prezentată mai sus se pune rezoluția „La dosar” lucru care nu însemna în fapt aprobarea sa. 
Găsim însă Ecorseul în laboratorul de anatomie care funcționa la Ateneu” în anul 1908, după 
cum am arătat anterior. 

Profesionalismul şi dăruirea Dr. Gerota în domeniul medicinei dar mai ales în cadrul orelor 
de anatomie artistică de la Școala de arte plastice, precum aportul şi înlesnirea realizării 
Ecorşeului, îl fac pe acesta, alături de Brâncuşi, autorul moral al respectivei lucrări. Chiar 
dacă ajutorul Doctorului Gerota nu a însemnat efectiv munca de modelare, domeniu în care 
Brâncuşi era stăpân, influenţa lui s-a exercitat în îndrumarea şi corecta alcătuire a ansamblului 
ecorsat, în dozarea cantităților, a volumelor, a tensiunilor, în poziționarea lor corectă, precum 
şi în descrierea lor veridică. 

În multe din biografiile consacrate lui Brâncuşi apare des formula “s-au turnat în gips mai 
multe exemplare” dar nimeni nu precizează concret cine a contribuit efectiv la realizarea 
acestora. Cunoaştem faptul că Brâncuşi nu avea o situaţie materială dintre cele mai bune, 
el intretinandu-se pe toată perioada şcolii din bursele craiovene, şi avem datele de arhivă 


care nu ne lasă să înțelegem că aceste exemplare au fost turnate de către şcoală sau chiar în 

Dr. Gerota în cabinetul său, anul 1938 / foto Arhiva personală Dr. lon Gerota. 

şcoală. Apoi faptul că Brâncuşi personal le “pune în vânzare” ne întăreşte informaţia că nu au 
fost realizate sub patronajul şcolii. Este de la sine înţeles că toată investiţia materială pentru 
realizarea exemplarelor “strident colorate” , se datorează Prof. Gerota. De altfel într-un mod 
elegant o afirmă însuşi Barbu Brezianu care spune: "Datorită bunelor oficii ale profesorului 
doctor Dimitrie Gerota- cel care a tutelat realizarea operei-, Ecorşeul s-a bucurat nu numai de 
privilegiul de a fi turnat în ghips în mai multe exemplare, dar şi de cinstea de a fi fost expus în 
1903 la Ateneul Român....” 

Munca de popularizare a ecorşeului, rămas în ţară după plecarea sculptorului, se datorează 
în egală masură şi Doctorului Gerota, care nu o va prezenta niciodată ca o realizare a sa, ci 
ca fiind lucrarea tânărului sculptor, rezultată în urma unui efort comun în cadrul orelor de 
anatomie de la şcoala de arte. Faptul că Brâncuşi a făcut pentru acest studiu numeroase mulaje 
după cadavre, i se datorează fără tăgadă Doctorului Gerota, alături de care mai mult ca sigur, 
lucrează la realizarea lor. Un student nespecializat în medicină nu putea dobândi într-un foarte 
scurt timp toate abilităţile necesare transpunerii elementelor anatomice în modelaj, de aceea 
îndrumarea şi “conducerea” lucrării despre care Brâncuşi aminteşte în scrisoarea sa, trebuie 
citită în cheia adevăratei deplinatati a cuvântului. 

Suntem de părere că afirmaţia lui Barbu Brezianu”! cum că inscripţia de pe soclu 
Ecorşeului, “Lucrat după natură de Prof. Dr. D. Gerota şi Brâncuş 1902“, este numai un “omagiu 
adus iniţiatorului şi conducătorului ştiinţific al lucrării. Mentiunile din presa timpului cit şi 
corespondenţa oficială indică însă drept singur autor pe C.Brâncuşi”, trebuie uşor nuanțată 
şi nu interpretată asa de radical. Cum în aceeaşi cheie trebuie privită şi afirmaţia lui C. |. 
Bercuşi drept care “Brâncuşi s-a folosit- aşa cum rezultă din suita celor şapte studii anatomice 
premergătoare ecorşeului, cuprinse în carnetul de schițe încredinţat lui I.Croitoru- de mulajul 


lui Hermes Capitolinul pentru alcătuirea acestor schiţe. Ecorşeul, spune Brâncuşi însuşi, a fost 


50. Brezianu Barbu, Brâncuși în România, Editura Academiei RSR, Bucureşti, 1976, pag. 74. 
51. Brezianu Barbu, op. cit., pag. 75. 


lucrat sub conducerea lui D. Gerota dupa 
“statuia Antinous’, iar asertiunea că a fost 
executat dupa natura de Gerota si Brancusi in 
1902,cum menţionează cele treiinscriptii...... 
nu corespunde realităţii”. 

Credem că efortul şi munca, desfăşurată 
pe parcursul unei perioade destul de lungi 
de timp, a celor doi, îi face în egală măsură 
autorii acestui “prea frumos studiu de 
anatomie pe care [tânărul sculptor] l-a lucrat 
sub directiunea d-lui Dr. Gerota”, asa cum 
semnala presa vremii“? referitor la expoziția 
de la Ateneu. 

Având aşadar un tablou ceva mai amplu 
al personalităţii profesorului şi cunoscând 
din documentele publicate, caracterul 
intransigent, hotărât şi onest fata de lucrul 
său, al sculptorului Brâncuşi, suntem convinşi 
că dacă acesta a acceptat, şi şi-a asumat 
semnătura acestei lucrări alături de profesorul 
său, lucru pe care nu-l contestă vreodată, a 
făcut-o cu toată deplinătatea moralității şi 
conştiinţei sale. 


52. Gazeta Artelor, 11 mai 1903. 

Dr. Gerota la Berlin, anul 1910 / foto Arhiva personala Dr. lon Gerota. 


Ecorseu / foto Arhiva Institutului de Istoria Artei. 


Încercare de clarificare a datelor realizării lucrării şi a 
exemplarelor multiplicate 


În ceea ce priveşte perioada de realizare a ecorşeului, datele de arhivă lămuresc în mare 
măsură acestinterval, în ceea ce priveşte însă cronologia şi locurile de realizare ale exemplarelor 
ecorşeului ca şi de altfel numărul lor real realizat de Brâncuşi datele sunt puţine şi cel mult 
deductibile. 

Vom încerca a face, în cele ce urmează, o prezentare a datelor care apar în legătură cu acest 
subiect şi vom încerca, adăugând datele pe care le detinem, o clarificare şi o analiză cronologică. 

Barbu Brezianu citează spusele lui Francisc Şirato, coleg cu Brâncuşi, care mărturiseşte că 
acest travaliu a durat aproape doi ani, între anii 1900 şi 1902 şi dă ca argument fotografia 
publicată şi aflată astăzi la arhiva M.N.A.M. din Paris, în care apare modelajul ecorşeului cu 


inscripția „medalia de bronz 1901” dar spune puţine despre perioada realizării copiilor. 


În cartea “Anatomia Umană- Idei, Fapte şi Evoluție” autorii afirmă în necunostinta de cauză 
că “Brâncuşi a modelat mai întâi din ghips un ecorşeu în 1901, apoi altul, tot din ghips, în 1902 
(pentru care | s-a conferit o medalie de bronz). Apoi în 1903 au fost turnate (tot din ghips) cinci 


exemplare”, 

O altă analiză o face Petre Oprea“ , care afirmă că “nu se poate admite logic ca o lucrare 
care a făcut atita vâlvă să fie realizată definitiv în iunie 1901, dată când a luat ultimul examen 
de anatomie sau chiar 1902, cum se afirmă de biografii săi şi să devină cunoscută deabia în mai 
1903, cînd a fost expusă la Ateneul Roman’ el pledează pentru faptul, obiectiv de altfel, potrivit 
căruia Brâncuşi ar fi realizat ecorşeul după terminarea studiilor pentru că altfel lucrarea ar fi 
rămas în şcoală iar astfel cererea de achiziționare a ei de către studenții de la arte nu ar mai fi 
fost justificată. 

Pornim aşadar de la fotografia ce reprezintă modelajul ecorşeului în pământ cu inscripția 
“medalia de bronz 1901” care ne dovedeşte fără tăgadă că este un studiu început în scoală. 
Arhivele ne furnizează datele“ “Astăzi Martii 19 lunie1901” se judecă “lucrările concursului 
de la finele anului scolar 1900-1901", unde la secțiunea „Concursul de Anatomie” medalia de 
bronz îi este atribuită lui Brancusi. Tot atunci mai primeşte o,,Mentiune onor” pentru „Concursul 
de natură Sculptură” o alta pentru „Concursul de cap de Expresie” şi încă o menţiune pentru 
„Concursul de Composiţie”. Barbu Brezianu indică faptul că portretul care apare alăturat 
ecorşeului este cel premiat. Apoi putem lesne observa din fotografie că ecorşeul nu este 
complet terminat. Tot arhivele” ne lămuresc şi aici, prin certificatul datat 28 august 1901, 
pe care Directorul Scolii de Belle-Arte, G. D. Mirea, îl trimite Epitropiei Bisericii Madona Dudu, 
pentru a-i acorda în continuare lui Brâncuşi bursa de studiu, în care se spune că „din vacanţa 
acestui an fiind autorisat de consiliul scolei să termine studiul de Anatomie recompensat, a 
lucrat şi lucrează şi în present în atelier” (anexa 4). 

De aici deducem că Brâncuşi termină de modelat ecorşeul în vara anului 1901 şi, cel mai 
probabil până la finele anului scoate negative după lucrare. Probabil le duce într-un spaţiu 


pus la dispoziţie de Dr. Gerota unde va şi turna primul exemplar necesar mai apoi multiplicării 


54. Oprea Petre, Date informative despre activitatea lui Constantin Brâncuşi, revista Arta, nr. 8, 1964. 

în serie. Cum deducea şi Petre Oprea acest lucru este putin probabil să se întâmple în scoala 
pentru că altfel ar fi rămas un exemplar acolo, repetăm că datele furnizate de arhivă nu confirma 
faptul că ar fi fost multiplicate în şcoală. 

În iarnă, Astăzi Duminică 23 Decembrie 1901” Brâncuşi este iar recompesat la secțiunea 
„Concurs de Natură Sculptură”, la „Concurs de Estetica Istoria Artelor” şi la „Concurs de 
perspectivă”. După cum vedem, Brâncuşi nu termină şcoala în anul 1901 cum afirmă o parte 
din biografii săi. Aici putem spune că rămâne un subiect destul de neclar şi foare greu de 
lămurit pentru că înseşi datele biografice sunt ambigue. Bunăoară pe diploma de absolvire a 
şcolii aflată în patrimoniul Universităţii Naţionale de Arte din Bucureşti, stă scris „Acest elev a 
urmat secţiunea sculpturei între anii 1898-1901 şi a obținut la eşire diploma de absolvire nr. 
2 din 24/9.902” El este recompensat cum am arătat mai sus în decembrie 1901 pentru anul 
universitar 1901-1902. La Craiova găsim alt certificat** (anexa 8) semnat tot de directorul şcolii 
din Bucureşti, datat 5 aprilie 1902, necesar pentru eliberarea ajutorului de studiu, „Prin care 
se atestă că Dmn. C. Brâncuşi absolvent al sectiunei de sculptură din această şcoală, urmează 
încă, orele disponibile, la cursurile practice, iar tot în primăvara acelui an este şi încorporat. 

Nici unul dintre biografii săi nu lămureşte pe deplin acest lucru de aceea apare ca dată de 
terminare a studiilor uneori anul 1901 iar alteori 1902. 

Putem spune că Brancusi termină aşadar orice activitate în cadrul şcolii în anul 190259, iar 
diploma i se eliberează la 9 septembrie 1902. Tot în acest an îşi desfăşoară stagiul militar cu 
termen redus la Craiova, care, „graţie lui Jean Steriadi reuşeşte să-l exercite stând mai mult 
în permisii”“ . Acest lucru îi dă posibilitatea să stea o perioadă la Craiova chiar în casa lui lon 
Georgescu Gorjan şi să realizeze portretul acestuia şi de asemenea să petreacă o perioadă de 


timp la Târgu Jiu. La începutul anului următor execută şi comanda pe care tot Dr. Gerota i-o 


57. A.N.I.C.-M.C.I.P, dos.256/1902, filele 6,7. 

58. D.J.A.N.- Dolj, Epitropia Bisericii Madona Dudu, dos. 4/1902, fila 142. 
59. A.N.I.C.-M.C.I.P, dos.256/1902, fila 75. 

60. Deac Mircea, Brâncuşi, Editura Thausib, Sibiu, 1996, pag.178. 

intermediaza, a bustului Generalului Dr. Carol Davila. 

Într-o scrisoare (scrisă de altă mână mai stângace, dar semnată de Brâncuşi) adresată 
Epitropiei din Craiova“! pentru includerea sa în bugetul de burse pe anul 1903-1904 şi datată 
30 noiembrie 1902, Brâncuşi spune “graţie adjutorului ce aţi bine voi a ami acorda prin budget 
am terminat cu succes cursurile Scolei de Bele Arte din Bucureşcii după cum se constată din 
actele şi Certificatele ce am presentat la timp. Astăzi terminindumi şi Stagiul Militar şi dorind 
a mă perfecționa şi specialisa într-o scoală din străinătate, adecă in Italia recurg din nou la 
bunăvoința Dvoastră....(anexa 9). 

Hulten, Dumitrescu şi Istrati“? publică livretul militar al lui Brâncuşi care este datat 15 
ianuarie 1903 din care reiese că acesta ar fi fost încorporat în 1 aprilie 1902. 

Despre perioada în care Brâncuşi este militar se ştie foarte puţin, cert este că şi aici găsim 
date contradictorii. Oricum presupunem că a putut lucra şi în perioada în care a fost militar 
pentru că altfel nu se explică cum de reuşeşte într-un timp atât de scurt să realizeze căteva 
exemplare din Ecorşeu şi cel puţin un bust. Acesta este un argument care ne face să credem, 
cum spuneam mai sus, că în vacanţa de vară a anului 1901 el realizează şi negativele după 
Ecorşeu. Probabil că la începutul lui 1902 reuşeşte să multiplice lucrarea, aceasta fiind şi 
raţiunea pentru care pe soclu ecorşeului stă scris anul 1902. 

După cum reiese arhive, ştim aşadar că după expoziţia de la Ateneu din mai 1903, Ministerul 
achiziționează două exemplare ale Ecorşeului, chiar dacă nu pe amândouă în acelaşi timp, 
unul sigur, pe care îl găsim la laşi“ cu data de 11 iunie 1903. Deducem de aici că măcaro parte 
din exemplare erau gata şi destinate vânzării până la acea dată. Ceea ce reiese şi din scrisoarea 
publicată de Bercus şi adresată Preşedintelui Societăţii Studenţilor în Medicină, datată 17 mai 


1904 în care Brâncuşi spune, că “în citi-va ani n-am putut plasa de cit 2 reproduceri la Ministerul 


61. DJ.A.N.- Dolj, Epitropia Bisericii Madona Dudu, dos. 4/1902, fila 430. 
62. Hulten Pontus „Dumitrescu Natalia, Istrati Alexandru, Brâncuși, Editura Flammarion, 1986. 
63. DJ.A.N.- laşi, fond 183, dos 3/1900-1904, fila,39. 

Instr. Publice şi 1 la Inst. Medical Militar.” şi că pune în vânzare “ultima reproducere”. 

Concluzia pe care putem să o tragem este aceea că Brancusi realizează reproducerile ecorseului 
pe parcursul anului 1902, presupunând că avea materialul pregătit de la sfârşitul lui 1901. 

La Ministerul Cultelor şi Instrucțiunii Publice găsim o scrisoare înregistrată pe data de 2 
aprilie 1905 şi adresată Ministrului, prin care Brâncuşi cere un ajutor bănesc pentru continuarea 
studiilor începute la Paris, aducând drept documente pe lângă diploma de absolvire a scolii din 
Bucureşti, fotografii după lucrări şi cuponul postal prin care dovedeşte că Dr. Gerota îi plăteste 
un ajutor de 25% de franci (anexa 7). El spune în scrisoare că se află la Paris de aproape 10 luni. 
Dacă facem un calcul simplu rezultă că pleacă din România în vara anului 1904 şi putem spune 
că la plecarea sa din tara se poate mândri că are achiziţionate cele patru reproduceri realizate 
în colaborare cu profesorul său de anatomie Dr. D.Gerota. 

Analizăm în cele urmează datele pe care biografii le au în legătură cu numărul de exemplare 
ale ecorşeului făcute de Brâncuşi. 

Barbu Brezianu, preia informaţiile publicate de Petre Oprea în 1963 care atestă existenţa 
unei replici la laşi şi a alteia la Institutul de arte plastice din Bucureşti. În 1966 V.G. Paleolog face 
publică descoperirea celui de al patrulea exemplar de la Liceul Carol, alături de cel ştiut de la 
Muzeul de Artă din Craiova. Barbu Brezianu sintetizează în cartea “Brâncuşi în România” din 1976 
toate informaţiile şi adăugând date noi, face cel mai exact şi detaliat tablou al acestei lucrări: 
“Primele două exemplare în ghips au aparţinut Şcolii nationale de arte şi profesorului Gerota... 
care păstra Ecorşeul în Muzeul său de anatomie din str. G Cantacuzino nr. 17 (actuala Bibliotecă 
americană, str. Sahia nr.7-9); de la acesta, lucrarea a trecut în patrimoniul Facultăţii de medicină 
din Bucureşti, devenind un punct de atracţie al vizitatorilor, dar în ultimele decade exemplarul a 
fost foarte deteriorat. Brâncuşi, care se mândrea cu lucrarea lui de tinereţe, ar fi vrut să o revadă 


puţin înainte de a muri. În acest scop a fost expediată la Paris în 1956, însă din cauza ambalajului 


64. A.N.I.C.- Casa Şcoalelor, dos.149 /1905, filele, 89, 90, 91. 


defectuos a ajuns la destinaţie aproape fărâmată (relatare prof. arhitect H.Teodoru, 20 decembrie 
1967; prof dr. Gh. Ghitescu, 1970). Pe lângă primele două exemplare Brezianu aminteşte de mai 
multe copii dintre care se mai păstrează astăzi patru, repartizate în ţară. 

Începe cu primul exemplar de la Liceul “N Bălcescu”, actualul Colegiu Carol |, din Craiova, 
căruia spune el i-a fost repartizat un exemplar pentru lecţiile de anatomie. În ediţia cărții 
“Brâncuşi în România” din 1976, nu dă nici un indiciu că la arhive ar fi existat vreun document, 
iar în cea de a doua ediţie editată în 1998, dă ca notă de subsol pentru Liceul Carol un număr 
de dosar care apare în prima ediţie aferent citatului din scrisoarea adresată ministrului de către 
Societatea elevilor în Belle-Arte. Evident că în ediția a doua nota este greşită, pentru că la acest 
dosar 229 (astăzi cu număr nou 259), nu există nici o filă din care să reiasă vreo transferare a 
ecorşeului la Craiova. 

Cel de al doilea este considerat de Barbu Brezianu a fi cel de la Muzeul de Artă, care a 
aparținut Prefecturii Dolj. Cel de al treilea, de la laşi, unde scrie că ministerul a trimis două 
exemplare dar datele de arhivă consemnează numai o singură prezenţă. lar cel de al patrulea 
la Cluj, despre care menţionează că “existenţa lui ne-a fost semnalată de prof. dr. Ghitescu’ şi 
confirmată de scrisoarea Dr. |. Albu. 

George Oprescu“ afirmă “rămasă în posesia şcolii pentru instructia viitorilor elevi şi suferind 
mai târziu accidente, statuia există astăzi, în afară de originalul despărţit în trei parti, turnată 
în ghips în mai multe exemplare, din care unul în posesia şcolii. Originalul, după aceleaşi 
informații [informaţia data de Prof. Ghitescu], se găsea în dublu exemplar, unul la şcoală si 
altul în sanatoriul doctorului Gerota”. Apoi în anul 19686 adaugă! “initial originalul a fost 
executat în trei exemplare, dintre care unul a fost dat Şcolii de Artă din laşi altul sanatoriului 
Dr. Gerota, distrus în timpul primului război mondial şi al treilea a rămas Şcolii din Bucureşti 


pentru instructia elevilor. Acesta a suferit şi el, mai târziu, accidente şi există astăzi fărâmat în 


65. Oprescu George, Scrieri despre artă, Editura Meridiane, Bucureşti, 1966, pag.124. 
66. Oprescu George, Amintiri şi evocări, Editura pentru literatură, Bucreşti, 1968, pag. 85. 


de clarificare a datelor realizarii lucrarii 


Ecorseul Brancusi- Gerota 


Incercare 


=> 
== 


trei fragmente. După el au fost turnate în ghips mai multe exemplare, din care unul se află 
astăzi tot în posesia şcolii”, 

Mircea Deac“ aminteşte doar de două exemplare la Bucuresti şi laşi. 

lonel Jianu® preia datele de la Barbu Brezianu şi indică patru bucăţi, la Scoala de Arte din 
Bucuresti, la Muzeul de artă din Craiova, la Liceul N. Bălcescu, şi la Muzeul de anatomie al 
Institutului medico-farmaceutic din laşi. 

C.Bercuşis” emite ipoteza a patru reproduceri şi un original. Luând în discuţie datele 
biografice apărute, adaugă că “sanatoriul Dr. Gerota se înființează abia în 1907”, deci Ecorseul 
a stat probabil la Muzeul de anatomie din Str. Cantacuzino, după cum afirmă Barbu Brezianu, 
şi vine în sprijinul afirmației cum că Ecorşeul a fost timp îndelungat la Facultatea de Medicină, 
spunând;“Exemplarul acesta deteriorat l-am văzut şi noi la Catedra de anatomie a Facultăţii de 
medicină (pe atunci era în grija şefului de lucrări dr. Eugen Floru); pe el au învățat cel puţin 40 
de generaţii de medicinisti şi, înainte de a fi transferat a fost filmat. ...Nu este totuşi exclus ca 
exemplarul oferit Societăţii studenţilor în medicină să fi fost cel de la Facultatea de medicină 
din Bucureşti, cu a cărui imagine deteriorată a fost ilustrată, prin 1970-1971, coperta revistei 
Asociaţiei studenţilor în medicină de la I.M.F. “Medicinistul”. 

V.G. Paleolog are date destul de contradictorii enumerând în 1967” că din “cele cinci 
exemplare ale tirajului iniţial, au rămas doar trei, unul la laşi şi două la Craiova” adăugând că 
cel de la arte plastice din Bucureşti este“o reconstituire după original” după ce înainte cu un an 
în 20 noiembrie 1966”! declarase că se cunosc patru replici cea din Bucureşti în foarte proastă 
stare, a doua într-o “atare scoală din laşi”, a treia la Muzeul din Craiova şi cea de a patra prospat 


descoperită la Colegiul Carol. 


67. Deac Mircea, C. Brâncuşi, Editura meridiane, Bucureşti, 1966, pag.10. 

68. Jianu lonel, Constantin Brâncuşi-Viaţa şi opera, Editura ştiinţifică şi enciclopedică, Bucuresti, 1983, pag.66. 
69. Bercus lon, op.cit., apud. Brătescu Gheorghe, op. cit., pag. 427. 

70. Paleolog Vasile Gheorghe., op.cit., pag. 228 

71. Ziarul Înainte(Organ al Comitetului Regional Oltenia al PCR si al Sfatului Popular Regional), Craiova,1966. 


Mult mai hazardati sunt autorii cărţii 
“Anatomia Umană-ldei. Fapte, Evoluție“? care 
afirmăgreşit, după părerea noastră,căBrâncuşi 
“a modelat mai întâi din gips un ecorşeu în 
1901, apoi un altul, tot în gips, in 1902 (pentru 
care i s-a oferit o medalie de bronz). Apoi 
în 1903 au fost turnate (tot din gips) cinci 
exemplare. Am arătat mai sus cronologia 
evenimentelor bazându-ne pe date de arhivă, 
și nu vom reveni asupra argumentelor pentru 
care credem că toată acestă desfăşurare nu 
este cea corectă. Amintind de analiza lui C. 
|. Bercuş în continuare autorii elucidează, 
“relatând pentru prima oară”, în opinia lor, 
soarta celor cinci exemplare: “despre cele 
cinci exemplare (piese finale) turnate în gips 
în anul 1903 se ştie că un exemplar a rămas 
la Şcoala de arte frumoase din Bucureşti; 
altul i-a revenit profesorului Gerota, dar a 
fost expus la Ateneul Român şi apoi depus la 
Faculptatea de Medicină din Bucureşti, altul 
a ajuns la Colegiul Carol | din Craiova,...altul 


a ajuns la Muzeul de Artă din Craiova... şi în 


72. lonescu Mihai, Mihail Nicolae, lonescu Mihaela 
Liliana, op. cit., pag 161. 


Brancusi în perioada studiilor / foto Arhiva UNARTE Bucuresti. 


arii 


lucr 


ării 


de clarificare a datelor realiz 


Ecorşeul Brâncuşi- Gerota 


Incercare 


=> 
oD 


sfirsit al cincilea exemplar a fost trimis la laşi”. Pe cel de la Cluj îl include la capitolul copii făcute 
după anul 1903, alături de care aminteşte o alta mai recentă de la Muzeul de Istoria Medicinii 
din Craiova. 

Cea mai recentă analiză o găsim într-un articol publicat în revista de medicină Jurnal of 
Anatomy”, în care se spune că există şase replici din care două aparent in stare originală la 
Universitatea de Arte din Bucureşti, iar alte patru modificate, cosmetizate la Muzeul de Artă 
şi Muzeul Colegiului Carol | din Craiova, unul la Cluj şi unul la laşi, fiecare la facultățile de 
medicină. 

Această problemă controversată a numărului de exemplare realizat de Brâncuşi cât şi 
repartiţia lor, nu putem spune că îşi va găsi un răspuns clar vreodată. Arhivele fie nu deţin 
toate documentele vremii, judecând după faptul că au trecut vreme de mai bine de 110 ani, fie 
nu consemnează în totalitate mişcarea exemplarelor de la o instituţie la alta. Putem presupune 
doar că numărul exemplarelor realizate în 1902 este mai mare decât cel amintit de Brâncuşi, 
dacă admitem că Dr. Gerota păstrează mai mult de un ecorşeu în clinica sa. 

Ceea se poate afirma, însă, cu siguranţă este faptul că în Bucureşti se găseau două exemplare, 
unul la Şcoala de Belle-Arte şi unul în laboratorul Profesorului Gerota. La Craiova se cunosc 
două exemplare, cel de la Muzeul de Artă şi cel de la Liceul Carol I. La laşi găsim un exemplar la 
Muzeul de Istoria Medicinii de la Universitatea de Medicină şi Farmacie, şi un exemplar foarte 
deteriorat la Liceul de Arte, despre care nu putem spune cu certitudine că ar avea elemente 
dintr-un original, iar la Cluj există un original restaurat şi revopsit. Se cunosc de asemenea o 
serie de copii facute ulterior venite prin filiera Clujului prin anii '70 şi de la Bucureşti prin anii 
‘60 care sunt in diverse instituţii de învățământ din tara sau în locuri private. Despre acestea 
o să amintim în analiza pe care o facem fiecărui original în parte, subliniind diferenţele de la 


copie la copie. 

Analizând teoriile cu privire la realizarea acestei lucrări si numărul de exemplare turnate, ne 
simțim obligați să lamurim cititorii în legătură cu câteva date tehnice menite să limpezească 
modalitatea tehnologică de transpunere în ghips si mai apoi de multiplicare in serie a unei 
lucrări. 

Trebuie să precizăm pentru început că notele care apar publicate odată cu fotografia 
infatisand ecorşeul modelat prin care se indică “lucrare distrusă” sau “dispărută”, nu relevă 
faptul că lucrarea a fost deteriorată în timp din cauza proastei conservări, sau în urma unei 
vandalizări, ci ea a fost în foarte mare măsură deteriorată fără posibilitatea de a se mai putea 
reface, odată cu scoaterea negativelor de ipsos de pe ea. 

Avem câteva exemple în istoria sculpturii de lucrări păstrate în lut uscat, crud, nears, dar de 
regulă acestea sunt de dimensiuni reduse şi destul de puţine dintre ele au putut fi copiate fără 
a fi deteriorate. Oricum la majoritatea etapa copierii a intervenit mult după uscarea lutului, 
lucru care conferea originalului o rezistentă mai mare la multiplicare. 

În cazul lucrării de fata, păstrarea originalului nu ar fi fost în nici un caz posibilă, nici măcar 
într-un stadiu multumitor, datorită dimensiunii mari a lucrării cât şi a armăturii care a fost 
folosită pentru susținerea lutului. 


Etapa transpunerii în gips, a unei lucrări modelate în lut, presupune realizarea unor negative 

din acest material. Negativele de ipsos, acoperă în întregime lucrarea modelată, iar de cele 
mai multe ori când sunt înlăturate, scoase, de pe pozitivul de lut acesta se deteriorează, fiind 
foarte greu de recuperat, aşa cum spuneam, mai ales la o dimensiune mare, cum se prezenta 
Ecorşeul. În negativele scoase direct de pe lut se toarnă, după o prealabilă spălare şi izolare cu 
o substanţă grasă, un pozitiv de gips. Odată turnat pozitivul de gips, negativele se scot prin 
spargere, deci se distrug în mare parte, nemaiputând fi folosite. Astfel obținem primul pozitiv, 
originalul de gips al lucrării. 

După acest original, care va fi şi el în mare parte agresat, putem să turnăm o serie de mai 
multe exemplare ale respectivei lucrări. Pozitivul va fi curăţat, atent retuşat şi reparat, de regulă 
dat cu lac, iar după el se vor scoate alte negative, dar împărțind forma astfel încât fiecare 
porțiune să poată fi scoasă fără a deteriora pozitivul de gips. Negativele se realizează după o 
regulă destul de clară, mai întâi se mulează porțiunile concave mergând cu ele spre exteriorul 
formei, până la acoperirea totală. Fiecare negativ se toarnă în parte, iar după ce se întăreşte, se 
scoate, se curăță şi se montează la locul lui pe pozitiv, pe poziţia iniţială, astfel ca următoarea 
formă turnată să se poată asambla cu cea anterioară fără să se agate una de alta şi să se rupă. 
Mai simplu spus, pozitivul de gips se acoperă cu negative, asemeni unui puzzle. 

Acest procedeu destul de migălos, necesită în principal pricepere dar şi timp, şi se desfăşoară 
până la acoperirea completă a pozitivului de gips. Subliniem încă odată că pentru a multiplica 
forma în mai multe exemplare, acest tip de negativ se poate realiza numai având un pozitiv 
de gips, pentru că, după cum am spus, fiecare parte a negativului trebuie scoasă, curățată si 
reasamblată, ori pe un pozitiv de lut nu s-ar putea desfăşura un astfel de procedeu. De regulă, 
pentru o lucrare de dimensiuni mari, cum este cea în cauză, se practică tăierea primului pozitiv 
de gips în bucăţi mai mici cărora să li se facă negativul. Aşa se face că Ecorşeul apare în unele 
fotografii tăiat de la mijloc sau cu brațele realizate separat. 

În negativele gata realizate, perfect curate şi lăcuite se va turna cu mare atenţie ipsos, 
întărind forma cu o armătură metalică solidă (cel puţin în cazul picioarelor). După întărirea 


ipsosului, se scot formele din negative, obținându-se astfel formele multiplicate. Acestea, 
turnate în serie, se asamblează împreună şi se finisează. Este un procedeu care, după cum 
spuneam, necesită destul timp, îndemânare şi mai ales pricepere şi este de obicei realizat de 
oameni specializaţi într-un astfel de domeniu. 

Acesta credem că a fost parcursul de transpunere şi multiplicare a lucrării în cauză, pentru 
că el este un procedeu general valabil pentru lucrări de mari dimensiuni. 

Deşi nu se consemnează nicăieri, credem că la realizarea exemplarelor cât şi poate a 

negativelor, Brâncuşi nu a lucrat singur. De regulă în astfel de cazuri sarcina majoră a autorului 
este să corecteze defectele de turnare care apar, şi să se asigure de faptul că exemplarele sunt 
identice, corectând formele în cel mai mic detaliu. O muncă grea şi care implică o mare doză 
de rigoare şi meticulozitate, lucru care lui Brâncuşi nu îi lipsea. 
Profesionalismul cu care este realizat fiecare exemplar în parte, faptul că nu există diferenţe 
sau deformări vizibile ale formei, că la toate exemplarele contrafortii metalici sunt realizaţi 
identic şi inserati în acelaşi loc, faptul că există o rigoare şi o acuratețe a execuţiei, ne face să 
credem că acolo a mai fost o mână experimentată în lucrul cu ghipsul. 

Am amintit anterior, că din documentele rămase în arhive nu avem indicii asupra prezenţei 
unui tehnician în interiorul școlii, care să se fi ocupat cu turnarea, iar în ceea ce priveşte 
necesarul de materiale care era solicitat la minister pentru aprobare, reiese foarte clar cât de 
sumară era dotarea atelierelor. Pentru sculptură se cerea o căruţă de pământ şi un sac de ipsos, 
lucru care ne dovedeşte încă odată că turnarea lucrărior nu se făcea frecvent în atelier în 
cadrul procesului de învățământ. 

Având complet tabloul metodei prin care se realizează o lucrare în serie trebuie să lămurim 
o ipoteza” care apare pe marginea acestor exemplare. 

Este clar din cele arătate anterior că Brâncuşi a modelat şi turnat în ipsos o singură variantă 


stilistică a ecorşeului. Diferenţele de atenuare a reliefului suprafeței pot apărea numai în 


74. Chirculescu A.R.M., Panduru Andra, Chirculescu Mihaela, Morris J.F., op. cit., pag. 275-278. 

urma multiplicarii şi excludem din start ipoteza că Brâncuşi ar fi conceput şi realizat voit două 
variante. Faptul că există exemplarele puternic colorate, despre care ştim că au fost realizate 
de comun acord şi în vremea când Brancusi era inca în tara, el expunând la Ateneu varianta 
albă a Ecorşeului şi oferind spre vânzare diverselor instituţii şi varianta colorată, nu este un 
argument pentru existenţa a două variante diferite ca stil plastic. Culoarea aplicată în sensul 
realist al delimitării musculaturii, tendoanelor şi oaselor, dă formei senzația de robustete si 
masivitate, contrastând cu exemplarele necolorate ce par mai zvelte şi cu relieful ceva mai 
plat. Analizând la fata locului exemplarele existente, am observat că există o diferenţă vizibilă 
la nivelul tăieturii brațului drept, sub mușchiul deltoid, şi putem afirma că această tăietură este 
făcută voit şi apare în cazul exemplarelor multiplicate ulterior realizării seriei originale turnate 
de Brâncuşi. O putem observa în exemplarele realizate după originalul de la Cluj, ajunse în 
diverse colţuri ale ţării, şi apare de asemenea, şi la exemplarele de la Universitatea de Arte din 
Bucureşti unul rămas, din păcate, partial doar cu elemente din original. 

Vom analiza în cele ce urmează soarta exemplarelor realizate de Brâncuşi, punând în balanţă 
datele pe care biografii le prezină, cu datele noi, adunate pe parcursul acestei cercetări, pentru 
a avea un tablou cât mai complet şi cât mai actual al acestei serii de lucrări. Pentru o mai clară 
desfăşurare ne vom opri separat la fiecare exemplar original aflat în oraşele ţării, pe care l-am 
examinat direct și în detaliu la fata locului, aducând date noi şi analizându-l pentru a stabili cu 


precizie starea sa actuală. 


Exemplarele aflate la Bucuresti 


Barbu Brezianu în tabloul său complex referitor la opera lui Brancusi, ne indică “Primele 
două exemplare în ghips au aparţinut Şcolii naţionale de arte frumoase şi profesorului 
Gerota-...... -, care păstra Ecorseul în Muzeul său de anatomie din str. G. Cantacuzino nr. 17”” 

În urma diverselor cercetări, s-au vehiculat diferite numere de exemplare multiplicate, s-a 
presupus de pildă că ar fi fost cinci la număr, patru în oraşele țării şi unul singur la Bucuresti. 
Având în vedere însă, documentele publicate şi găsite, articolele scrise pe acestă temă, 
precum şi mărturiile citate de Barbu Brezianu, putem spune fără dubiu, că în acele vremuri, 
două din ecorşeele turnate de Brâncuşi au ajuns în două instituţii de învățământ din Bucureşti. 
Trist este faptul că unul nu mai există astăzi, iar celălalt este doar parţial alcătuit din elemente 
originale. 


Încercăm în cele ce urmează o analiză a acestor exemplare. 
Şcoala de Belle Arte din Bucureşti 


“Tânărul sculptor C. Brâncuş absolvent al şcolei de Belle-Arte a expus în Palatul Ateneului 
un prea frumos studiu de anatomie pe care l-a lucrat sub directiunea d-lui Dr.Gerota. Acest 
studiu reprezintă statua Antinous în mărime naturală, disecată într-un mod admirabil de bine. 
Ar putea servi forte mult în şcâlele secundare şi superioare pentru studiul miologiei” 76 Astfel 
era prezentată, în Gazeta Artelor din mai 1903, prima expunere a Ecorşeului la Ateneu. 


Este primul exemplar realizat în gips, necolorat credem, pentru că astfel s-ar fi consemnat 


75. Brezianu Barbu, op.cit., pag. 73. 
76. Gazeta Artelor, duminică 11 mai 1903, (rubrica informatiuni). 

acest lucru, şi este prezentat publicului si elevilor de la Scoala de arte in premieră, astfel că în 
urma acestui eveniment se naşte scrisoarea pe care Societatea Studenţilor de la Belle Arte o 
trimite Ministerului instrucţiunii Publice, pe data de 14 mai 1903, cerând achiziționarea unui 
exemplar pentru şcoală. 

Dacă acest lucru s-a întâmplat, nu ştim cu certitudine. Barbu Brezianu afirmă” că “suplica” 
studenţilor “nu numai că a primit rezoluţia favorabilă, dar au fost turnate şi repartizate apoi 
în ţară mai multe piese de ghips colorat”, fără însă a trimite la un document concret care să 
ateste acest lucru. Am amintit anterior faptul că pe acea scrisoare, rezoluţia este “la dosar”, fără 
niciun fel de altă indicație, lucru care nu înseamnă în fapt achiziționarea imediată. Ştim din 
documentul publicat de C. Bercusi că Ministerul Instrucțiunii a achiziţionat două exemplare. 

Tot Barbu Brezianu spune că la laşi au fost trimise două, dar pentru cel de-al doilea nu 
indică documentele din care să reiasă acest lucru. Putem presupune că la laşi se trimit două, şi 
unul dispare în timp, fiind deteriorat la transport sau putem presupune că unul din cele două 
achiziționate de către minister revine Școlii de arte din Bucureşti, deşi cele patru exemplare 
colorate care sunt identificate până în prezent, coincid cu numărul de exemplare pe care 
Brâncuşi spune în scrisoarea sa că îl pune în vânzare. 

Chiar dacă documentele nu sunt suficiente pentru lămurirea acestor neconcordante, din 
datele care pe care le detinem până în prezent un lucru este cert, că găsim un exemplar din 
această lucrare în şcoala de Belle Arte din Bucureşti. Fie datorită Ministerului sau mai degrabă, 
considerăm noi, grație bunavointei Doctorului Gerota, care pentru a nu lăsa şcoala vaduvita 
de un astfel de material didactic, opreşte un exemplar pentru laboratorul său de anatomie 
artistică de la Şcoala de Belle Arte, pe care îl va conduce până în anul 1914. De altfel, fotografia 
Ecorşeului aflată în arhiva MNAM Paris, cu indicatia, Ecorşeu din Muzeul de Anatomie a Dr. 


Gerota din Str. Cantacuzino 17, publicată de Barbu Brezianu, unde se poate vedea lesne că este 


77. Brezianu Barbu, op.cit., pag. 74 

un exemplar alb, care nu este sectionat la talie, fără tijă posterioară si cu braţele detasabile, 
poate fi exemplarul lăsat Școlii de arte. 

Lucrarea o găsim de altfel, cum arătam mai devreme, tot la Ateneu în 1908 când are 
loc concursul pentru obţinerea titlului provizoriu de profesor la catedra de anatomie a Dr. 
Gerota, loc unde se desfăşura şi cursul doctorului pentru şcoala de Belle-Arte, iar mai târziu o 
descoperim la data de 20 martie 1910” într-un aşa numit “Contur pentru reparația Statuelor 
de la şcoala de Belle-Arte”. 

Aici apare cu indicatia “Statuie. Ecorşeu reparat la braţe şi mâini, curăţat şi albit” în valoare 
de 16 lei, pe lângă el aparând o serie de alte mulaje de ghips: “Statuie. Venus de medicis [sic], 
reparată la gât, şi piept curățată şi albita.” în valoare de 15 lei sau “Statuie. Mercur reparat, la 
picior şi mână curatit şi albit” cu valoarea de 14 lei. Judecând după valoarea pe care o are în 
raport cu celălalte mulaje şi luând în considerare indicatia “Statuie’din dreptul său, este vorba, 
fără niciun dubiu, de Ecorseul în cauză. 

Documentaţia Profesorului Gheorghe Ghitescu” , care vine la catedra de anatomie 
a Academiei de arte în 1945 (devenite între timp Institutul de Artă Plastică “N. Grigorescu”), 
cuprinde o amplă analiză a lucrării realizate de Brâncuşi.“Măsurătorile meticuloase ale Ecorşeului 
făcute de noi în laboratorul de anatomie artistică, precum şi comparatia lor cu raporturile 
măsurilor mai multor tipuri de Antinous, (Fotografiile tipurilor: Antinous, Muzeul naţional din 
Neapole; Hermes-aşa numitul Antinous de Belvedere, Roma, Vatican, copie romană; Statua di 
Hermes, Muzeul Capitolin (după fotografia -document oferită de Barbu Brezianu) ne-au dat 
certitudinea că artistul a folosit modelul grec ca şi în lucru “după natura’, refăcând opera antică 
într-o interpretare care păstrează maniera greacă, cu o înțelegere desăvârşită a stilului şi o 
execuție magistrală a detaliilor anatomice, subordonate ansamblului arhitectonic şi constructiv.” 


Imaginea Ecorşeului fără mâini care apare în „Anatomia Artistică” vol. | în 1962 a Dr. Ghitescu şi în 


78. A.N.I.C.- M.C.LP., dos. 2606/1909, fila 28. 
79. Ghitescu Gheorghe, Măsura omului în opera lui Brâncuşi, în Permanenetele Artei, Editura Meridiane, Bucuresti, 
1976 pag. 158. 

biografia lui Brezianu, sub denumirea,,Ecorseu, Institutul de Arte din Bucureşti”, sunt fotografiile 
exemplarului original, chiar dacă acesta nu este complet. 

Cum spuneam atunci când am explicat parcursul tehnologic al multiplicării suntem aproape 
siguri că exista un exemplar, poate chiar cel după care s-au făcut negativele, rămas probabil 
şcolii. Mai mult, în acest context putem plasa şi declaraţiile biografilor cum că lucrarea originală 
se găseşte despărțită in mai multe bucăţi la Institutul de Arte din Bucureşti. “Ramasa în posesia 
şcolii pentru instructia viitorilor elevi şi suferind mai târziu accidente, statuia există şi astăzi, în 
afară de originalul despărțit în trei parti, turnată în ghips în mai multe exemplare, din care unul 
în posesia şcolii. 8 

Probabil că, în timp, se ia decizia multiplicării ei şi aproximăm noi că din perioada de după 
cel de al doilea război mondial, prin anii '50, '60 de când avem diverse relatări şi mărturii, în 
şcoala noastră se aflau mai multe exemplare, dintre care astăzi au mai rămas două. În urma 
acestor multiplicări se expică existenţa unei copii, tot fără braţe şi organ genital, la Liceului de 
Arte Plastice “N.Tonitza, şi credem că si cel de la Liceul de Arte din laşi, fără organ genital şi el, a 
provenit tot din această sursă. 

Ambele exemplare existente la Institutul de Arte au rămas în timp fără braţe, urechi, şi 
fără organ genital. Bratele, cel mai probabil, au dispărut datorită faptului că erau detaşabile, 
organul genital a fost mai mult ca sigur detaşat când originalul a fost tăiat şi s-au executat alte 
negative, iar urechile originalului au dispărut în urma nefericitelor manipulări ale lucrării. 

Sculptorul Simion Moldovan ne-a povestit din relatările Profesorului de desen Marin Iliescu 
şi altor altor dascăli ai Catedrei de sculptură, că în perioada sovietică înainte de retragerea ruşilor 
definitiv din Romania, ecorşeul a fost vandalizat, rămânând de atunci fără organ genital. 

De asemenea Barbu Brezianu scrie în monografia sa, referitor la Ecorşeul de la Institutul de 


Arte din Bucuresti, o nota prin care spune “Semnătura, care initial exista, a fost ştearsă (relatare 


80. Oprescu George, Scrieri despre artă, Editura Meridiane, Bucureşti, 1966, pag.124. 

prof. dr. Gh. Ghitescu şi Lucian Murnu, 27 iulie 1970). Ştim tot din arhive că Lucian Murnu 
funcţionează ca asistent câteva luni, după întoarcerea sa de la Roma, ca bursier al Statului 
Român, la finele anului 1940 şi începutul anului 1941, apoi devine cadru titular în 1943. 
Deducem astfel că exemplarul original al ecorşeului, semnat, exista în picioare, în instituţie 
până după cel de al doilea Război Mondial. 

În ceea ce priveşte braţele există o notă de subsol a Dr. Ghitescu®' care justifică în mare 
măsură decizia de renunțare a lor ca suport de studiu: “o enigmă erau până acum membrele 
superioare cu antebratele îndeosebi lungi. Artistul a combinat deci proporţiile modelului cu 
proporţiile piesei de disectie, care i-a fost pusă la dispoziţie de conducătorul ştiinţific al lucrării 
Dr. Gerota.” 

Avem de asemenea mărturia fostului profesor de anatomie artistică Dr. Dan Cristian 
Popescu, care a fost o bună vreme asistent (din 1961) al Prof. Ghitescu şi alături de care 
participă la măsurătorile pe care le face după ecorşee. El ne spune că braţele au fost scoase de 
pe Ecorşeu pentru că au fost considerate prea lungi. 

Revenind la descrierea celor două exemplare aflate la Universitatea Naţională de Arte din 
Bucureşti, putem spune că unul dintre ele ne-a atras atenţia în mod deosebit. El se afla de 
foarte mult timp colorat parţial cu şerlac. Mai exact bustul şi un picior. Nu avea nici un suport 
de sprijin posterior şi la o analiză mai atentă putem observa că nu sunt urme clare de turnare 
în matrițe. Acest fapt este confirmat de sculptorul Simion Moldovan care ne mărturiseşte că 
în perioada 1982-1983, pe vremea când era student era intens preocupat de acest subiect. 
Modelează la rândul său o variantă după Ecorşeu şi se ocupă de restaurarea acestui exemplar 
alături de Prof. Constantin losif la Catedra de sculptură a Institutului. Pe atunci Prof. losif se 
ocupa din pasiune cu recuperarea şi restaurarea materialului didactic şi repară ambele ecorşee 


care erau deteriorate, începând şi execuția unui negativ după unul din ele. Mâinile, ne spune 

sculptorul Simion Moldovan, existau în şcoală pentru că le-a folosit în studiul său. În sprijinul 
acestor afirmaţii ne trimite câteva poze din arhiva personală. 

Având aceste informaţii putem admite că elemente din exemplarul existent astăzi şi 
plasat în holul sediului central din Universitate, sunt parte din lucrarea originală executată 
de Brancusi, ajunsă la Scoala de arte din Bucuresti. El se completează cu parti realizate dupa 
negativele scoase si asa se reintregeste. Dupa acest exemplar, care la inceputul anilor 2000 
se găsea într-o stare destul de avansată de degradare, se realizează un nou negativ? , i se 
reface soclul şi i se pune un contraforte în spate iar apoi se toarnă o copie*?. Alte două copii se 
realizează în anul 2009, pentru procesul de învățământ. Astăzi în Universitatea noastră se află 
cele două exemplare vechi şi trei copii realizate după anii 2000, marcate pe soclu, de către noi, 
cu o placuta de alamă inscripționată cu numele şi data celui care a realizat multiplicarea. 

Cel de al doilea exemplar existent la catedra de anatomie era în anii 1950 vopsit cu roşu, 
imitând culoarea pe care exemplarele executate de Brâncuşi o aveau. Mărturia Dr. Cristian 
Popescu şi a sculptoritei Geta Caragiu ne confirmă că acesta a fost vopsit astfel de către 
sculptorul Ovidiu Maitec, asistent la catedra de anatomie a facultății în perioada 1950-1951. 

O fotografie a acestui exemplar, făcută în vechiul laborator de anatomie şi găsită în arhiva 
facultăţii, făcută la începutul anilor '60, stă mărturie in acest sens. Acest exemplar vopsit în 
roşu şi cu un contraforte confecționat din bară cilindrică în spate care se inserează între fese, 
este în timp reacoperit de vopsea albă (mărturia Dr. Dan Popescu) şi tot el este cel care este 
greşit înregistrat în anii '70 ca fiind originalul lui Brancusi. El se sparge destul de serios în zona 
capului, în anul 2003, ocazie cu care se face o comisie şi se remediază eroarea înregistrării. 

Astăzi se găseşte în laboratorul de anatomie artistică din Universitatea noastră, iar urmele 


de culoare roşie se pot vedea pe suprafaţa statuii sub stratul de culoare albă. 


82. Negativele şi copia multiplicata au fost realizate de către prof. Valeriu Semenescu şi Ilie Rusu. 
83. Cele două copii se realizează de către noi în cadrul departamnetului de sculptură. 


Detaliul copiei in gips a Ecorseului, colorata 

Anatomie Artistică a UNARTE București. 


Exemplarul de la Facultatea de Medicină 


Barbu Brezianu scrie în monografia sa că exemplarul de la Muzeul de anatomie al Dr. 
Gerota, “a trecut în patrimoniul Faculatii de medicină din Bucureşti, devenind “un punct de 
atracţie al vizitatorilor”; dar în ultimele decade exemplarul s-a deteriorat. Brâncuşi care se 
mindrea cu lucrarea lui de tinerețe, pe care o fotografiase din toate unghiurile, ar fi vrut s-o 
revadă puţin timp înainte de a muri. În acest scop a fost expediată la Paris în 1956, însă din 
cauza ambalajului defectuos a ajuns la destinaţie aproape fărâmată (relatările prof. arh. Horia 
Teodoru, 20 decembrie 1967; prof dr. Gh. Ghitescu, 1970)” 

O altă notă ne atrage atenţia, ea se află tot în arhiva Barbu Brezianu, lăsată Institutului 
de Istoria artei, şi scrie referitor la Ecorşeu: “Exp. Jubiliară 1906....Ecorşeul în culori dus acasă 
până- 1911 cînd l-a dus la Spital / După moarte în 1939 donat Fac. de Medicină” şi alături, 
menţionat numele Dr. Crăciun şi Jenică Atanasiu. 

Deşi din fotografia ecorşeului făcută în muzeul Dr. Gerota se vede foarte clar că este un 
exemplar alb, nu colorat, ceea ce reiese din nota lui Barbu Brezianu indică faptul că ar fi fost 
o replică colorată cea care a revenit Facultăţii de Medicină. Avem în acest sens şi mărturia 
fostului Prof. de anatomie Dan Cristian Popescu, ce ne confirmă faptul că la Facultatea de 
Medicină exista un exemplar colorat. În concluzie putem reafirma faptul că exemplarul care 
apare în fotografii cu indiciul “Muzeul Dr. Gerota” este cel mai probabil cel care rămâne Şcolii 
de Belle Arte iar cel colorat păstrat de Dr. Gerota revine, cum spunea Brezianu, Facultății de 
Medicină. 

Dr. Gerota activa încă din 1899 ca asistent la Facultatea de Medicină, iar în 1913 primeşte 
numirea de profesor titular la a doua catedră de anatomie topografică, unde înființează un 
mic laborator de anatomie cu piese realizate de el sau procurate din bugetul personal. Suntem 


convinşi că în timp cît activează ca profesor în această instituţie, un exemplar al Ecorşeului, 

ajunge acolo pentru că el este admirat şi consemnat de Tudor Vianu în 1938, care spunea 
referindu-se la inițierea anatomică a lui Brâncuşi că “jupuitul” lui “se păstrează la Facultatea de 
Medicina din Bucuresti, în laboratorul Dr. Gerota” şi nu după moartea doctorului care survine 
în 1939. Tot Vianu în articolul dedicat lui Francisc Reiner$, îşi aminteşte cum acesta cerceta 
cu multă hărnicie în laboratorul în care “se închidea zile întregi şi unde statuia omului jupuit, 
arătând sistemul muschilor şi ligamentelor lui, opera sculptorului Brâncuşi, devenise un punct 
de atracţie al vizitatorilor”, iar despre Dr. Rainer ştim că a activat la Facultatea de Medicină de 
la Bucureşti tot până la sfârşitul anilor '30, el decedând în 1944. 

Aducem iar în discuţie ipoteza pe care am lansat-o anterior cum că Dr. Gerota gestionează 
în fapt locarea ecorşeelor multiplicate. Nu este exclus ca ecorşeul achiziționat de Societatea 
Studenţilor în Medicină sau cel de la Institutul Medico Militar să fie cel pe care Dr. Gerota să 
îl ia în laboratorul său de la Facultatea de Medicină din Bucureşti. Credem că mai degrabă 
exemplarul aflat în spitalul său, ia drumul, după moartea sa sau chiar înainte, către facultatea 
de medicină de la Cluj. Ştim că la Cluj ajunge un exemplar cu aproximaţie, în jurul anilor '34- 
'35, apoi mai ştim faptul că el ajunge cu inscripţia acoperită, ceea ce indică faptul că nu se 
dorea o recunoaştere oficială a autorilor consemnați pe soclu. 

C.I. Bercuşis pe care îl găsim prim secretar al rectoratului Facultăţii de medicină pela mijlocul 
anilor '50, deşi nu are formaţie de medic, are însă acces la foarte multe documente legate 
de viata medicală românească. Scrie numeroase lucrări despre istoria medicinii, a spitalelor 
sau a diferitelor personalităţi ale vieții medicale româneşti, şi consemnează în scrierea sa că 
exemplarul “acesta deteriorat l-am văzut şi noi la Catedra de anatomie a Facultăţii de medicină 
(pe atunci era în grija şefului de lucrări dr. Eugen Floru); pe el au învăţat cel putin 40 de generații 
de medicinisti şi, înainte de a fi transferat, a fost filmat”. Nu spune clar despre ce transfer este 


vorba, iar în arhiva Facultății de Medicină, documentele din acea vreme nu cuprind informaţii 


84. Vianu Tudor, Arta şi tehnica Grafică, caietul 4-5, 1938, pag 189. 
85. Vianu Tudor, Opere vol I, editura Minerva, 1978, pag. 261. 

În Bucuresti, cum spuneam, există o serie de copii după această lucrare, fie rezultate din 
multiplicarea ecorseului existent la Universitatea de Arte fie venite de la Cluj. 
Copiile existente în facultate sunt, cum spuneam anterior, în număr de trei. Pe lângă acestea 
se află copia existentă în laboratorul de anatomie artistică ce se numără printre primele copii 
ale ecorseului realizate ulterior multiplicării pe care o face Brancusi. Tot din această serie există 
astăzi si un exemplar la Liceul de arte plastice „N. Tonitza” din Bucuresti si credem că una mai 
veche este transferată liceului de la lasi. 

O copie completa, cu brațe, cumpărată de la Cluj la începutul anilor '80, se află astăzi la 
Studioul de Arte Plastice al Armatei, loc de unde în decursul timpului au mai plecat cel puțin 
două copii spre locuri private din Bucuresti. 


86. Bercus lon, op.cit., apud. Brătescu Gheorghe, op. cit., pag. 429. 

Copia ecorseului aflată la Studioul 
Plastice al Armatei, provenită de la Cluj 
/ foto Elena Dumitrescu, anul 2012. 


Exemplarele aflate la Craiova 


Despre provenienta celor doua exemplare originale ale ecorseului aflate astazi la Craiova 
avem destul de putine date oferite de arhive si foarte multe randuri scrise in special de catre 
pasionatul cercetător al vieţii şi operei lui Brancusi, V. G. Paleolog. 

Cunoaştem faptul că un exemplar se află astăzi la Muzeul de Artă din Craiova, iar un al doilea 


la Colegiul Carol | din acelaşi oraş. 
Muzeul de Artă din Craiova 


V.G.Paleolog scrie în 1967 în cartea sa, “Tinereţea lui Brancusi” * referitor la exemplarul 
aflat astăzi la Muzeul de Artă din Craiova, că acest exemplar a ajuns “fostei prefecturi de Dolj 
din Craiova, cum a ajuns a şi fost băgat în magazia cu lucruri netrebnice a acestei prefecturi, 
de unde a ieşit doar prin 1928, descoperit fiind o dată cu bustul lui Vitellius. În acea vreme, la 
cererea Muzeului de ştiinţe naturale din Craiova, ecorşeul s-a bucurat de o expunere temporară 


acolo dar încins cu un sort peste şolduri;. 


87. Paleolog V .G., op. cit., pag. 95. 

Tot în aceeaşi publicaţie aminteşte că a fost cumpărat de Prefectura fostului județ Dolj in 
1903, iar în cronicile sale din ziarul “Înainte” scrie la data de 20 noiembrie 1966, că prefectura 
o achizitionase la “stăruința consilierului ei C. Grecescu, intiiul protector a lui Brancusi, pentru 
a fi de ajutor bănesc artistului”. Parte din bunurile cu valoare artistică ale prefecturii au ajuns în 
timp să fie repartizate Muzeul de Artă din Craiova şi Muzeului Olteniei. 

Muzeul de Artă din Craiova publică pe site-ul său oficial faptul că lucrarea a aparţinut 
Prefecturii Dolj, a figurat în Colectia Muzeului de Ştiinţe Naturale din Craiova, iar în perioada 
1950-1966 a fost în Colecţia Muzeului Olteniei. Din 1966 a fost transferată la Muzeul de Artă 
din Craiova şi adaugă, obiectiv, că nu se cunoaşte cine a adus efectiv lucrarea la Craiova. 

Trebuie subliniat faptul că arhivele din Dolj nu cuprind date concrete referitoare la lucrarea 
în cauză. Aşadar acestea fiind singurele informaţii transmise referitoare la originile ecorşeului, 
cum că ar fi o achiziţie a anului 1903, V.G.Paleolog este preluat şi citat de mai toți biografii 
importanţi pornind de la Barbu Brezianu, Sidney Geist, sau Natalia Dumitrescu şi Alexandru 
Istrati. 

Nu putem şti cu certitudine care a fost parcursul luat de ecorşeele realizate în 1902 de 
Brâncuşi. Cu excepţia exemplarului achiziționat de Ministerul Culturii şi Instrucțiunii Publice şi 
trimis la lasi,in privinţa căruia avem date concrete, putem presupune şi faptul că Dr. Gerota îi 
avansează lui Brâncuşi o sumă de bani, spunându-i că diverse instituţii, asupra cărora el avea o 
reală influenţă, achiziționează celălalte exemplare. 

Astfel se justifică într-o oarecare măsură apariţia exemplarului la Prefectura Dolj, la Liceul 
Carol (unde Dr. Gerota a terminat studiile) sau la Cluj unde activa la Facultatea de Medicină, 
vechiul sau prieten, Dr. Victor Papilian. 

Şi în acest caz putem face nenumărate presupuneri mai ales că până în 1904, apare în 


documente că sunt achiziţionate cele patru exemplare realizate de Brâncuşi, dar nu se ştie cu 


88. Ziarul Înainte(Organ al Comitetului Regional Oltenia al PCR şi al Sfatului Popular Regional), Craiova,1966 


certitudine unde ajung aceste achizitii in cele din urma, in afara de cel de la lasi. Un lucru este 
sigur şi anume că ecorşeele aflate astăzi la Muzeul de Artă din Craiova si la Liceul Carol |, din 
acelaşi oraş, sunt originalele turnate în acea vreme de Brâncuşi, ele având toate datele care 
caracterizează acestă serie multiplicată. 

Exemplarul aflat astăzi la Muzeul de Artă din Craiova este o lucrare ce completează alături de 
celălalte trei, de la Craiova, laşi şi Cluj seria ecorşeelor colorate şi destinate comercializării. Este 
cel mai bine păstrat şi în primul rând, cel mai corect depozitat exemplar, pentru că se află într- 
un muzeu de artă, şi se supune unor reguli corecte de întreţinere şi mai ales conservare. Are de 
asemenea toate indiciile pe care le vom aminti ca fiind trăsăturile comune tuturor exemplarelor, 
cu mici excepţii, şi anume: în primul rând suprafaţa foarte îngrijită şi atent lucrată, fibrele 
musculaturii, striatiile reliefate vizibil şi culoarea delimitând naturalist suprafeţele anatomice. 
Bratele sunt îmbinate separat după terminația mușchiului deltoid şi constatăm acelaşi mod 
de prindere cu o tijă cu profil dreptunghiular infipta în centrul secţiunii brațului căreia îi 
corespunde pe interior o mică gaură transversală prin mână unde vine inserată o cheie sau o tijă 
metalică subţire ce susține braţul atârnat pe lângă corp. Cutia de lemn are un profil personalizat 
prevăzută cu mici rotite cu rulmenţi pentru deplasarea lucrării, în care este încastrat foarte putin 
din soclul de gips al statuii. Bara de fixare din spatele personajului sub formă de L întors, de 
secțiune cilindrică, inserată în zona lombară a personajului, care are un contrafort mai subţire 
tot de secţiune cilindrică, prins în nituri de ea şi nu sudat. Nu în ultimul rând, inscripţia aflată pe 
planul orizontal al plintei, de ipsos, şi pe fata anterioară a ei şi nu pe tăblia de lemn aşa cum mai 
apare scris în unele cărți, “Lucrat după natura de Prof. Dr. D. Gerota si Brâncuş 1902", despre 
care bănuim că a fost făcută cu ajutorul unui ancadrament sau chiar şablon, pentru că ea este 
reluată aproape identic, în proporţie şi aranjament al scrisului, şi pe plinta ecorşeului de la laşi, 
şi atât cât se poate deduce, şi pe plinta originalului de la Cluj. 

Ne aflăm aşadar în fata unui exemplar foarte bine conservat şi întreţinut cu aspectul 


foarte curat. Acest lucru ne face să bănuim că suprafaţa a fost foarte uşor albită în zonele 


Exemplarul original aflat 
la Muzeul de Artă de la 
Craiova, detaliu/ foto 
Elena Dumitrescu, 

anul 2010. 

corespondente tendoanelor musculare, si daca s-a intamplat acest lucru el a fost facut cu 
o foarte mare discretie a tentei de culoare pentru ca retusul nu este vizibil. Doar analiza 
comparativă cu ecorseul de la laşi care rămâne vizibil la o culoare neretuşată, poate să ne 
stârnească această bănuială. Pentru că, precum se ştie, o culoare oricât de bine ar fi conservată 
şi păstrată în decursul a mai bine de 100 de ani are un simţitor grad de oxidare şi de depuneri 
de diverse particule care o fac să fie mai saturată. Statuia prezintă mici fisuri datorate mutărilor 
pe care le-a suferit şi cutremurului din 1977, după cum ne mărturisea în 2010, când am făcut 
această analiză, Directorul al Muzeului de Artă din Craiova, DI. Florin Rogneanu. 

Astfel ambele picioare au fisuri în jurul gleznelor, fisuri ce cuprind labele picioarelor şi se 
întind in lungul tibiei şi putem remarca degetele 2 şi 5 ale mâinii stângi care au fost lipite 
destul de vizibil şi colorate ulterior. Unghiile de asemenea sunt destul de clar delimitate cu o 
culoare mai deschisă dar acest lucru se poate să fi fost chiar intenţia celui care le-a pictat. 

Din informaţiile pe care Prof. Dr. lon Albu i le dă lui Barbu Brezianu în scrisoarea din 1970 
(anexa 10), aminteşte şi faptul că fratele Prof. Velluda, de la Cluj, Petre Velluda “pe atunci ... 
desenator la Institutul de Anatomie topografică de sub conducerea Prof. Gerota ... a executat 
vopsirea artistică a suprafeței ecorşeului.” 

Dacă luăm ca atare informaţia de mai sus, pentru că nu apare nici o altă completare a ei în 
timp, mai ales că Barbu Brezianu nu o publică, putem intui în consecință, că Brâncuşi se ocupă 
doar de multiplicarea ecorşeului şi buna realizare a detaliior anatomice iar sarcina pictării lui, 
revine altui personaj, care desigur a fost angajat de Prof. Gerota pentru această operație. 

Pictarea este de altfel vizibil realizată de o altă mână care nu era de formaţie de plastician, 
pentru că fiind destul de migăloasă şi presupunând destul de multă ştiinţă anatomică, nu 
păstrează lucrarea într-o notă care să armonizeze plăcut culoarea cu forma, ci tratează acest 
acoperământ colorat din perspectiva clară a descriptivitatii anatomice. 

Nu întâmplător pe soclu a fost scris în primul rând numele Doctorului Gerota, dat fiind că 


implicarea lui pentru corecta realizare a exemplarelor cât şi susținerea materială substanţială a 


Originalul aflat la Muzeul de Arta din Craiova 
/ foto Muzeul de Arta Craiova. 


Detalii privind stadiu 
actual a starii de con- 
servare a exemplarului 
original aflat la Muzeul 
de Arta de la Craiova, 

Dumitrescu, 

anul 2010. 

acestui proiect a fost foarte importanta. 

Pentru ca suntem la analiza exemplarului de la Craiova, ne permitem sa facem o precizare 
în legătură cu semnătura care apare pe soclul lucrării, şi anume Brancus şi nu Brancusi, aşa cum 
semnează ulterior sculptorul. Este cunoscut faptul că în diploma sa de absolvire de la Bucureşti 
apare numele de Constantin Brancus la fel ca si în matricola Şcolii de Arte şi Meserii de la 
Craiova. El însuşi semnează procura dată lui Costică Grecescu, pentru ridicarea banilor de la 
Epitropia Bisericii Madona Dudu cu numele de Constantin Brancus, iar cererea din noiembrie 
1902 pentru încluderea în exercițiul bugetar al aceleaşi epitropii, este semnată Brincusi. 

C.I. Bercuşi*” ne semnalează că documentul publicat de el este semnat C. Brancus şi face o 
prezentare a semnăturilor care apar în actele părinţilor lui Brancusi.,,Dealtfel, pe actul de botez 
al tatălui său, din ianuarie 1833, numele bunicului este scris destul de clar Constandin sin Mihai 
Brancus, iar al tatălui Nicola Brancus. În certificatul de căsătorie al părinţilor săi din 1872, numele 
de familie apare la sfîrşit cu u scurt, ca şi pe actul de naştere al sculptorului, din 21 februarie 
1876 (sculptorul este născut însă la 19 februarie), numele mamei fiind scris aici Maria Brancusu, 
iar al tatălui Nicolae Brăncuşi. La fel, în certificatul de naţionalitate al sculptorului (nr. 1003 din 
7 august 1895), numele său este Brăncuşu, ca şi în al doilea act de garanţie dat de mama sa, la 
1 ianuarie 1896, unde numele mamei şi al fiului sînt scrise Brăncuşu. [...].Considerăm de aceea 
că avem a face mai degrabă cu o evoluţie fonetică; aşa se explică de ce în aceleaşi acte ale 
primăriei Pestişani întîlnim şi Brăncuşu sau Brancusu (cu u scurt), şi Brancusi sau Brancusi (cu 
i), după cum asa se explică şi forma Brancus ori Brâncuş, cum semnează artistul însuşi.” 

Istoricii de artă sunt de părere că după plecarea lui la Paris se poate vorbi de o statornicire 
a semnăturii Brancusi, rezultată şi din influenţa pronuntiei franceze a numelui, lucru care face 


să apară de foarte multe ori numele transcris fără nici un fel de diacritice Brancusi. 


89. Bercus lon, op.cit., apud. Brătescu Gheorghe, op. cit., pag. 434. 


Colegiul Carol | 


Despre cel de al doilea exemplar aflat la Craiova la Colegiul Carol |, V.G. Paleolog” ne 
anunţă în 20 noiembrie 1966 prin vocea ziarelor locale craiovene *' descoperirea lui in 
laboratorul Liceului N. Bălcescu [titulatura veche a actualului Colegiu Carol |, n.a.] celei de a 
patra replici a Ecorşeului. V.G. Paleolog se ocupă cu difuzarea materialului informativ în mai 
toate publicaţiile apărute după acest eveniment, şi face o analiză a lucrării enumerând celelale 
exemplare cunoscute ca fiind cele de la Bucureşti de la Institutul de Arte Plastice “cea de-a 
doua replică găsindu-se în o scoala atare[sic] din laşi, iar cea de a treia aceea din Muzeul de 
Artă din Craiova în foarte bună stare de conservare”, 

În cartea sa”? enumeră ecorşeele spunând că la Craiova în noiembrie 1966 se găseşte al 
cincilea exemplar, şi numeşte unul la Bucureşti, unul la laşi, de care spune că este “în stare 
proastă de conservare”, cel de la, Muzeul de Artă din Craiova, dar uită să amintească şi de al 
patrulea. Informaţia o completează C.S. Nicolaescu-Plopşor* într-un dialog cu V.G.Paleolog, 
în care acesta spune că „o altă copie se mai află la Facultatea de medicină din Bucuresti unde 
academicianul Ştefan Milcu, o ştia la catedra de anatomie de cand era student” Tot V.G. Paleolog 
publică în cartea sa imaginea inedită, cu numărul 20, prezentându-l ca fiind exemplarul 
proaspăt descoperit la Craiova, dar care în fapt este reproducerea celui de la Muzeul de Artă, 
pentru că apare cu inscripția pe plintă şi nu pe placuta emailată, aşa cum este de drept cel de 
la actualul Colegiul Carol |, fostul Liceu N. Bălcescu din Craiova. Chiar şi aşa aceste informații 
adesea contradictorii, sunt preluate de mulți istorici de artă. 


Şi în acest caz avem puţine date de arhivă care să ne trimită la un moment clar în ceea ce 


90. Ziarul Scânteia , Bucureşti, 10 dec. 1966. 

91. Ziarul Înainte (Organ al Comitetului Regional Oltenia al PCR şi al Sfatului Popular Regional), Craiova, 1966. 

93. Ziarul Astra, 1967, oct. 


Ecorseul Brancusi- Gerota 
exemplarele aflate la Craiova 


oo 


priveste data si provenienta ecorseului, ca si in cazul exemplarului de la Muzeul de Arta din 
acelasi oras. 

Colegiul Carol | din Craiova este una dintre cele mai vechi şcoli româneşti înființate în 
Principate, alături de Sfântu Sava din Bucureşti. Are o vechime de peste 180 de ani iar clădirea 
actuală a fost construită între anii 1893-1895. Deţine un patrimoniu important de pictură şi 
sculptură, o bibliotecă importantă, dar mai ales diverse colecţii de ştiinţe naturale, ce constituie 
un bogat inventar de materiale didactice. Într-un asemenea loc nici nu este de mirare că 
ecorşeul a putut sta vreme de mai bine de 50 de ani într-un depozit sau laborator fără să atragă 
atenţia vreunui cunoscător al domeniului. 

Trebuie să amintim faptul, de alminteri foarte important, că Dimitrie Gerota a fost elev 
al acestei prestigioase şcoli, alături de alte mari personalităţi ca pictorii Theodor Aman, lon 
Țuculescu, Corneliu Baba, sau Alexandru Macedonski, Constantin Rădulescu Motru, Constantin 
Nicolaescu Plopsor, Nicolae Titulescu, Gheorghe Titeica şi multe alte personalităţi ale ştiinţei si 
culturii româneşti. Nu întâmplător, datorită acestei legături un exemplar al Ecorşeului se află 
astăzi în acest loc. 

Dr. Gerota, care nu-şi uită obârşia, dar mai ales amintirea anilor petrecuţi în acest vechi 
lăcaş de învățământ, declină invitaţia primită cu ocazia serbării centenarului şcolii, din 
octombrie 1933, dar mulţumeşte directoratului şcolii printr-o deosebită scrisoare, pe care am 
consemnat-o anterior şi din care reluăm o parte. 

„Port toată recunoştinţa şi slavesc memoria, foştilor mei profesori ai Liceului Carol |, pentru 
că ei au pus temelia culturei mele, iar prin exemplul vietei lor de apostolat, mi-au jalonat 
adevăratele sentimente cetăţeneşti. 

Sunt mândru de a mă număra printre foşti elevi ai Liceului Carol |.” 
Revenind la discuţia referitoare la momentul trimiterii Ecorşeului de la Bucureşti la Craiova, 


o notă de subsol dată de Barbu Brezianu” ne atrage atenţia. Este vorba de o informatie care 


94. Brezianu Barbu, op. cit., pag. 70. 

apare în Arhivele Statului la Bucureşti, prin care gimnaziul de la Craiova cerea Ministerului 
Cultelor şi Instrucțiunii Publice, printre modelele de gips destinate studiului desenului, un 
“ecorşeu, statuie musculară”. Barbu Brezianu adaugă în continuare “ceea ce credem că este 
de natură să explice atît lipsa unor atare mulaje înainte de 1903, cît şi prezenţa ulterioară la 
Craiova a două Ecorşeuri şi a unui bust al lui Vitellius”. 

Întradevăr în Arhivele Nationale la București” în dosarul cu numărul 295 [număr actual] 
din 1903, intitulat “Răspunsuri în privința modelelor de ghips necesare cursului de desen”, 
găsim anexa raportului nr.14 din 12 feb. 1903, prin care gimnaziul din Craiova cere “un 
ecorşeu- statuie de musculatură” pe lângă alte numeroase piese destinate studiului. Desigur 
că această informaţie e importantă pentru că ne dă dovada faptului că directoratul liceului de 
la Craiova era informat despre existenţa acestui Ecorşeu, dar această cerere nu ne dă neapărat 
şi certitudinea faptului că ministerul trimite cele două exemplare la Craiova, după cum afirmă 
B. Brezianu. De altfel în arhivele doljene apar frecvent cereri adresate Casei Şcoalelor, pentru 
materiale didactice necesare laboratoarelor, consemnări ale diverselor donații sau inventare, 
dar nu este nimic consemnat despre acest exemplar. 

Numele Dr. Gerota este amintit într-o scrisoare, a directorului liceului către minister, pe 
data de 1 aprilie 1924% , când acesta donează laboratorului Liceului Carol, “aparatul pentru 
fotografierea cu raze “Röntgen” de care Domnia Sa, s-a servit pănă astăzi”, cerând ministrului 
să aducă multumiri oficiale “generosului donator” prin publicarea lor în Monitorul Oficial, aşa 
cum era uzanta în aceste cazuri. 

Pe site-ul colegiului găsim scris că „una din cele patru lucrări realizate a fost dăruită de 
Dimitrie Gerota laboratorului de biologie de la Craiova unde se află şi astăzi.” Nu excludem 
ca o eventuală scrisoare de donaţie personală a Dr. Gerota, referitoare la Ecorseu, să fi existat 


în arhivele liceului, dar ea să se fi pierdut în timp datorită evenimentelor care au trecut peste 


95. A.N.I.C.-M.C.I.P. dosar 295/ 1903, fila 32. 
96. DJ.A.N.-Dolj, fond Liceul Carol |, dos 6/ 1923-1924, fila 177. 

istoria acestui lăcaş. Aceasta ne întăreşte încă odată convingerea că Dr. Gerota a gestionat în 
fapt distribuirea exemplarelor multiplicate. Fiind vorba de o donaţie directă, cum este şi cea de 
la Cluj, este puţin probabil ca ea să fie prinsă într-o hârtie oficială rămasă în Arhivele Naţionale, 
fiind înregistrată probabil doar în scriptele şcolii. 

Din documentele cercetate, părerea noastră referitoare la acest exemplar este că se 

întrevede a fi o donație mult mai târzie decât anul 1903, el fiind însă un exemplar multiplicat 
în aceaşi serie cu celălalte dar colorat şi datat la o altă distanță de timp. 
Exemplarul aflat astăzi în Muzeul de biologie al Liceului Carol | din Craiova, este un exemplar 
a cărui imagine a fost foarte puţin mediatizată. Constatăm cu surprindere că şi pe site-ul 
Colegiului apare fotografia exemplarului de la Muzeul de Artă, pentru că după cum vom vedea 
această lucrare are ceva particular ce o deosebeşte de restul exemplarelor din acestă serie. 

Exemplarul are aceleaşi date ca şi celălalte din seria originalelor realizate de Brâncuşi, 
particularitatea tăieturii braţului drept de la jumătatea distanţei dintre umăr şi cot, faptul că 
este turnat întreg, nu este sectionat la nivelul bazinului, trebuie să remarcăm cutia de lemn 
identică cu a celorlalte exemplare, pusă si ea pe rotite şi contrafortul din spate prins tot în 
nituri. Particularitatea ce deosebeşte exemplarul acesta de celălalte este inscripția, care apare 
de această dată, imprimată pe o placuta metalică emailată de culoare albă cu scrisul negru, 
placuta care este prinsă în două şuruburi, cu cap bombat, într-o poziţie uşor oblică pe planul 
orizontal al soclului. Inscripţia nu mai este reluată şi pe planul vertical al soclului, cum apare la 
celălalte exemplare. Este o particularitate care ne aduce cum e şi firesc, semne de întrebare. 

Plăcuța cu inscripţia “Atitudinea Clasicului Antinous Anatomia mușchilor superficiali 
lucrat după natură de: Prof. Dr. D Gerotă si Brancusi 1902” a fost comandată în prealabil 
pentru a fi inserată în corpul lucrării, cel mai probabil vreunui atelier meşteşugăresc ce 
se ocupa cu astfel de obiecte. Ea a fost executată prin stantare, literele fiind foarte uşor în 
relief, imprimate fără greş, şi colorate aşişderea. Un astfel de obiect presupunea un anumit 


proces de execuţie şi bănuim că şi costul lui se ridica la o sumă care depăşea oricum costurile 


Detalii privind stadiului actual de conservare a originalul 
aflat la Liceul Carol | din Craiova 
/ foto Elena Dumitrescu, anul 2010. 

inscriptionarii clasice a pictării cu pensula, asa cum este prezentă la celălalte exemplare. 

Este destul de dificil să ne dăm seama dacă această inscripţie este prima intenţie de a eticheta 
într-un fel lucrările, după care se renunţă şi se recurge la inscriptionarea lor cu ajutorul culorii şi 
a unui text realizat pe un şablon, sau dacă pictarea a fost realizată ulterior de către alt tehnician 
şi din lipsa modelului de inscriptionare s-a recurs la această metodă. Faptul că textul apare uşor 
modificat şi mai complex este un indiciu clar că a fost inscripționat în altă perioadă de timp decât 
celălalte trei exemplare, la acest lucru adăugându-se şi faptul că soclul are altă culoare decăt 
exemplarele de la laşi şi Muzeul de Artă din Craiova. Numele doctorului aflat pe inscripție, Gerotă 
şi nu Gerota, apare frecvent în scrierile lui V.G.Paleolog care se referea la tatăl medicului, preotul 
Gerotă, dar de regulă Dr. Gerota semna cu a, foarte rar găsim în scrisorile sale semnătura cu ă 
final. 

Ecorşeul aflat în patrimoniul Liceului Carol |, este un exemplar bine întreținut, sunt urme 
de intervenţie la nivelul suprafeţei, chituiri şi lipituri, care sunt lăsate vizibile în culoarea albă a 
gipsului, ne fiind reintegrate cromatic. 

În ziarul “Înainte” din 20 noiembrie 1966, alături de ştirea descoperirii acestui exemplar, 
se publică şi o fotografie a lui. Deşi destul de neclară şi ştearsă, se poate remarca la Ecorşeul 
proaspăt scos la iveală, faptul că palmele ambelor mâini lipsesc, fiind rupte şi desprinse de braţe. 
Desigur acestea au fost recuperate şi astăzi stau pe poziţia lor, cu lipituri vizibile. Degetele 2 şi 
5 ale mâinii stângi sunt crăpate şi probabil s-a mai încercat o lipire a lor dar în poziţie greşită. 
Piciorul stâng e fisurat şi lipit în zona genunchiului şi mai sus în zona coapsei şi prezintă o fisură 
în spatele gambei. Piciorul drept este de asemenea fisurat în zona genunchiului, fisură ce răzbate 
de jur împrejurul formei, precum şi în zona gleznei. Parte din lipituri sunt vizibile şi destul de 
neglijent făcute pentru că urme de gips apar pe suprafaţa lucrării. Are de asemenea jumătatea 
superioară a pavilionului urechii stângi spart şi e bine ca nu a încercat o refacere a lui, fără un 
model original. 


La momentul analizei acestui exemplar (anul 2010), puteam remarca faptul că de soclul de 

NECUNOSCUTĂ 


DESCOPERITĂ ÎN MUZEUL 
LICEULUI „NICOLAE 
BĂLCESCU“ DIN CRAIOVA 


Dereticarea fondului de material didactic 
naturalistic de care dispune Liceul „Nicolae 
Bălcescu“ din Craiova a prilejuit o surprin- 
zătoare şi valoroasă descoperire care mă- 
reşte la 703 numărul operelor cunoscute 
ale lui Brâncuși, şi imbogateste cu greul ei 
de aur averea națională. (De n-am aminti 
decit că, mai deunăzi, o replică a Pasării 
Măiastre, un bronz, a fost plătită — la tobă 
— cu 180000 de dolari). 

Opera lui Brâncuşi, recent descoperită, nu 
este altceva decit cea de a 4-a replică a 

corşeului — una din cele citeva turnate 
iniţial „a bon creux“ — adică faimosul Om 
jupuit care datează de la sfirşitul epocii 
de şcolaritate a lui Brâncuși întru „artele 
+ frumoase”, si a fost terminată imediat după 
$ absolvirea şcolii suszise, în decembrie usd 

gips al statuii stătea prins un cadru metalic în care probabil se dorea a fi pusă sticlă în vederea 
protecţiei lucrării. Acest lucru nu s-a mai întâmplat şi în consecinţă acea instalație metalică se 
sprijină, prinsă de baza lucrării în cauză, lucru nu tocmai bun din punct de vedere al conservării 
lucrării şi al rezistenţei ei. Probabil că în vederea viitoarei renovări şi a rearanjării laboratorului 
această instalaţie va fi îndepărtată. 

În ceea ce priveşte culoarea Ecorseului, aceasta se prezintă fără retuşuri - credem noi, cu 
zgârieturi mai ales pe soclu şi cu singurul amendament că soclul este de culoare ocru, diferit, 
cum spuneam, de cele de la laşi şi de la Muzeul de Artă din Craiova. Această peliculă de culoare 
pare că este cea originală deci probabil a fost din capul locului aplicată o altă nuanţă diferită 
de celalalte două, care sunt din aceeaşi familie cromatică. 

Cu aceste particularități putem spune că lucrarea aflată în patrimoniul Colegiului Carol | din 


Craiova este un exemplar unic din seria originală pictată a ecorşeelor realizate de Brâncuşi. 


Copii 


In ceea ce priveste copiile aflate la Craiova, aflam din informatia furnizata in anul 1996, 
prin intermediul lucrării “Anatomia Umană- Idei, Fapte şi Evoluție” %7, că la Craiova ar mai fi o 
copie recentă şi reuşită a Ecorşeului, ce “se află în Muzeul de istoria medicinii şi farmaciei din 
Craiova, prin grija prof. dr. med. Mihai Şcheau” Într-adevăr Prof. Mihail Şchiau se ocupă foarte 
intens de moştenirea lăsată de marele Dr. Prof. Victor Gomoiu şi reuneşte în acest Muzeu afiliat 
Universităţii de Medicină din Craiova, pe lângă cele mai valoroase piese muzeale adunate de-a 
lungul întregii sale vieți, de către marele chirurg şi medico-istoric prof. V. Gomoiu, şi alte piese 
donate de numeroase personalităţi ale medicinei româneşti. Neşansa acestui mare patrimoniu 
este însă că sediul în care fiinţa a fost revendicat şi drept urmare, valorosul patrimoniu se 


împarte între Universitatea “Constantin Brâncuşi” din Târgu-Jiu, Muzeul de Artă din Craiova (în 


97. lonescu Mihai, Mihail Nicolae, lonescu Mihaela Liliana, op. cit., pag 161. 


special tablouri cu valoare de patrimoniu) şi doar o mică parte la Disciplina de Istoria Medicinei 
din cadrul UMF Craiova. 

Aflăm astfel (în anul 2010) de la Prof. Mihail Şchiau, că exemplarul Ecorşeului lui Brâncuşi 
care este o copie comandată şi realizată la Cluj, este acum în patrimoniul Universităţii de la 
Târgu-Jiu. 

Despre acest exemplar citim un articol scris on line de Mihaela Popescu, pe situl cotidianului 
local Gorj Domino, în ale cărui rânduri găsim informaţia potrivit căreia este exemplarul 
provenit din muzeul Dr. Victor Gomoiu. Tot aici apare şi comentariul cercetătorului lon Mocioi 
care presupune că lucrarea este un original. Cum spuneam, exemplarul de la Târgu Jiu este o 
lucrare provenită de la Cluj. Ea are toate datele copiilor realizate acolo, este sectionat la mijloc, 
tija de susţinere posterioară nu este inserată în regiunea lombară iar secțiunea brațului drept 
este făcută imediat sub muschiul deltoid. Deşi inscripţia de pe soclu copiază formatul original, 
ea are vădit alte caractere decât varianta originală. Despre acest exemplar putem spune cu 


certitudine că este o copie ulterioară seriei realizate de Brâncuşi. 


Detaliu privind poziționarea inscripţiei aplicate pe 
originalul aflat la Liceul Carol | din Craiova/ foto Elena 
Dumitrescu, anul 2010. 


Originalul de la lasi, aflat la 
Universitatea de Medicina si 
Farmacie/ 

foto Elena Dumitrescu, 

anul 2010. 


Exemplarul aflat la laşi 


În ceea ce priveşte exemplarele trimise la laşi avem tot datele furnizate de Barbu Brezianu 
care aminteşte de două lucrări. Luăm însă această informaţie, cu o oarecare rezervă, pentru că 
documentele găsite nu ne indică acest număr. Barbu Brezianu spune că % Ministerul Cultelor si 
Instrucțiunii Publice a trimis la laşi la 11 iunie 1903 (anexa 11) două exemplare, „unul Facultăţii 
de medicină şi un al doilea — care s-a distrus - Şcolii de arte frumoase”: primul ecorseu insa,,din 
cauza defectuozitatii impachetarii, s-a sfărâmat. Ministerul a autorizat prin adresa din 24 iulie 
1903 reparația dacă se poate a ecorşeului” (anexa 12 )%. 

În arhivele statului la laşi există adresa înregistrată la 13 iunie 1903 prin care se spune 
„Am onore a vă trimite 1 ecorşeu lucrat de D-I sculptor C. Brâncuş, necesar pentru studiul 
Anatomiei, pe care vă rog a'l trece în inventarul acelei scdle” adresată şcolii de Belle Arte din 
laşi. O a doua adresă din 24 iulie spune că ministerul autorizează „să reparati dacă se pote, 
ecorseul de gips care vi s'a trimis de Minister, şi pe care l'aţi găsit spart din causa defectuositatei 


înpachetărei”. Această din urmă adresă este trimisă tot către directorul şcolii de Belle Arte din 


98. Brezianu Barbu, op.cit., pag. 76. 
99. D..J.A.N.- laşi, Academia de Arte Frumoase fond 183, dos 3/1900-1904, filele 39, 68. 

laşi şi nu Facultății de Medicină, aşa cum reiese din documentaţia lui Barbu Brezianu. Adresele 
de autorizare a reparatiei erau trimise în consecinţă către instituţia al cărei Ecorseu,,s-a distrus”, 
în speţă Școlii de Belle Arte. Comentariul lui Barbu Brezianu legat de cele două Ecorsee este 
destul de ambiguu. În arhiva sa proprie, donată Institutul de Istoria Artei, în dosarul destinat 
documentelor despre ecorşeu, nu găsim referire la un număr de două exemplare ci doar datele 
de arhivă din dosarul Şcolii de Belle Arte. 

Un document descoperit de noi la arhivele din laşi consemnează în inventarul „cuprinzând, 
mobilierul, materialul artistic şi biblioteca scoalei de Belle Arte din laşi” la data de 3 feb. 1929'™, 


3” îi 


în „Atelierul de sculptură” în dreptul numărului 299 “Un ecorché-anatomie umană-din ghips 
după Dr. Gerota şi executat de sculptorul Brâncuşi” cu o notă alăturată, în creion, în care este 
consemnată “lipsă bratul’ şi o valoare de 10 000 de lei. 

La data de 19 martie 1931"! găsim memoriul înaintat de profesorii şcolii de Belle Arte 
din laşi către Directiunea Şcolilor de Belle Arte Bucuresti pentru susținerea intereselor celor 
două instituţii spre a fi ridicate la rang de instituție de învățământ superior. Pe data de 16 iulie 
19311% se trimite o scrisoare către Nicolae lorga (anexa 13) „Preşedinte de Consiliu şi Ministru 
al Instrucțiunii Bucureşti”, prin care se mulţumeşte pentru ajutorul dat în ridicarea Școlii de la 
laşi la rang de instituţie superioară, iar la 16 august 193110 se face şi “anunciu” oficial. Astfel 
nou infiintata Academie de Arte Frumoase din laşi preia pe lângă tot corpul profesoral al Școlii 
de Belle Arte şi inventarul acesteia. Găsim astfel în procesul verbal efectuat odată cu inventarul 
şi evaluarea mobilierului şi materialului didactic al Academiei'% la data de 31 dec. 1936, la 
categoria „Statui din ghips” nr. 3 un „ecorşe” tot cu valoarea de 10000 de lei. Este fără îndoială 


Ecorşeul realizat de Brâncuşi împreună cu Dr. Gerota, inventariat în 1929 şi evaluat la aceeaşi 


100. D.J.A.N.- laşi, fond Academia de Arte Frumoase, dos 12/1929, fila7. 
101. D.J.A.N.- laşi, fond Academia de Arte Frumoase, dos 10/1931 , fila134. 
102. D.J.A.N.- laşi, fond Academia de Arte Frumoase, dos 10/1931 , fila233. 
103. D.J.A.N.- laşi, fond Academia de Arte Frumoase, dos 10/1931 , fila243. 
104. D.J.A.N.- lasi, fond Academia de Arte Frumoase, dos 12/1929, fila20. 


suma. 

În timpul războiului Academia de Arte este evacuată la Faget, județul Severin, iar o parte din 
averea Pinacotecii şi a Academiei la Râmnicu-Vâlcea. În dosarele existente la arhivele Iaşului 
şi cercetate de noi, nu mai găsim nici un indiciu sau inventar care să amintească de Ecorşeu 
după acestă dată. 

Ceea ce remarcăm însă, este faptul că deşi Ecorşeul exista ca material didactic la Şcoala de 
Belle Arte din laşi, găsim în arhive'% la data de 18 mai 1913 o scrisoare adresată ministerului 
semnată de directorul şcolii Gh. Popovici, prin care se cerea dispunerea unei sume pentru 
achiziţionarea unui ecorche (om de carton), pentru studiul anatomiei plastice. Apoi la 6 
noiembrie 1913'% apare referatul profesorului de anatomie Dr. St. Possa adresat administraţiei 
Casei Şcoalelor, cerând procurarea unui “om de carton pentru studiul anatomiei”, în valoare de 
1000 de lei, achiziţionat de la Paris, „actualul fiind complet deteriorat şi ne mai putând servi la 
studiul anatomiei”. Menţionăm că în inventarul din 1929'%” la nr. 16 apar cele “două ecorche 
-anatomie umană- din carton colorat- uzate”. 

Neobositul Doctor Possa este profesorul de anatomie pe care îl găsim vreme de mai bine 
de 20 de ani la această catedră de la laşi şi în majoritatea comisiilor pentru titularizări ale 
profesorilor de la Școala de Belle Arte de la laşi sau Bucureşti. Tot el achiziţionează şi prima 
“figură anatomica’, om de carton, în anul 1897!'% . Cererea este reluată tot de Dr. Possa în 
noiembrie 1913'% pentru o altă “fig. omului de carton” procurată de la Paris, pentru a servi 
la “demonstratiuni în clasă la Anatomie artistică”, pe care ministerul o aprobă. Deşi aflăm că 
Ecorşeul lui Brâncuşi, care fost trimis la laşi de către minister, “pentru studiul Anatomiei” se afla 


în atelierul de sculptură, după cum reiese din inventar, constatăm că el nu era folosit în acest 


105. D.J.A.N.- laşi, fond Academia de Arte Frumoase, dos 8/1912-1913, vol.ll, fila35. 

107. D.J.A.N.- laşi, fond Academia de Arte Frumoase, dos 12/1929, fila 1. 

scop. Suntem siguri că era un exemplar semnat pentru că în consemnarea inventarierii lui 
sunt amintiţi amândoi autorii asemeni inscripţiei de pe soclu. Deşi nu avem date clare pentru 
al doilea exemplar, dacă admitem ipoteza existenţei celor două lucrări la laşi, este greu de 
imaginat că Ministerul trimite un exemplar colorat pentru medicină şi unul alb pentru arte 
plastice, mai bun studiului desenului. Faptul că toate exemplarele realizate de Brancuşi de 
care avem cunoştinţă astăzi sunt colorate, ne face să credem, că aşa arătau în fapt, ecorşeele 
destinate achizițiilor. 

Exemplarul aflat astăzi la Liceul de Arte Octav Băncilă din laşi este un exemplar alb, foarte 
deteriorat, fără tijă de susţinere posterioară, cu soclul refăcut, la o dimensiune mult mai mare 
fata de cea originală şi de formă dreptunghiulară ca plan, cu trunchiul lipit greşit pe suprafaţa 
bazinului, astfel că personajul stă înclinat destul de nefiresc pe spate, iar organul genital îi 
lipseşte. Nu are braţe, deşi cheile de ghidare de pe suprafața sectionata a începutului de 
brat, după muschiul deltoid, sunt urme clare că acestea au existat. Gaura prin care trecea 
tija metalică aferentă brațului mobil şi gaura din spatele brațului prin care intra cheita de 
susținere a membrului superior ne întăreşte dovada faptului că braţele au existat. La nivelul 
gâtului putin deasupra claviculelor, ecorşeul este sectionat prin tăiere, astfel că atât gâtul cât 
şi capul lipsesc. 

La Facultatea de Arte Plastice din cadrul Universităţii de Arte “George Enescu” din laşi există 
o copie a torsului ecorseului. La o analiză a torsului remarcăm faptul că la terminația braţelor 
există cheitele de ghidare care apar la Ecorseul de la liceu. Acest indiciu ne confirmă faptul că 
torsul de la liceu a fost copiat iar acesta este exemplarul rezultat în urma copierii. Acest lucru a 
fost făcut când torsul avea şi gât şi cap pentru că el are o parte din gât iar capul a fost spart şi 
se găseşte separat de corp. Ceea ce ne atrage atenţia în mod deosebit la acest exemplar este 
faptul că brațul drept este sectionat la jumătatea muschiului biceps, ca în exemplarele originale 
realizate de Brâncuşi. Aceeaşi tăietură o întâlnim şi la copia de la facultatea de arte din laşi. În 


general copiile mai târzii, rămase astăzi prezintă tăietura braţului imediat sub muşchiul deltoid. 

exemplarul aflat la Liceul de Arte Octav Băncilă 
din laşi/ foto Elena Dumitrescu, anul 2010. 


Acest indiciu ne face să credem că lucrarea, poate fi mai degrabă o copie trimisă dupa 
exemplarul original de la Școala din Bucureşti, în momentul când se taie originalul şi se fac 
primele copii, înainte de sectionarea scurtă a braţului drept. Apoi faptul că acest exemplar nu 
are organ genital ca şi cele de la Bucureşti, întăreşte supoziţia noastră că ar putea fi o astfel 
de copie. Spuneam în analiza făcută copiilor de la Bucureşti că de acolo au mai plecat alte 
exemplare la şcolile de artă, nu excludem în consecinţă, ca acesta să fie o astfel de copie. 

Avem de asemenea şi relatări ale elevilor acestei şcoli datând din anii '60, prin care se 
semnalează prezenţa unui Ecorşeu ca material didactic. Sculptorul Neculai Păduraru, care a 
absolvit liceul de arte din laşi în 1964, mărturiseşte că la acea vreme exista ca material didactic 
in şcoală un Ecorseu de culoare albă fără braţe. În sprijinul acestei afirmaţii stă mărturie o 
poză realizată în acele vremuri în care apare în fundal Ecorşeul. Avem deasemenea mărturia 
profesorului de la actualul Liceu de Arte Octav Băncilă, DI. Constantin Crengăniş, care ne 
reconfirmă faptul că acesta exista şi în anii '70 şi care dealtfel se ocupă la un anumit moment 
de reparația lui. Chiar şi în aceste condiţii, exemplarul este încă folosit ca material didactic în 


cadrul liceului pentru orele de desen, ca pe un bun de preţ. 


Universitatea de Medicină şi Farmacie 


Deşi este greu de presupus ca despre acest exemplar să nu fi consemnat nimeni ceva 
despre el, la un moment dat, noi presupunem mai degrabă faptul că a fost trimis un singur 
Ecorşeu Școlii de Belle Arte, iar cu trecerea timpului acesta a ajuns, la Facultatea de Medicină. 

Faptul că, în decursul vremurilor de cele mai multe ori, lecţiile de anatomie artistică ale 
Şcolilor de Belle Arte, de la Bucureşti şi laşi, erau conduse de profesori care predau concomitent 
şi la arte şi la medicină, şi deseori orele se desfăşurau chiar în cadrul Facultății de Medicină, 


pare să fi fost calea care să fi asigurat în timp migrarea respectivului material didactic de la 

o instituție la alta. Sore exemplu avem cazul Dr. Gh. Zamfirescu care preda in 1933 anatomia 
la Academia de Belle Arte, timp în care Ecorseul figura la arte plastice, si era în acelaşi timp 
conferenţiar la catedra de embriologie a Facultăţii de Medicină din laşi. 11° 

În ceea ce priveşte dosarele destinate Facultăţii de Medicină din vremea când avem 
consemnarea cu privire la trimiterea Ecorseului, la arhivele statului din laşi lipsesc documentele 
registrului cu intrări şi ieşiri din perioada anului 1903, iar în dosarele existente pentru anii 
1902,1903,1904 nu există nici o referire la Ecorşeu. De asemenea nici în registrul de intrare- 
ieşire a corespondenţei rectoratului Universităţii Al. |.Cuza, universitate în cadrul căreia ființa 
IMF-ul, în perioada 10ct.1902- 1oct.1903 nu există vreo hârtie referitoare la Ecorseu. 

Nici în ceea ce priveşte patrimoniul Institutului de Medicină şi Farmacie, inventariat şi evacuat 
în timpul celui de al doilea război mondial în comuna Geoagiu de Sus din judeţul Alba (în cea 
mai mare parte), nu există vreo referire la Ecorseu. Nu există de altfel nici o informatie sau 
consemnare în inventarele existente la arhivele statului, ulterioare anilor războiului. 

În cartea “Anatomia Umană- Idei, Fapte, Evoluţie”'"!, Mihai lonescu şi coautorii săi afirmă că 
Ecorşeul “a fost grav avariat cu prilejul evacuării Facultăţii de Medicină din laşi, în timpul celui 
de al doilea război mondial, la castelul din Galda, județul Alba, precum şi în timpul readucerii la 
laşi, fiind din nou restaurat” Autorii cărţii nu indică vreo sursă a informaţiei sau nu probează cu 
documente cele afirmate. Din cercetările întreprinse la Universitatea de Medicină şi Farmacia 
din laşi, nu am găsit niciun indiciu care să ne confirme mutarea Ecorşeului la Alba, iar din 
documentele de arhive existente şi cercetate de noi nu reiese nici o informatie despre castelul 
Galda. Nici din analiza pe care am realizat-o la fata locului nu am constatat că Ecorseul ar fi 
fost foarte “grav avariat” aşa cum se afirmă în scrierea sus citată. Fisurile care există la nivelul 


formei sunt lăsate neacoperite şi în afara braţului stâng ce a mai fost lipit odată, nu sunt urme 

de intervenţie majoră pe suprafaţa lucrării. 

Aşadar, putem spune că, astăzi la laşi se mai găseşte un original, din seria colorată şi 
multiplicată de Brâncuşi. El se află în Muzeul de Anatomie al Universităţii de Medicină şi 
Farmacie, Gr.T. Popa” din laşi, alături de alte piese ecorsate şi preparate anatomice, ce constituie 
un patrimoniu impresionant al acestei prestigioase instituţii. 

Este un exemplar care după părerea noastră arată cel mai aproape de stadiul în care a fost 
realizat în anul 1902, fără intervenţii de repictări, cu culoarea neîmprospătată peste care s-a 
aşezat patina vremii. În anul 2010 când am făcut analiza lucrării la faţa locului, pe suprafaţa 
ei se puteau detecta câteva fisuri vizibile la nivelul membrelor superioare şi inferioare, braţul 
stâng era rupt de la jumătate, după îmbinarea mobilă făcută de Brâncuşi, şi se afla detaşat de 
corp, aşezat pe soclul statuii, în cutia cu pereţi de sticlă special construită. Mâinii stângi îi lipsea 
al patrulea deget, iar degetele 2 şi 3 şi 5 erau fisurate, cu lacune şi nelipite. 

În documentaţia sa referitoare la Ecorşeu, Barbu Brezianu consemnează faptul că „Mâna 
stângă a acestui al treilea mulaj a fost greşit reconstituită în urma unui accident suferit în urma 
transportului sculpturii de la Bucureşti la lasi’"'?. Deşi nu indică sursa informaţiei găsim în arhiva 
sa o scrisoare trimisă de la laşi, datată 12 februarie 1966, a fotografului Mihai Rotaru alături de 
o fotografie a Ecorşeului, în care este scris că întârzierea trimiterii fotografiei se datorea „unei 
stricăciuni pe care acest corp îl avea la o mina, acum recondiționat” În arhiva Institutului de 
Istoria Artei, găsim o fotografie a jumatatii superioare a Ecorseului de la laşi cu ambele brațe. 

În albumul scos cu ocazia împlinirii a 100 de ani de la fondarea Institutului de Medicină şi 
Farmacie în anul 1979 apare o fotografie alb-negru a Ecorşeului cu ambele braţe şi cu toate 
degetele mâinii stângi întregi, dar poziționate greşit, ceea ce ne face să deducem că s-a realizat 
o lipire a lor în timp. 

În documentaţia fotografică aparţinând studiului „Din istoria ecorşeelor”, realizat de Prof. 


Dr. Dan Ştefan Antohe de la U.M.F. laşi, apar două fotografii a Ecorşeului, iar în cea cu figura 

în ansamblul ei putem observa lipsa braţului drept, de asta dată, scos din prinderea mobilă şi 
prezența braţului stâng întregit, dar cu aceaşi greşeală de poziţionare a mâinii. 

Putem concluziona că braţul rupt al Ecorşeului pe care noi l-am văzut în anul 2009 şi 2010, 
se afla în condiţii bune înainte de anii fotografierii pentru albumul scos în 1979. Din discuţiile 
pe care le-am avut la fata locului am aflat faptul că ruperea braţului a fost un eveniment recent, 
survenit în ultimii 20 de ani. De altfel şi ruptura părea a fi una proaspătă. 

Din observaţiile noastre făcute atunci la fata locului reieşea, cum spuneam mai sus, că brațul 
era în continuare detaşat de corp, el neavând nici o armătură metalică care să-l susţină de restul 
formei iar degetele erau fisurate şi cu lacune semn că lipitura care a fost făcută nu a rezistat iar 
materialul folosit la lipire a căzut, lăsând spaţii goale doar cu armătura de sârmă vizibilă. 

Revenind la analiza stadiului în care se afla, în anul 2010, Ecorşeul de la laşi, putem spune că 
brațul drept, care se afla în poziția lui, avea două fisuri la nivelul deltoidului spre interiorul formei 
şi la jumătatea antebraţului. Membrele inferioare prezentau fisuri vizibile la nivelul genunchilor, 
atât în partea anterioară cât şi în cea posterioară. Fisurile erau prezente şi la nivelul gleznelor şi 
nu existau urme de lipituri sau chituiri ale acestora. Soclul avea aceeaşi formă dreptunghiulară, 
cu colțurile tăiate şi muchiile teşite şi era încastrat într-o cutie de lemn de culoare închisă 
(negru), cu același profil, ca celălalte exemplare colorate din această serie. Culoarea soclului de 
gips al statuii era gri-maronie, cu inscripția închisă la culoare, cel mai probabil negru la origine, 
„Lucrat după natură de Dr. D. Gerota şi Brâncuş 1902”. Inscripţia se află prezentă pe partea 
orizontală a soclului, cât şi pe latura frontală a lui şi nu pe soclul de lemn cum apare în unele 
scrieri. Este o inscripţie care apare identic şi pe Ecorşeul de la Muzeul de Artă din Craiova. 

Ecorşeul este susținut posterior de o tijă metalică cu profil rotund, vopsită în culoare albă, 
în formă de L întors, care este inserată în spatele personajului (regiunea lombară) şi în partea 
de deasupra-spate a soclului, în spaţiul dintre picioare. Tija are un contraforte mai subţire, tot 
din ţeavă rotundă, care se inserează în soclu în partea de deasupra-dreapta plintei. Un lucru 


interesant care ne-a confirmat identitatea celor patru exemplare, a fost faptul că cele două tije, 

cea verticală, de susținere şi contrafortul acesteia, nu sunt unite intre ele prin sudură ci prin 
nituire. Logic, dacă stăm să ne gândim că în anul 1903 sudura electrică nu era foarte des folosită 
şi toate prinderile se făceau prin nituire sau cu ajutorul colierelor. Toate cele patru exemplare au 
acelaşi sistem de prindere şi acelaşi profil de ţeavă. 

În ceea ce priveşte culoarea exemplarului de la laşi, nu erau urme distinctive că s-ar fi 
intervenit cu vreun retuş la nivelul culorii în ansamblu ei, iar pe suprafața modelului se distingeau 
din loc în loc dâre scurse de culoare maronie, fie rezultate în urma unei stropiri accidentale, fie 
probabil urme de lac sau ulei învechit. Unghiile nu erau delimitate vizibil cu altă culoare decât 
cea a pielii. Putem spune că aspectul estetic este cel mai probabil aproape de aspectul original 
pe care acest studiu îl avea, bineînţeles cu rezerva timpului care şi-a pus amprenta pe suprafața 
colorată a modelului. Nu se disting semne că ar fi fost copiat pentru că orice intervenţie asupra 
formei lasă urme mai ales la nivelul culorii, şi putem spune în consecinţă, că este un original 
bine păstrat din această serie, după care nu a fost făcută vreo copie. 

Lucrurile se schimbă într-o oarecare măsură la sfârşitul anului 2012, când Ecorşeul este 
restaurat. Artistul Felix Aftene, preia dificila operaţie de restaurare a Ecorşeului. Îi lipeşte braţul 
stâng rupt, reface degetele aceleiaşi mâini, cele care mai fuseseră lipite anterior, reintegrează 
cromatic lipiturile făcute cât şi cele existente anterior pe suprafaţa lucrării, şi o curăţă de 
depunerile de ulei şi alte particule existente la momentul acela. Nu intervine cu un nou strat 
de culoare pe suprafaţa lucrării ceea ce este de remarcat, lăsând-o cât mai aproape de stadiul 
iniţial, protejând-o cu un strat de vernis mat. Lipeşte însă braţele, de la articulația mobilă, doar 
la un nivel superficial, pentru a nu se mai vedea îmbinarea lor, şi reintegrează cromatic lipitura. 

În noua redecorare a sălii Muzeului de Anatomie din cadrul Universităţii din laşi, Ecorşeul 
primeşte o altă „cutie” protectoare, cu sticlă securizată şi lumină interioară, dar nu păstrează din 
ansamblul original, cutia de lemn cu rotite în care a fost initial aşezat. Remarcăm de asemenea 
o intervenţie nu tocmai indreptatita şi anume faptul că odată cu restaurarea lui, se corectează 


semnătura inscripţiei de pe soclu, astfel că „Brâncuş” devine „Brâncuşi”. 

Originalul de la Cluj, aflat la 
Universitatea de Medicina 
si Farmacie/ foto Elena 
Dumitrescu, anul 2010. 


Exemplarul aflat la Cluj 


Universitatea de Medicina si Farmacie 


Despre exemplarul de la Cluj, cunoaștem faptul că cel care-l descoperă este prof. de 
anatomie Dr. Ghitescu, care îl instiinteaza pe Barbu Brezianu de existenţa acestui original. Multi 
dintre cercetători, sau cei care au scris despre Ecorşeu sunt sceptici şi îl trec la capitolul copii 
realizate după exemplarele lăsate de Brancusi''? . Brezianu are informaţia de la profesorul de 
anatomie, Dr. Gh. Ghitescu şi confirmată mai apoi de profesorul Dr. lon Albu, de la U.M.F, Iuliu 
Haţieganu' din Cluj-Napoca, printr-o scrisoare datată 24 sept.1970 (anexa 10). 

Profesorul Dr. lon Albu îi confirmă lui Barbu Brezianu datele privitoare la Ecorşeu şi ajunge 
la concluzia, consultându-l pe Prof. Dr. C.C.Velluda, asistent pentru o lungă perioadă de timp 
al Prof. Dr. Papilian, că el intră în posesia catedrei de anatomie prin anii 1934-1935, fiind trimis 
de Doctorul Gerota direct Doctorului Papilian. 

Odată cu scrisoarea Dr. Albu îi trimite lui Barbu Brezianu şi trei fotografii ale Ecorşeului 


cu starea lui la momentul respectiv, din care reiese clar ceea ce povesteste. “ — execuţia de 

suprafaţă este foarte îngrijită, musculatura e colorată în roşu şi tendoanele în alb gălbui, [...]are 
un suport masiv din ghips şi lemn, [...] vopsit în negru, [...] prezintă numeroase defecte mici de 
suprafaţă, zgirieturi, lipsesc membrele superioare, [...] nu poartă nici o inscripție sau etichetă”. 

Dacă acest subiect este unul care se dezvăluie foarte greu din cauza numărului mare de ani 
care ne despart de timpul realizării lui, putem spune că la momentul Cluj am avut destul de 
mult noroc. Noroc, pentru că am avut ocazia să vorbim cu Dl. Prof. Dr. lon Albu, în 2010 când 
am făcut cercetarea la fata locului, la venerabila vârstă de 90 de ani, care a fost foarte amabil si 
ne-a mai împărtăşit câteva detalii ce nu apar în alte scrieri. 

Profesorul Dr. Gh. Ghitescu ajunge la Cluj la începutul anilor '70 pentru a participa la 
concursul de numire unui profesor de anatomie artistică pentru Institutul de Arte din Cluj. 
Din câte ne informează Dr. Albu la Institutul de Arte din Cluj predase un profesor care nu era 
specializat în anatomie umană ci veterinară, şi trebuia selectat un cadru didactic tânăr dintre 
asistenții pe care Facultatea de Medicina îi avea la secția de anatomie în acel moment [Prof. 
Pop Mircea] ca să ocupe postul destinat predării materiei anatomiei artistice la facultatea de 
arte. În timpul petrecut la Facultatea de Medicină din Cluj, Dr. Ghitescu remarcă Ecorseul şi fi 
confirmă Dr. Albu, care atunci era şeful Catedrei de anatomie din cadrul Facultăţii de Medicină 
că este un original, realizat de Brâncuşi din seria celor pictate şi destinate achiziţionării de către 
institutele de învățământ. Tot atunci remarcă pe suprafața soclului sub stratul gros de culoare 
neagră inscripţia ce se identifică cu a celorlalte două Ecorşee de la laşi şi Muzeul de Artă din 
Craiova. El scrijeleşte vopseaua, după cum ne relatează Dr. Albu, si dă la iveală o parte din 
inscripţie. 

Această informaţie despre descoperirea inscripției apare într-un articol ce poate fi găsit on 
line, al ziarului“Clujeanul” din 26 august 2004, semnat de Tudor Ştirbu, care preia declarația Dr. 
Albu cu privire la autentificarea făcută de Dr. Ghitescu la Cluj. 

Prof. Dr. Albu are deci la începutul anilor 1970 confirmarea că la Catedra de Anatomie de la 


Cluj se găseşte unui original realizat de Brancusi şi Dr. Gerota. Găseşte la scurtă vreme brațele 

Ecorseului care erau rătăcite prin dulapuri, precum şi bucățile lipsă din lucrare, şi o muta in 
Muzeul de piese anatomice al secției de anatomie. Ne mărturiseşte că până la momentul 
decoperirii ea stătea în sala de curs a studenților fără ca cineva să fi știut ce este si să-i fi dat o 
atenție sporită. 

Ne mărturiseşte că nici măcar asistentul cel mai apropiat al Dr. Papilian, Dr. Velluda nu 
avea cunoștință de valoarea sa. Confirmă faptul că în refugiul Facultății de Medicină în timpul 
celui de al doilea război mondial (1940), la Sibiu, Ecorseul este printre puținele lucruri pe care 
Profesorul Papilian le ia cu dânsul, de la Facultatea de Medicină. ÎI tinea aproape de micul său 
birou, de aproximativ 3 m?,care îi revenise în refugiu şi nu a mărturisit nimănui ce valoare are. 

Prof. Dr. lon Albu mărturiseşte consultându-l la vremea respectivă pe Prof. Velluda [care 
mai trăia în anii '70] şi pe fiul prof. Papilian că Ecorşeul este trimis personal Dr. Papilian cu care 
Dr. Gerota avea foarte strânse legături, profesionale dar mai ales de prietenie. 

Dr.Papilian a făcut şcoala la Craiova după care a fost coleg cu Dr. Gerota la Bucureşti o perioadă 
de timp, până la plecarea sa la Cluj. Este indicată cu aproximaţie perioada anilor 1934-1935, 
când Ecorşeul ajunge la Cluj. 

Consultând arhivele Institutului de medicină existente la Cluj, nu găsim nici un indiciu al 
transferului Ecorşeului în perioada cuprinsă între anii 1933(oct.) şi 1937(sept.). În legătură cu 
acest lucru am fost avertizaţi de către prof. Albu care spunea că a fost o donaţie personală. 

Anii '30 sunt pentru Prof. Gerota destul de tumultuosi, este angrenat în declaraţii care atrag 
atenţia autorităţilor iar la sfârşitul anului 1935 este arestat şi încarcerat!!?. În anul 1937 este 
pensionat iar în anul 1939 încetează din viata. În primă instanţă am fost indoiti a crede că 
în această perioadă tulbure pentru Dr. Gerota, nu părea posibilă trimiterea lucrării la Cluj, şi 
dădeam ca interval posibil perioada anilor ‘20 în care Prof. Gerota este o persoană încă foarte 


influentă, rămâne singurul titular al Catedrei de anatomie topografică de la Facultatea de 


114. Atanasiu lon, op.cit., apud. Brătescu Gheorghe, op. cit., pag. 423. 


Originalul de la Cluj, aflat la 
Universitatea de Medicina si 
Farmacie, detalii/foto Elena 
Dumitrescu, anul 2010. 


Detalii privind stadiu de conservare a originalului de la Cluj, 
aflat la Universitatea de Medicina si Farmacie/foto Elena 
Dumitrescu, anul 2010. 


Ecorseul Brancusi- Gerota 


exemplarul aflat la Cluj 


— 
Qo 
nS 


= 
asd 
rate) 


Medicina din Bucureşti, este membru corespondent al Academiei Române şi o personalitate 
foarte apreciată în domeniul său. Apoi prof. Papilian este în 1915 preşedintele Societăţii 
Studenţilor în Medicină din Bucuresti, instituţie către care, potrivit documentelor!''5, Brâncuşi 
vinde ultimul exemplar al Ecorşeului în mai 1904, deci poate lua contactul cu această lucrare 
direct la fata locului, iar din 1919 preia directoratul facultății de medicină din Cluj. 

Revenim însă asupra analizei şi luând în considerare faptul că Prof. Albu îşi aminteşte că soclul 
nu a fost cu inscripţia la vedere, deci a fost trimis de la Bucureşti cu inscripția gata acoperită, 
fapt ce dovedeşte destul de clar un gest de tăinuire a autorilor, admitem ca în perioada 
retragerii sale, Dr. Gerota să fi făcut acest gest către prietenul său care conducea catedra de la 
Cluj, înzestrând şi această instituţie cu un important material didactic. 

Prof. Dr. lon Albu, ne mărturiseşte că după confirmarea venită din partea Dr. Ghitescu, 
foloseşte imaginea ecorşeului imprimată pe cartoline (ceva mai mari ca o carte poştală), 
pentru corespondenţa între institute şi cu instituţiile străine, pentru a difuza şi a face cunoscut 
faptul că exista un exemplar original al Ecorşeului şi la Cluj. Pe cartoline apărea imaginea fără 
braţe a Ecorseului iar în stânga jos stătea scris “BRÂNCUŞI FECIT”. 

În anul 1979 tot din dorinţa de a face cunoscută valoarea moştenită de Catedra de anatomie, 
prof. Albu publică în revista Clujul medical''* un articol intitulat “Un exemplar al ecorseului 
lui Brâncuşi în muzeul catedrei de anatomie din Cluj -Napoca” iar la puţină vreme publică o 
versiune mai restrânsă a acestui articol şi în celebra revistă germană de anatomie, fondată în 
1886, “Anatomischer Anzeiger". 

În Clujul medical, Prof. Albu mai adaugă pe lângă datele furnizate lui Barbu Brezianu şi faptul 
ca“ în prezent lucrarea se găseşte la Institutul de Arte I. Andreescu din localitate, unde sub 


conducerea tov. Prof. Lövith se execută lucrările de restaurare completă a ei.” 

Tot din dorinţa de a îngriji originalul catedra de anatomie ia decizia restaurării lucrării. Egon 
Lövith (1923-2009), profesor al Catedrei de sculptură în acea perioadă, execută lucrările de 
reparare a Ecorseului, după care scoate negative. Sunt realizate mai multe câpii, dintre care 
două pentru Facultatea de Medicină şi probabil tot două pentru Institutul de Arte din Cluj, 
lăsând în posesia instituţiei artelor, negativele făcute în anul 1979. În aceste negative se vor 
turna, in timp, o serie de copii, ajunse la diverse instituţii de învățământ din tara. 

Dar această muncă de restaurare, destul de migăloasă, nu rămâne însă fără urmări vizibile, 
pentru originalul de la Medicină. În urma scoaterii negativelor, suprafaţa lui pictată se 
deteriorează cel mai probabil, şi se recurge la o repictare a lui. Repictare care este vădit forțată. 
Contrafortului original i se mai sudează o bară cu profil pătrat care vine oblic din spate, 
pornind de la tija originală cilindrică, până în faţa soclului, şi se inserează în el chiar peste urma 
inscripţiei originale, de pe planul orizontal, de care nu se tine, în consecinţă, cont. Trebuie să 
subliniem faptul că în pozele pe care Prof.l. Albu i le trimite lui Barbu Brezianu, se observă 
absenţa acestui contrafort, care este adăugat cum spuneam odată cu restaurarea, şi faptul că 
soclul a venit de la Bucureşti, vopsit în mod grosolan, pentru că buricele degetelor picioarelor 
sunt şi ele atinse de culoarea neagră, această greşeală fiind remediată odată cu restaurarea. 

Astfel se prezintă astăzi originalul de la UMF din Cluj, cu toate datele lucrării originale, brațul 
drept sectionat de la jumătatea distanţei dintre umăr şi cot, cutia de lemn cu profil personalizat 
şi rotite, contrafortul îmbinat prin nituire, urma vizibilă a inscripţiei, dar cu o culoare nouă, 


destul de puternic cosmetizată. 
Copii 
La Facultatea de medicină de la Cluj, mai găsim alte două câpii ale Ecorseului, dintre care doar 


una completă, celei de a doua lipsindu-i torsul. Ele prezintă o diferenţă vădită fata de original, 


în sensul că relieful fibrelor musculaturii nu mai este aşa de vizibil ci mai atenuat din cauza 


Copia ecorseului de la Cluj, aflata la Universitatea de Medicina si Farmacie /foto Elena Dumitrescu, anul 2010. 


Una din copiile Ecorseului aflate la Universitea de Arte din Cluj / foto Radu Morar, anul 2011. 

multiplicării, culoarea este puternică, şi ea suplineşte în mare parte striatiile musculaturii. 
Exemplarele sunt sectionate la nivelul bazinului, iar brațul drept este sectionat imediat sub 
muschiul deltoid, aşa cum apare la toate copiile. Ca semn de identificare a exemplarelor turnate 
de Prof. Lövith putem remarca insertia contrafortului de susținere din partea posterioară a 
personajului care se realizează în fesa dreaptă și nu în zona lombară. Toate cele patru exemplare 
văzute de noi, cele două de la medicină şi cele două de la Arte Plastice din Cluj au acelaşi mod 
de inserare a contrafortului. Şi exemplarele care sunt multiplicate de atunci la Cluj au aceeaşi 
modalitate de insertie a contrafortului lăsată moştenire de Prof. Lovith, avem în acest sens 
exemplul Ecorşeului de la Studioul de Arte Plastice al Armatei. 

Universitatea de Arte din Cluj mai posedă două câpii, sau cel putin atâtea am putut identifica 
la momentul cercetării. Ele datează tot din aceeaşi perioadă probabil şi au fost multiplicate în 
negativele realizate de Prof. Egon Lövith. Cele două exemplare sunt albe şi unul se află în labora- 
torul de anatomie al Școlii fiind destul de deteriorat iar celălalt la Departamentul de sculptură. 
Cel aflat la Departamentul de sculptură este complet, cu braţe şi în stare bună de conservare. 

Universitatea de Arte din Cluj, multiplică în timp, după cum spuneam, o serie de ecorşee 
destinate studiului pentru instituţii de învățământ artistic din ţară. Am notat proveniența, în 
anii '80, tot din aceeaşi sursă, a exemplarului aflat astăzi la Studioul de Arte Plastice al Armatei 
din Bucureşti, şi la Târgu Jiu, provenit din muzeul anatomic al Dr. Gomoiu de la Craiova. 

Graţie DI. Prof. Radu Moraru, de la Universitatea de Arte, avem o listă a altor cinci copii realizate 
în timp la Cluj si distribuite în ţară. În anul 1995 un exemplar este dat Liceului de Muzică şi Arte 
Plastice din Alba lulia; în anul 1996 un altul merge la Facultatea de Muzica şi Arte Vizuale de la 
Universitatea din Pecs; în 1999 alt exemplar la Liceul de Artă „Corneliu Baba” din Bistriţa; în 2007 
alt exemplar este dat Liceului de Artă „Aurel Popp” din Satu Mare; iar în 2011 un altul ia drumul 


spre Bucureşti în cadrul Universităţii, la Facultatea de Teologie Ortodoxă „Patriarhul Justinian”. 


Concluzii 


Pornind in cercetarea noastra de la informatiile date de Petre Oprea, G. Oprescu, V.G. 
Paleolog şi completate de cercetarea lui Barbu Brezianu, şi bazându-ne in mare parte pe căile 
deschise în această direcție, am încercat să dezvoltăm şi să lămurim într-o oarecare măsură 
comentariile care s-au făcut pe marginea acestei opere şi a copiilor ei. 

Putem spune că acest studiu lămureşte în primul rând preblema exemplarelor existente 
din lucrarea lăsată de Constantin Brâncuşi. Studiul cuprinde o analiză completă a originalelor 
existente, realizată la fata locului şi completată cu o bogată documentare fotografică, ce din 
motive lesne de înţeles nu a putut fi cuprinsă integral în paginile acestui studiu. 

Cercetarea întreprinsă la fata locului şi în arhivele fiecărui oraş care deţine câte un exemplar 
din Ecorşeu ne-a oferit posibilitatea completării informaţiilor care apar în biografiile lui Brâncuşi. 
Analiza obiectivă pe care o facem pentru fiecare exemplar în parte, lămureşte, spunem noi, 
ambiguitățile, speculaţiile şi supozitiile care s-au făcut în timp legate de exemplarele realizate 
de Brâncuşi. 

De asemenea, prezentarea contextului socio-cultural şi a relaţiilor pe care Brâncuşi le-a 
avut cu profesorul său de anatomie Dr. Dimitrie Gerota, ne dă posibilitatea să avem o imagine 


mai amplă a momentului apariţiei acestei lucrări şi mai ales a importanţei sale în peisajul 

artistico-didactic al acelor timpuri. 

Credem că strădania noastră de a aduna tot ce s-a scris important despre acest subiect şi 
de a completa, în măsura accesului la informaţii, golurile privind o analiză obiectivă a fiecărui 
exemplar catalogat, poate fi un important punct de plecare pentru o şi mai aprofundată 
cercetare a acestui frumos subiect. 

Deşi în biografiile şi studiile operei lui Brâncuşi această lucrare este amintită uneori destul de 
sumar, ea deschide prin problematica subiectului său un orizont care nu fusese exploatat până 
la acea dată în preocuparea plasticii româneşti, atât în plan artistic, cât şi în plan didactic. 

Ecorşeul rămâne o operă importantă a genului, dar mai ales, o lucrare pe care însuşi Brâncuşi 
o consideră, în schiţele sale autobiografice din perioada maturității artistice, ca fiind o lucrare 
de căpătâi pe care o lasă moştenire şcolii de la Bucureşti. Este o sculptură care presupune 
numeroase cunostiinte anatomice la care se poate lesne observa capacitatea autorului de a 
găsi dincolo de natura subiectului, armonia şi perfecțiunea plastică specifică sculpturii antice. 

O putem considera olucrare de referinţă a perioadei sale de formare artistică mai importantă, 
considerăm noi, ca studiile după antici ale căror reprezentări sau fotografii ne-au rămas. 

De altfel însuşi Brâncuşi considerând-o un reper important al artei sale, doreşte expunerea 
fotografiei ei în noiembrie 1933 la expoziția organizată la Brummer Gallery din New York. 

Acest reper plastic pentru care a depus un deosebit efort în anii studenţiei sale la Bucureşti, 
ne rămâne moştenire, marcând alături de ansamblul de la Târgu-Jiu cele două puncte, de 


început şi de sfârşit, al căutării şi desăvârşirii întregii sale opere sculpturale. 


Cronologia si profesorii catedrei de anatomie artistica 
de la infintarea ei pana în zilele noastre 


Încă dela înfiinţarea şcolii de artă dela Bucureşti, în 1864, Theodor Aman a gânditstructurarea 
materiilor de studiu astfel încât în programă să apară obligatoriu şi cursul de anatomie. „Amu 
onorre a vă face cunoscutu că la 15 Decemvrie fiindu zio decisă pentru deschiderea şcâlei de 
Belle-arte, este de neapărată trebuinta ca şi cursul de Anatomie să'nceapă tot deodată”! 

Directorul „ Va ingrigi ca un cursu d'Anatomie să fie dispusu la şcâla de Medicină pentru 
elevii artişti, pe saptamina de doa ori. 118, sarcina îi revenea prin regulamentul prospetei şcoli 
înfiinţate. Cursul se ţinea de două ori pe săptămănă, în primii doi ani de studiu, iar mai apoi, 
când numărul anilor de studiu creşte de la 3 la 5 ani, anatomia se învăţa în primii trei ani de 
şcoală. 

Cu toate greutățile întâmpinate şi schimbările de regulamente suferite în tot acest răstimp, 
cursului de anatomie i se acordă o importanță majoră, astfel că programa este îmbogăţită 
treptat, de toate personalităţile medicinei româneşti care se perindă vreme de aproape 150 


de ani, la această importantă catedră. 


117. lonescu Adrian-Silvan, op.cit., pag 146. 
118. lonescu Adrian-Silvan, op.cit., pag 335. 


Vechea cladire unde se tinea cursul de anatomie, aflata pe strada Calea Grivitei 22, daramata in 1983 / foto Arhiva 
personala Simion Moldovan. 


1864-1867 


În 1864 se face propunerea pentru Dr. Alexandru Marcovici care acceptă sa facă acest curs 
gratuit urmând ca în cursul anului următor să fie prins în buget şi remunerat pentru prestaţia 
sa. Aman a numit un eminent doctor, pentru această funcție, însă pentru început se pare că nu 
a avut noroc de un dascăl devotat acestei catedre proaspăt înfiinţate. În mai 1866, nemulţumit 
de lipsa profesorului, şi de faptul că nu răspundea apelurilor sale de a anunţa cauza absentelor 
repetate, Aman informează ministerul, iar in 24 oct 1867'' propune alt doctor pentru 
respectiva catedră în locul Dr. Marcovici „ce se socotește ca demissionatu de vreme ce lipseşte 
de unu timpu îndelungatu fără causa bunei cuvintata lasindu şcâla să suffere”. 

Dr. Alexandru Marcovici (1835-1886) doctor cu o reputaţie deosebită în acele timpuri, îşi 
ia bacalaureatul şi face facultatea de medicină la Paris, iar în 1864 îşi ia tot acolo, şi doctoratul 
„cu mare laudă” 1%. Se întoarce în tara unde este numit medic al poliţiei sanitare din Capitală, 
apoi în acelaşi an, în septembrie, este numit profesor de patologie şi terapeutică generală în 
locul Dr. Polyzu iar în 1865 este „trimis în misiune în Rusia, unde bântuia tifosul”. Tot în acelaşi 
an este numit medic legist al Direcţiei sanitare, iar din anul 1867 până în anul 1883 este 
medic primar al spitalului Colțea. Odată cu inflintarea Facultăţii de Medicină de la Bucuresti 
(2 noiembrie 1869) îl găsim în lista primilor şapte dascăli ai acestei instituţii, ca profesor de 
clinică medicală şi terapeutică. Este numit în acelaşi an membru în consiliul superior de 
instrucţie publică şi în consiliul sanitar superior. A fost pentru mulți ani delegat la congresele 
internaţionale de medicină, iar în 1875 la Bruxelles a fost ales preşedinte de onoare. În 1883 
a fost Efor al spitalelor civile, precum şi senator şi deputat, bucurându-se de o reputaţie 
deosebită în relativ scurta sa viata. 


119. A.N.I.C.- M.C.I.P., dos. 114/1867, fila 159. 
120. Gomoiu Victor, Repertor de medici, farmacişti, veterinari (personalul sanitar) din ținuturile Româneşti, Editura Presa, 
Brăila, 1938, pag.264. 


Alexandru Marcovici/ 
foto Biblioteca 
Academiei Române. 

Nicolae Măldărescu / foto Victor Gomoiu 
Repertor de medici, farmacişti, veterinari 
(personalul sanitar) din ţinuturile Româneşti. 


1867-1871 


La data de 5 dec 1867 Aman trimite Ministrului o scrisoare prin care înştiințează conducerea 


că Dr Marcovici nu mai primea diurnă din aprilie 1866 iar Dr. Măldărescu începe să funcționeze 
de la 1 decembrie 1867. 

De această dată şcoala are ceva mai mult noroc în persoana Dr. Nicolae Măldărescu care 
din 1867 până în 1871 va fi dascăl al acestei catedre. 

Nicolae Măldărescu (1842-1927) un foarte serios şi punctual medic, intră în decembrie 
1855 ca elev la şcoala de “felceri ostăşeşti (a lui Davila)” unde termina ca premiant. În 1860 
este înaintat ca medic de batalion cl. Il., iar în 1863 devine licenţiat în medicină şi obţine titlul 
de liberă practică. În 1865 îşi ia doctoratul în medicină, la Paris, revine în ţară şi un an mai 
târziu îl găsim medic secundar iar din 1867 medic primar la spitalul Colentina. Este fondator 
alături de alti doi renumiţi medici Chernbach şi Vellenu, a publicaţiei “Revista medicală din 
Bucureşti” iar mai apoi al publicatiei“Analele medicale române”. A fost un renumit profesor de 
farmacologie, iar pe data de 4 octombrie 1902 îl găsim ales în funcția de decan'? al Facultăţii 
de medicină din Bucuresti, funcţie pe care o va ocupa aproape 14 ani. 


121. A.N.I.C.- M.C.I.P, dos. 114/1867, fila 168. 

122. Gomoiu Victor, op.cit., pag.259. 

123. Serviciul Municipiului Bucuresti al Arhivelor Nationale (SMBAN), fond. Universitatea Bucuresti-Rectoratul, 
dos.5/1901-1903. 


lon Polyzu/ detaliu din pictura realizata de 

A. Banulescu, in anul 1888 

reprezentând „Profesorii şi elevii Şcolii de Belle- 
Arte din Bucureşti” 

/ colecţia Muzeului UNARTE Bucureşti. 


1871-1897 


Începând cu finele anului 1870 catedra de anatomie artistică a şcolii de Belle Arte este 
ocupată de lon Polyzu!'%.E| va funcţiona la această catedră vreme de mai bine de 25 de ani. 
Nu avem foarte multe date de arhivă despre activitatea doctorului la această catedră, însă 
portretul lui apare la loc de cinste în pictura lui Alexandru Bănulescu, “Profesorii şi elevii Şcolii 
de Belle-Arte din Bucureşti” în 1888, alături de însemnele profesiei sale, un craniu şi...., 

lon Polyzu (Polisu) (1840-1915) a studiat medicina la Viena, iar în 1862 obține titlul de doctor 
în medicină si chirurgie. În ianuarie 18631 este numit medic şef al biroului IV, din cancelaria 
Direcţiei generale a serviciului sanitar şi tot în acelaşi an dă consultaţii gratuite la dispensarul 
spitalului Colțea. Publică un valoros studiu intitulat “Tablou general de mişcarea epidemiilor 
de cholera’ în calitatea sa de secretar în consiliul superior. 

Este un cadru didactic de nădejde al şcolii pentru că el substituie atributiunile directorului 
când acesta este nevoit sa plece o perioadă de timp. Se retrage din şcoală odată cu pensionarea, 
în locul lui ministerul aprobând fără ezitare, cererea Dr. Gerota. “Subsemnatul Doctor în 
medicină ....cu ondre vă rog sé bine voiti a-mi încredința suplinirea catedrei de anatomie, 


devenită vacantă prin retragerea titularului. 128 


124. Şorban Raul (coord. ), op. cit., pag. 27. 
125. Gomoiu Victor, op.cit. , pag.340. 
126. A.N.I.C.- M.C.I.P, dos. 216/1897, fila 192. 

Dr. Gerota, anul 1935 
/ foto Arhiva personala Dr. lon Gerota. 


1897-1914 


Din anul 1897 catedra de anatomie se imbogateste cu unul dintre cei mai valorosi profesori ai 


scolii, Doctorul Dimitrie Gerota. 

Dimitrie Gerota (1867-1939) renumit om de ştiinţă, medic şi chirurg. A facut “Liceul Carol |” 
la Craiova, şi a studiat medicina la Bucureşti. În 1890 reuşeşte primul la concursul de anatomie 
patologică, pentru premiul “Prof. dr. V. Babeş”!% iar din 1893 câştigă bursa“Raducanu-Simonide” 
şi pleacă în Franţa si Germania, pentru completarea studiilor. Se întoarce în tara si este numit 
profesor la Şcoala de Belle-Arte din 1897. În 1913 după o lungă aşteptare primeşte numirea 
la a doua catedră de anatomie topografică, unde înființează un laborator pe care-l dotează 
aproape exclusiv din banii lui şi de unde va ieşi la pensie în 1937. Este membru corespondent 
al Academiei Române din 1916 şi publică numeroase lucrări ştiinţifice care constituie şi astăzi 
bazele studiului în anatomia şi fiziologia vezicii urinare, a rinichiului sau a vaselor limfatice. 
Înființează un sanatoriu propriu, în anul 1909;spital particular pentru boale chirurgicale şi 
faceri” unde erau operati “bolnavii care vor putea plăti, cit şi dintre aceia care nu vor putea 
plăti”, studenți, profesori sau alte categorii sociale. Este un activ medic de front şi duce o 
intensă activitate socială şi sunt cunoscute luările sale de poziţie împotriva guvernantilor care 
nu erau adevărații reprezentanţi ai poporului. 

Deschide seria celor mai pasionaţi profesori de anatomie ai şcolii de arte activitatea sa de 


aproximativ 18 ani la acestă catedră, lăsând numeroase consemnări în documentele vremii. 


127. Atanasiu lon, op. cit., apud. Brătescu Gheorghe, op. cit., pag. 415. 


Nicolae Duma 
/ foto Arhiva UNARTE Bucuresti. 


1914-1920 


La începutul acestei perioade, activitatea şcolii se desfăşoară cu mari întreruperi. Este perioada 
Primului Război Mondial, timp în care o parte din atelierele şcolii, fie lucrau pentru Crucea roşie 
fie încercau diverse activităţi în refugiul de la laşi. În această perioadă conducerea catedrei este 
preluată de dr. Nicolae |. Duma. 

Nicolae |.Duma (1863-1941) a absolvit in 1882 liceul “Sfântu Sava” din Capitală şi a studiat 
medicina la Paris. Se întoarce în ţară şi este numit şef de lucrări anatomice la Facultatea de 
Medicină din Bucureşti, funcţie pe care o ocupă din 1893 până la pensionare în 1920. A fost 
medic primar la Spitalul Filantropia, inspector al Eforiei spitalelor şi inspector general sanitar 
până în 1910. Este bun prieten al familiei Brătenilor alături de care face şcoala în tara şi la Paris şi 
cu care întreține o relaţie strânsă pe tot parcursul vieții. 

Dr. Duma părăseşte catedra din 13 noiembrie 1916'% ca medic mobilizat „însărcinat cu 
conducerea spitalului 250 din Vaslui”, şi solicită reluarea activităţii cu începere de la 1 iulie 19181%, 
până în 1920. 

În albumul omagial al Institutului „Nicolaie Grigorescu” apare consemnat faptul că în timpul 
războiului, în cataloage, a figurat predând anatomie artistică, Dr. Paul Popescu-Molda'%. Nu am 
găsit date despre doctorul respectiv dar am întâlnit pictorul Paul Popescu-Molda, pictând în 
anul 1929 biserica Sfântul Elefterie Vechi. Credem că este vorba de aceeași persoană care ocupă 


pentru scurt timp interimatul catedrei de anatomie artistică. 


128. A.N.I.C.- M.C.LP., dos. 254/1917, fila 5. 
129. A.N.I.C.- M.C.LP., dos. 369/1918, fila 33. 
130. Şorban Raul (coord. ), op. cit., pag. 69 

Francisc Rainer 


1921-1938 


După război, vreme de aproape 17 ani, un alt mare om de cultură si mare medic a preluat 
catedra de anatomie a şcolii de arte, Dr. Francisc Rainer. 

Francisc Rainer (1874-1944) a fost un important om de ştiinţă, medic şi anatomist român, 
creatorul școlii de antropologie din Bucuresti. În 1937 înființează la Bucuresti unicul Institut de 
Antropologie, pe care l-a conceput în detaliu de la construcție, până la principalele direcții de 
cercetare, şi care au plasat antropologia românească printre cele mai moderne şcoli pe plan 
international. Scoala o face la lasi si Bucuresti unde în 1892 se înscrie la Facultatea de Medicină. 
Încă din facultate (1894) este primit de profesorul Al. Obregia ca preparator în laboratorul 
Catedrei de Histologie. Îşi continuă specializarea în Elveția, Germania, Anglia si Grecia după care 
isi ia doctoratul in 1903. În 1920 este transferat în calitate de profesor, apoi sef la catedra de 
anatomie si embriologie la Facultatea de Medicina din Bucuresti. Acolo a reformat si dezvoltat 
învățământul, insistând asupra insusirii anatomiei „pe viu” Astfel el pune pe frontispiciul 
institutului de anatomie, textul „anatomia este ştiinţa formei vii”, iar pe intrarea în sala de disectie, 
„Studiul oaselor şi al cadavrului este pregatitor pentru studiul omului viu”. 

În calitate de profesor al catedrei de anatomie artistică, “a conceput învăţământul anatomiei 
artistice ca un învățământ bazat practic pe desen. El urmărea să obţină, alături de cunoştinţele 
tehnice, şi educaţia simţurilor, formarea spiritului de observație şi a deprinderilor exprimării 
plastice. 

O latură importantă a învățămîntului anatomo-artistic a lui Rainer au constituit-o cursurile 
de morfologie şi fiziologie artistică, cu aplicaţii în arta plastică. Potrivit principiului său didactic, 
Rainer a folosit pentru aceste cursuri o documentare vastă asupra operelor de artă plastică, 
cuprinzind peste 5000 de reproduceri, în special din plastica antichităţii” '°' 

Prin această abordare nouă cursul de antomie se impune ca o materie aflată în slujba formării 


artistice a tinerelor generații. 


131. Şorban Raul (coord. ), op. cit., pag. 91. 


1939-1941 


In perioada premergatoare celui de al Doilea Razboi Mondial, la catedra de anatomie 
umană îl găsim pe Dr. Horia Dumitrescu (din martie 1941). 

Horia Dumitrescu este unul din cercetătorii marcanţi, angajaţi în laborioasa muncă 
întreprinsă de către Institutul de Antropologie fondat de Francisc Rainer. Este, ca şi mentorul său 
de altfel, profesor la Facultatea de Medicină şi la Facultatea de Educaţie Fizică şi Sport. Publică 
lucrări de neuromorfologie şi antropologie, colaborează la realizarea „Atlasului antropologic 
al olteniei” şi publică în 1939 „Elemente de Anatomie Umană” un cuprinzător studiu despre 
corpul uman. El,,suplineste catedra de An. umană de mai multi ani în mod gratuit, punind la 
dispoziţia Academiei şi sala Dsale de cursuri” 132 

Tot în această perioadă găsim şi o listă de propuneri pe care rectorul de atunci, pictorul Camil 


Ressu o face pentru această catedră în care este nominalizat pe lângă alţii şi Gheoghe Ghitescu. 


1942-1943 


În această tulbure perioadă pentru şcoală apare pe ştate la începutul anului 1942, Dr. Atanasiu 
Mircea. 

Mircea Atanasiu este Doctor în medicină şi absolvent de Arte Frumoase la Berlin, după cum 
reiese din memoriul trimis către Rectorul şcolii de atunci pictorul Eustațiu Stoenescu. A fost 
numit de Consiliul Profesoral de la Academia din Berlin “Asistent însărcinat cu prelegeri, 
pe lângă catedra de Anatomie Artistică. ... Mi s'a încredințat această sarcină numai în urma 
muncei depuse şi a lucrărilor originale caracterizate elogios de Academie (planşe pentru curs, 
material didactic documentar strâns în Muzeele din Germania, Franţa. Italia, etc.) Reîntors în 


tara el ocupă ca suplinitor această catedră vacantă de la anatomie umană, fără a profesa în alt 


132. A.N.I.C.- M.C.I.P., dos. 1050/1941. 


Ecorseul Brancusi- Gerota 


— 
— 
oo 


cronologia si profesorii catedrei de anatomie artistica 


loc. În ciuda numeroaselor scrisori de la Minister de a se titulariza cineva, se refuză diversele 
propuneri. Este menținut şi aprobat, de către minister, ca suplinitor al catedrei de Anatomie 
umană, pe anul 1942-1943. 

La începutul anului 1943 şcoala propune modificarea titulaturii catedrei din Anatomie 
umană în Anatomie artistică, modificare care urma să apară în anteproiectul regulamentului 
„Şcoalei Superioare de Arte Frumoase din Bucureşti”. 

În luna februarie a anului 1943 Dr Atanasiu este mobilizat iar în locul lui este recomandat 
Dr. St. Jianu Ministerul nu aprobă plata înlocuitorului din bugetul său, pentru că deşi Dr. 
Atanasiu lua soldă militară, locul lui nu figura liber, şi recomandă ca înlocuitorul să fie plătit din 
fondurile şcolii. În luna august dr. Atanasiu revine însă rămâne până în luna octombrie, pentru 
că începând cu luna noiembrie este recomandat către minister spre aprobare ca suplinitor, Dr. 
Ghitescu Gheorghe. Ministrul aprobă imediat propunerea cu începere de la 1 noiembrie iar Dr. 


Ghitescu este plătit ca titular începând cu luna decembrie a anului 1943. 


1943-1978 


Urmează o perioadă de mari schimbări în învățământul artistic românesc şi nu numai. 
Catedra de anatomie artistică este preluată aşadar de Dr. Gheorghe Ghitescu, care alături de 
înaintaşii săi ce au ocupat această funcție, se dovedeşte a fi, vreme de aproape 35 de ani, 
printre cei mai devotați şi pasionați profesori ai şcolii. 

Gheorghe Ghitescu (1915-1978), doctor în medicină cu specializarea cardiologie, licenţiat 
în filosofie şi în arte plastice, ocupă funcţia de decan al Facultătii de Arte Decorative între anii 
1952-1954 şi cea de şef de catedră al disciplinelor tehnico-teoretice între anii 1964-1973. 

Este nepot după mamă al pictorului Nicolae Grigorescu, şi moşteneşte o deosebită carismă 
pentru această profesie, astfel că în cursurile sale cunoştinţele de anatomie artistică sau 


canoanele antropologice, erau urmărite de către studenți în diverse reprezentări ale artei de-a 


Profesorul Gheorghe Ghitescu 
/ foto Arhiva UNARTE Bucuresti. 


Gheorghe Ghitescu intre studentii de la arte 
plastice / foto Arhiva UNARTE Bucuresti. 

lungul veacurilor, în interpretările specifice diferitelor şcoli, stiluri sau curente. Publică începând 
cu mijlocul anilor '60 in revista “Arta”, o serie de eseuri dedicate unor mari personalități ai artei 
universale sau diverse lucrări de critică sau estetică. 

Preocuparea sa permanentă pentru formarea unui curs de anatomie specific şcolilor de 

artă, se concretizează începând cu anul 1963 odată cu publicarea primului volum din lucrarea 
“Anatomie artistică”, în următorii doi ani urmându-le şi celălalte două volume. 
Lasă o impresionantă lucrare intitulată“Antropologie artistică” ce-i va fi publicată după moarte, 
de către soţia sa, lulia Aurora Ghiţescu-lstrati, eminent chirurg şi stomatolog, alături de care 
lucrează şi la elaborarea primelor două volume ale anatomiei. Îi are ca asistenţi la catedră, 
pentru o scurtă perioadă de timp (1950-1951) pe sculptorul Ovidiu Maitec, apoi tot pentru 
o scurtă perioadă pe antropologul Marta Dumitrescu iar pentru o perioadă de patru ani din 
1957 până în anul 1961, pe sculptorita Geta Caragiu. 

Eruditia şi profesionalismul său, în acest domeniu, se concretizează în îndrumarea realizării 
celui de al doilea ecorşeu, destinat studiului anatomiei artistice în şcoala de la Bucureşti alături 
de sculptorita Geta (Georgeta) Caragiu în anul 1956. 

Realizat cu scop anatomo didactic, ecorşeul modelat de Geta Caragiu, se definitiva, şi el, la 
finele a doi ani de muncă, a numeroase disectii şi a asimilării unei noi ştiinţe, împletite pasager 
cu cea a sculpturii. Pentru acest studiu s-au turnat multe mulaje după cadavre, care au fost 
realizate de către sculptorita alături de Prof. Ghitescu, pentru ai servi ca material didactic la 
modelarea ecorşeului. Dintre ele, multe au supravieţuit până în zilele noaste în laboratorul de 
anatomie artistică. 

Sculptorita Geta Caragiu ne mărturiseşte că poziția ecorşeului a fost aleasă de Dr.Ghitescu, 
dincolo de ratiunile echilibrului plastic, pentru a avea o schemă clară a reperelor anatomice 
care trebuiau insusite de tinerii studenţi la arte plastice. În volumul doi al Anatomiei Artistice, 


Dr. Ghitescu notează în dreptul acestui ecorşeu “Personajul este reprezentat în stațiunea tip 


Geta Caragiu modelând cel de al doilea ecorseu al Școlii de Arte de la Bucuresti, în anul 1956 
/ foto Arhiva personală Geta Caragiu. 

concordant”. Bratul ridicat al ecorşeului servea exemplificării mușchilor axilei şi a imaginii 
de ansamblu al toracelui, lucru care nu se putea vedea foarte clar pe ecorşeul realizat de 
Brâncuşi în colaborare cu Dr. Gerota. Poziţia omului ecorşat era una comună, pentru mişcare 
sculptorita servindu-se de modelele vii, aflate în şcoală la acea vreme, şi nu de vreun mulaj 
al unei statui antice, aşa cum făcuse Brâncuşi. Ecorşeul este turnat de celebrul turnător 
şi formator în ipsos, Bartoluzzi, care era tehnician al şcolii la acea vreme. Geta Caragiu ne 
relatează că munca de după turnare a fost aproape la fel de anevoioasă, deoarece multe din 
detaliile anatomice au fost lucrate ulterior pe originalul de ipsos. Această muncă minuțioasă 
era cea care dădea, exemplarelor multiplicate ale ecorşeului, calitatea plastică şi anatomică. 
Am arătat anterior că cel mai probabil şi în cazul ecorşeului lui Brâncuşi, munca de finisare a 


detaliilor a fost realizată de autor. 


Vechea clădire a anatomiei aflată pe strada Griviței 22, dărâmată în 1983 / foto Arhiva personală Simion Moldovan. 

Dan Cristian Popescu 
/ foto Arhiva personala Ovidiu Croitoru. 


1978-2006 

După dispariţia Profesorului Ghitescu, la Catedra de Anatomie Artistică a Institutului 
“N.Grigorescu” rămâne Dr. Dan Cristian Popescu, prezent cum spuneam anterior, ca asistent 
din anul 1961. 

Dr. Dan Cristian Popescu (n. 1935) medic, cu doctorat în anatomie şi absolvent al 
Institutului de Arte Plastice, cu specializarea pictură, continuă direcția lăsată moştenire de Dr. 
Ghitescu, având aceeaşi rigoare şi determinare în a-i călăuzi pe studenți în însuşirea corectă 
a elementelor anatomice ale corpului uman. Lasă un curs de ergonomie şi unul de anatomie 
artistică pentru studiul studenților. 

Între anii 1990-1992 îl are ca asistent la catedră pe Cezar Atodiresei (n. 1954) absolvent 
de pictură, după această perioadă la catedră venind ca asistent Andra loana Panduru (asistent 
titular din 1993). 

2006 până în prezent 


După ieşirea definitivă a Dr. Dan Cristian Popescu de la catedră (se pensionează în anul 
2005 dar mai rămâne un an la plata cu ora), catedra este preluată de Andra loana Panduru 
(n.1965) absolventă a Facultăţii de Arte Decorative. Este prima femeie care ocupă acest post, 
de la infintarea catedrei de anatomie a şcolii de arte din Bucuresti. 

Îl are ca asistent pe Mihai Nicolescu (n.1970) absolvent al secţiei sculptură, care face parte 
din corpul profesoral al catedrei de anatomie din anul 2000. 

ANIC- Arhivele Nationale Istorice Centrale 

MCIP- Ministerul Culturii şi Instructiunii Publice 

MNAM- Muzeul National de Artă Modernă (Paris) 

MCNC- Ministerul Culturii Naţionale şi al Cultelor 

DJAN- Direcţia Judeţeană a Arhivelor Naţionale 

BAR- Biblioteca Academiei Române 

anexa 1 


Domnule Ministru, 


Atelierul în care lucrează elevele acestei scdle- instalat în una din sălile de jos ale Pinacotecei- 
a fost înzestrat la înfiinţarea lui cu busturi, ornamente şi diferite fragmente; acum însă când 
elevele au înaintat în studii au neapărată nevoie şi de statui antice, după care să-şi com- 
pleteze studiile prevăzute în regulament. 
Şi cum şc6la nostra nu posedă de cît numai cîte un singur exemplar din acele statui, am 
convenit cu un turnător să ne reproducă aceste modele în număr de 11 adică: Apolon, Achile, 
Antinous, Ariana, Copilul cu Lebăda, Diana, Faun cu flueru, Gladiatoru, Mercur în repaus, 
Venera de Medicis şi Venera de Millo, pentru suma de lei 1650- sumă ce este mai avantagi6să 
fata de preţul cu care s'au cumpărat aceste modele de la Paris. 
Pentru aceasta, am onóre a Vă ruga DI. Ministru să bine-voiti a lua în considerație cele expuse 
mai sus, acordându-ne suma de 1650 lei pentru acele statui de cari avem absolută trebuinta. 
Director G.D. Mirea 


(A.N.I.C., M.C.LP., dosar 848/1903, filele 155, 156 


anexa 2 


Domnule Ministru, 


Noi elevii «Şc6lei de Belle Arte din Bucureşti» constituiți de curând în societate, sub presidentia 
Domnului Director, cu cel mai profund respect venim prin aceasta, a vă ruga să bine-voiti a da 
ascultare, modestei ndstre cereri: 

Scola nostra, fiind lipsită de mijloacele materiale de cari noi avem absolută nevoie, între alte 
multe, ne lipseşte; «planşe şi ecorşiuriartistico-anatomice» după cari să ni se explice formele 
corpului omenesc; ceia-ce face ca cursul de anatomie-artistică, să fie imposibil de inteles- de noi 
elevii- cu totă munca ce ne depunem şi cu tot zelul şi înteresul ce-şi dă Domnul Profesor pentru 
acest însemnat curs. 

Anatomia fiind un studiu eminamente practic -întocmai ca şi desenul- avem nevoie de forme 
plastice, bine precisate, din acest punct de vedere. 

Un coleg al nostru, de curând absolvent al sectiunei de sculptură - d C. Brancusi- a făcut un 
studiu anatomic servindu-i ca model statua «Antinous»-un studiu care merită tâtă atentiunea, 
de 6re-ce este făcut sub conducerea Dlui prof. respectiv Dr. D. Gerota, - servindu-se de studii 
îndelungate, după cadavrele ce i s'au procurat la Disecţia- Facultatei - de -Medicină şi care 
ecorşiu dacă -l'am avea în timpul anului, înaintea n6stră la explicațiile Dlui. prof.- ne-ar înlesni 
forte mult, înțelegerea formelor artistice- ale omului din punctul de vedere anatomic. 

Cum însă; atât Scola cât şi Societatea ndstra, ne dispunând de fonduri; apelăm la bună-voinţa 
Domniei-V6stre şi suntem siguri Domnule Ministru că în interesul studiilor artistice, veţi bine-voi 
a dispune, o modestă sumă, pentru cumpărarea acestui «Ecorşiu»- atât de necesar noue. 


Primiti vă rugăm Domnule Ministru asigurarea osebitului nostru respect. 


Secretar: Const. lonitu 
Bucureşti 14 Mai 903. 
Domniei Sale 
Domnului Ministru al Cultelor şi Instrucțiunii Publice 
(A.N.I.C., M.C.LP., dosar 259/1903, filele 33 48) 

Domnule Preşedinte, 


Subsemnatul sculptor, diplomat al şcoalei de arte frumoase din Bucureşti, plecînd în străinătate 
în viderea studiilor şi cum situaţia mea bănească e dintre cele mai îngrijorătoare, am pus în 
vînzare ultima reproducere după un,,écorché” (după statuia Antinous), lucrat sub conducerea 
d-lui dr. Gerota; cum însă după o dureroasă experianta am convingerea că lucrările de artă, la 
noi în tara, nu prea găsesc cumpărători, căci în citi-va ani n-am putut plasa de cît 2 reproduceri 
la Ministrul Instr. Publice şi 1 la Inst. Med. Militar, situaţia mea însă cerînd o plecare cît mai 
grabnică, în chinul meu sufletesc, m-am oprit poate la fericita idee, că în locaşul «Societăţii 
stud. în medicină» ar trebui să fie aşezat ultimul exemplar reprodus după pomenitul écorché. 
Şi socot, că nici nu s-ar pute alt-fel, căci e de ajuns să am în videre motivele de acţiune, treburile 
Societ. stud. în med., rezultatele căpătate de ea în împrejurările grele de la noi, pentru ca să-mi 
pară firească acceptarea ofertei mele, écorché-ul cadrînd minunat cu mareata bibliotecă, cu 
colecţiile Societăţii, par-că asteptind privirile scrutătoare ale membrilor ei! 

Să mai spun, că pretenţia mea bănească e dintre cele mai modice? Nu mai e nevoie, lucrul se 
înțelege. 

Simtindu-ma uşurat sufleteşte la gândul acceptării ofertei, ce v-am făcut, primiţi d-le preşedinte 
salutările mele. 

C. Brâncuş. Bucureşti, 17 Mai 1904 


(Cerere adresată Societății studenţilor în medicină din Bucureşti, înregistrată la societate sub 
nr. 102 din 18 mai 1904 şi avizată favorabil de comitetul societăţii în şedinţa de la 23 mai 1904, 
proces verbal nr. 19, pct. 5. Documentul erte păstrat în arhiva documentară a Catedrei de 
istoria medicinii de la Facultatea de medicină din Craiova, şi a fost publicat în anul 1981 de lon 
C. Bercuşi în articolul intitulat „Legăturile lui Brâncuşi cu medicii şi medicina” publicat în cartea 
„Trecut şi viitor în medicină- studii şi note” sub îngrijirea lui Gh. Bratescu, şi de asemenea în anul 


1982 sub numele de „Cerere manuscris C. Brâncuşi” în Almanahul Ramuri de la Craiova.) 


anexa 4 
Certificat 


Prin care se atestă că Dnul Const. Brâncuşi, român, nascut in comuna Pestisani (Gorjiu) la 
1876 Februarie 21, este elev al şcâlei de Bele-Arte din Bucureşci, unde urmeză regulat si 
cu distinctiune cursurile sectiunei de sculptură; şi la concursurile depuse pană în present a 
obţinut recompensele următoare: 
Medalia bronz la Antic bust sculp. 

7 » „ Cap de expresie 

" »  „ Anatomie 
Mentiune onor la Antic bust 

» n n figura 

" » » Natură sculptură 

P „ » cap de expresie 

n » » Compositie şi 

” » » Anatomie 
In vacantaacestui an fiind autorisat consiliul şcolei să termine studiul de Anatomie recompensat, 
a lucrat şi lucreză şi în present în atelier. 
Pentru care i s‘aliberat acest certificat. 

Director G.D.Mirea 
Bucuresci 1901 Aug.28 
No.199 


(DJ.A.N. Dolj fond Epitropia Bisericii Madona Dudu, dosar 62/1901, fila 7) 


—> 
or 
= 


Ecorşeul Brâncuşi- Gerota 


anexe 


anexa 5 
27 Noembrie 1904 


Domnul Ministru 


Domnii A. Tzigara Samurcas profesor de Estetică și Istoria Artelor si Dnul.Dr. D Gerota profesor 
de Anatomie la scéla nóstră Naţională de Arte frumóse din bucuresti; au cerut Directiunei 
prin petitiunile Domniei lor, inregistrate la No: 223 si No: 221 din 19 si 15 Noembrie a.c. sa 
fie numiti:Domnul A.Tzigara Samurcas profesor cu titlul definitiv, fiind numit provisoriu prin 
adresa cu No:7765 din 3 septembrie 1901 si Domnul Dr. Gerota, cere abiea acum, numirea 
provisorie de si Domnia sa a fost numit suplinitor al cursului de Anatomie prin adresele cu 
No: 62085 si 15625, inca din anul 1897. 

Domnul Dr. Gerota, prin textul cursului seu atat de concis, prin desemnele sale colorate pe 
care la face la tabla, în timpul lectiunilor sale, ca să pâtă înţelege mai lămurit elevii, fie care 
parte a pieselor anatomice ce le studie, prin conducerea elevilor une-ori la spitaluri, unde au 
prilegiul d'a vedea în natură şi a pipăi diversele parti ale corpilui uman, spre a li se tipări mai 
bine în minte, apoi, prin visitele înpreună cu elevii la Museul de Anatomie comparativă, de 
la Facultatea de Medicină; Domnia sa a inaugurat la noi un curs de Anatomie artistică, care 
se pote compara cu cele mai bine făcute, din şcâlele similare de prin streinătate. 

Domnul profesor A.Tzigara Samurcaş, complectând cursul seu teoretic de Estetică şi Istoria 
Artelor, prin studiul ce face cu elevii despre Capo d'operile maeştrilor celor mari, din 
Museele Europei, arătate prin proectiuni, la Fundatiunea „Regele Carol” şi adese-ori colorate 
şi în mărimea originalelor, dă numerosilor elevi care urmez cursul seu, ilusia aprópe mai 
săvarşită a operilor representate. 

Directiunea crede dar Domnule Ministru dacă şi Domnia V6stră impartasiti această părere, 
că pentru motivele arătate într'acest Raport, atât cerecea Dlui A. Tzigara Samurcaş, cât şi 
aceia a Dlui Dr. Gerota, ar trebui să fie satisfăcute, amândouă cursurile acestor Dni Profesori, 
contribuind mult la Instructia şi Educaţia artistică a elevilor scdlei nâstre de Arte frumâse. 


Director Cl.Stancescu 


Domnului Ministru al Instructiunii Publice si al Cultelor 


(A.N.I.C., M.C.I.P, dosar 288/1904, filele 24) 

Proces verbal 


Subsemnatii Ştefan Sihleanu, George Mirea si D-r Stefan Possa, membrii comisiunii însărcinată de 
D-I Ministru cu examinarea titlurilor şi lucrărilor candidaţilor la catedra de Anatomie dela scoala 
de Arte frumoase din Bucureşti, ne-am întrunit în trei şedinţe în zilele de 11, 12, şi 13 Septembrie 
curent şi am procedat la următoarele lucrări: 

|. Am constatat că pentru ocuparea acestei catedre s'au prezentat doi candidați şi anume: D-nii 
D-r. Gerota D. şi Dr. A. Dobrovici şi nimeni alţii afară de aceşti doi candidați. 

II. Am examinat titlurile şi lucrările scrise ale ambilor acestor candidaţi prezentate la Ministerul 
de Instrucție. 

III. Ne am transportat la Ateneu spre a examina lucrări practice de anatomie artistică, ce ar fi 
putut prezenta aceşti candidaţi la expozitiunea deschisă, printre diferitii concurenţi la catedrele 
libere dela ambele şcoli de Arte frumoase. 

Din aceste examinări am constatat următoarele: 

1. D-l candidat D-r Dobrovici ne a prezentat diploma de Doctor în medicină din Paris, un titlu 
de membru al societăţii de anatomie din Paris, societate pur ştiinţifică şi nu are nici un raport cu 
anatomia plastică din punctul de vedere al Artelor frumoase. 

Ne a mai prezentat un număr de lucrări ştiinţifice pur medicale, care nu au iarăşi nici un raport cu 
artele şi pentru care este inutil de a le cita aci. 

D-sa nu nea prezentat nici o dovadă scrisă sau vre o lucrare de anatomie plastică nici la Minister, 
nici la Expozitiunea dela Ateneu prina care să ne dovedească că a consacrat un timp ori cât de 
limitat, pentru a se ocupa cu anatomia plastică, care face obiectul catedrei vacante. 

II. D-l candidat D-r Gerota D. ne a prezentat diploma sa de doctor în medicină dela facultatea din 
Bucureşti, lucrări scrise nu ne a prezentat, însă în schimb a prezentat lucrări practice de anatomie 
plastică. 

Am constatat ca D-l D-r Gerota a suplinit catedra de Anatomie artistică pentru care candidează, 
timp de 11 ani, dela 1897 până stăzi, fără întrerupere. 

D-sa a înţeles a preda cursul său pe cât poribil mai practic şi mai pedagogic, pentru folosul 
elevilor. D-sa s'a distins ca bun desenator cu creta pe tabelă, făcând figuri demonstrative şi 
absolut necesare spre a se face înţeles de elevi pe lângă explicatiunile sale teoretice. 


D-sa a condus şi lucrările practice de modelaj ale elevilor în ceea ce priveşte piese de Anatomie. 


—> 
> 
oD 


Ecorseul Brancusi- Gerota 


anexe 


Sub conducerea sa, s'au lucrat una figură (écorché) de Anatomie, care se găseşte expusă la 
Ateneu, şi care se prezintă ca o foarte bună şi exactă lucrare de Anatomie a sa proprie. Această 
figură a şi fost copiată în mai multe exemplare, dintre cari una se află şi în atelierul de sculptură 
al şcolii de arte frumoase din laşi, pentru trebuintele elevilor, figură ce a foset cumpărată de 
Ministerul Cultelor. 

Domnule Ministru. Din toate acestea se vede că sarcina noastră este foarte uşurată în ceea 
ce priveşte alegerea candidatului pe care să'l recomandăm spre a fi numit titular la sus zisa 
catedră. 

În unanimitate şi fără nici o discutiune, am opinat că D-l D-r D. Gerota, este candidatul care prin 
lucrările sale practice de Anatomie plastică, precum şi prin suplininta timp de 11 ani a acestei 
catedre, este destul de bine pregătit spre a ocupa cu multă competinta această catedră si 
incheiem prin a'l recomanda D-voastre, spre a'l numi profesor cu titlu provizoriu la catedra de 


Anatomie artistică a şcoalei de Arte frumoase din Bucureşti. 


13 septembrie 1908 
Comisiunea examinatoare. 
G.D.Mirea 

Ştefan Sihleanu 

Dr. Possa 


(A.N.I.C., M.C.I.P, dosar 2541/1908, filele 86,87) 


anexa 7 


Domnule Ministru 


Sub semnatul terminând cursurile de sculptură ale scoalei de Arte frumâse din Bucuresti, si 
simțind mare nevoie de ami complecta aceste cursuri, am plecat în străinătate, în acest scop, 
fără alte mijlâce, de cât cunoştinţele ce meam putut însuşi în sus zisa scâla, sperând ca cu 
acestea sami pot agonisi hrana şi sămi continui şi studiile. 
Dar sunt 10 luni aprâpe de cand mă găsesc la Paris, unde mam luprat în tote chipurile fără sa 
pot ajunge la vreun bun rezultat. 
Însă mai înainte de a mă întârce în tara far de nici un folos, am apelat la bunul meu Profesor 
Domnul Doctor Gerota, cel ce mă cunoştea mai bine. Şi Domnia sa a avut bunătatea săm vie 
în ajutor cu 25 de lei lunar. Acesta e aprdpe jumătate din cât îmi trebue ca sam pot continua 
studiile. 
Şi dacă şi Domnia voastră at avea bunătatea sam acordat încă pe atât, dacă nu putes mai 
mult, eu aş putea cu acestea săm fac studiile de care am neapărată nevoe timp de un an, şi să 
mă întorc în ţară unde aş putea fi de vreun folos. 
Pentru aceasta vin respectos rugânduvă Domnule Ministru să bine voit am acorda un mic 
ajutor din partea ministerului, pentru am continua studiile de sculptură ce am început. 
Alătur la aceasta: Diploma de absolvire a scâlei de arte frumâsă din Bucureşti, câteva fo- 
tografii dupe lucrările mele anterioare şi un cupon postal prin care vă incredintez de sprijinul 
ce primesc din partea Domnului Doctor Gerota, lucru ce mea dat curajul să apelez la Domnia 
Vâstră ca la un Părinte al Culturei şi artelor române. 
Sperând în Sprijinul domniei Véstre vă rog primit Domnule Ministru asigurarea stimei si 
Consideratiunei ce vă păstrez. 
Constantin Brăncuşi 
10 Place de la Boursse 
Paris 


D-selle Domnului Ministru al Cultelor şi Instrucțiunii Publice 


(A.N.I.C., Casa Şcoalelor., dosar 149/1905, fila 89) 


— 
oD 
So 


Ecorşeul Brâncuşi- Gerota 


anexe 


anexa 8 
Certificat 


Prin care se atestă că Dm. C. Brancusi absolvent al sectiunei de sculptură din aceasta scola, 
urmează încă orele disponibile, la cursurile practice. 

Pentru care după a sa cerere i s'a liberat acest Certificat. 

Director G.D. Mirea 


No. 62 
5 aprilie 1902 


Bucuresci. 


(D.J.A.N. Dolj fond Epitropia Bisericii Madona Dudu, dosar 4/1902, fila 142) 


anexa 9 


Domnilor Epitropi 


Prin bine voitul Dvéstra concurs şi gratia adjutdrelor ce ati bine voit a Ami acorda prin budget 
am terminat cu succes cursurile Şcolei de Bele Arte din Bucurescii după cum se constată din 
actele si Certificatele ce am presentat la timp. Astazi termindumi si Stagiul Militar si dorind 

a mă specialisa intro Scdla din Srăinătate adeca în Italia recurg din nou la bunătatea Dvostra 
rugânduvă ca pe nişte părinţi care in tot-de- auna ati adjutat pe cei ce sau distins la studiu 

şi fără mijloace să bine voiti ca cu ocasiunea formărei budgetului pe anul 1903-1904 să ami 


acordati un ajutor în acest scop. 


Devotat 


Constantin Brincuşi 


Anexănduvă Actele de care dispun 

Certificate de la Sc6la de Bele Arte cu Medalia de Bronz 

[text lipsă] pentru absolvirea Scélei de Belle Arte iscălit de Dn. director de la Scâla de B.A. 
fotografii reprezentând lucrările pentru care am şi luat premiu 

Certificat de la o Fabrică din Viena la care am lucrat precum şi un Certificat de Absolvirea 


Scolei de Meserii din Craiova 


Domniei Sale 


Domnilor Epitropi ai Bisericei Madona Dudu 


(D.J.A.N. Dolj fond Epitropia Bisericii Madona Dudu, dosar 4/1902, fila 430) 


— 
a 
(a 


Ecorseul Brâncuşi- Gerota 


anexe 


anexa 10 


Stimate Domnule Brezianu, 


Abia după revenirea din concediu am găsit amabila D-voastră scrisoare în legătură cu 
ecorseul Brincusi- Gerota care se află la Catedra noastră. 
În complectarea celor trei reproduceri fotografice pe care vi le trimit, Vă pot da următorele 
date: 
- Înălțimea ecorşeului este de 1,75 m. , în plus mai are un suport masiv din ghips şi lemn, 
vopsit în negru cu înălțimea de 25 cm. 
- execuția de suprafață este foarte îngrijită, musculatura e colorată în roşu şi tendoanele în 
alb-gălbui, 
- starea de integritate: prezintă numeroase defecte mici de suprafață, zgirieturi, lipsesc 
membrele superioare, cel drept de deasupra insertiei inferioare a M. deltoid, şi cel sting 
dedesuptul acesteia; fisuri adînci în gamba stinga şi în laba piciorului drept, 
- nu poartă nici o inscripţie sau etichetă. 
Asupra împrejurărilor cum a ajuns în posesia Catedrei noastre, am obținut următoarele date 
din partea Tov. Prof. C.C. Velluda, care păstrează amintiri autentice de pe vremea cînd D-Lui a 
fost cadru didactic la această Catedră: 
ecorşeul a fost trimis aproximativ în anul 1934-1935 de către Prof. Gerota şi donat Catedrei, 
datorită relaţiilor colegiale cu Prof. Papilian şi Dr. C.C. Velluda. Dealtfel fratele dînsului, Petre 
Velluda, pe atunci era desenator la Institutul de Anatomie topografică de sub conducerea 
Prof. Gerota şi a executat vopsirea artistică a suprafeţei ecorseului. Informații mai amănunțite 
Vă poate furniza eventual DI. PVelluda cu domiciliul actual Bucureştii Noi, str. Triumfului Nr. 
62. 
Sper că datele noastre Vă pot fi utile pentru lucrarea D-Voastră 
Cu stimă 
Prof. Dr. Albu 
Cluj, 24. IX. 1970 


(arhiva Barbu Brezianu, Institutul de Istoria Artei, “George Oprescu”, scrisori) 


anexa 11 


[13 iunie 1903] 


Domnule Director, 


Am onore a vă trimite 1 ecorşeu lucrat de D-l sculptor C. Brăncuş, necesar pentru studiul 


Anatomiei, pe care vě rog a'l trece în inventarul acelei şcâle. 


Şeful Serviciului 


[semnatură indescifrabilă] 
Şeful Biroului 

[semnatură indescifrabilă] 
D-salle 


Domnului Director al Şc6lei de Bele-Arte din laşi. 


(D.J.A.N. laşi fond 183 Academia de Arte Frumoase, dosar 3/1900-1904, fila 39) 


—> 
= 


Ecorseul Brancusi- Gerota 


anexe 


anexa 12 


[24 iulie 1903] 


Domnule Director, 


La rap. D-v Nr. 43/903, vě respund că Ministerul vă autoriză să reparati dacă se pote, ecorseul 
de gips care vi s'a trimis de Minister, si pe care l’ati găsit spart din causa defectuositatei 
înpachetărei. 

MINISTRU 


[semnatură indescifrabilă] 
Şeful Serviciului 
[semnatură indescifrabilă] 


Domnului Director al şcâlei de belle arte din laşi. 


(D.J.A.N. laşi fond Academia de Arte Frumoase,nr. 183, dosar 3/1900-1904, fila 68) 


anexa 13 
No. 141 
16 lulie 1931 
Domnului Neculae lorga- 
Presedinte de Consiliu si Ministru al Instructiunii 


Bucuresti 


Profesorii Academiei de Arte Frumoase din lasi aduc pe aceasta cale omagiile si recunostinta 
lor marelui român şi ilustrului profesor cărturarul Neculae lorga care înțelegând înaintea 
tuturor rolul important al artelor în civilizație a ridicat şcoala noastră la rangul de instituție 
superioară de cultură artistică aşa cum îi este menirea. 


Profesorii Academiei de Arte Frumoase din laşi 


(D.J.A.N. laşi fond Academia de Arte Frumoase, dosar 10/1931, fila 233) 


Multumim pe aceasta cale : 


Doamnei loana Vlasiu - cercetător, Institutul de Istoria Artei “George Oprescu” al Academiei 
Române * Domnului Cătălin Balescu - prof. univ. dr., rector, UNARTE Bucuresti e Doamnei 
Doina Lemny - cercetător dr, MNAM Centrul Pompidou, Paris e Domnului lon Gerota - 
prof. univ. dr., președinte fundaţia “Gerota” e Domnului Valentin Tănase - director, Studioul 
de Arte Plastice al Armatei e Doamnei Geta Caragiu - sculptor, prof. univ. Institutul de 


Arte Plastice, Bucuresti e Domnului Emanuel Badescu - Biblioteca Academiei Române 


Doamnei Cintya Pandele - medic primar legist, IML laşi, e Domnului George Pandele 
- prof. univ. dr. UMF laşi e Domnului Stefan Butureanu - prof. univ. dr. UMF laşi e 
Domnului Dan Stefan Antohe - prof. univ. dr. UMF laşi e Domnului Constantin 
Crengăniş - prof. Liceul de Arte “Octav Băncilă”, lași e Domnului Felix Aftene - artist 


plastic, restaurator, lași e Doamnei Raluca Minea - asist. univ. dr. Univ. de Arte, lași 


Domnului lon Albu - prof. univ. dr. UMF Cluj « Doamnei Nadia Schmidt - prof. 
univ. dr. UMF Cluj e Domnului Radu Marcel Moraru - prof. univ. dr. Univ. de Arte si 


Design, Cluj + Domnului Ovidiu Mircean - asist. univ. dr, Univ. “Babes Bolyai”, Cluj 


Domnului Florin Rogneanu - director, Muzeul de Artă, Craiova + Doamnei Lidia 


Năstăsie - prof. Liceul Carol |, Craiova e Domnului Mihail Şchiau -prof. univ. dr. UMF Cluj 


Ecorseul / foto Arhiva MNAC. 

